Assamese : লষ্ট ইন তিবেত (Lost in Tibet)\nAssamKart.com - North-East's first-ever eBook store\n- eBook Categories- - Children's Books- Free Apps- - Android App - - iOS app- - Windows App- Quick Start Guide- Publish Your e-Book- AssamKart Elite- Help- Admin Menu- - Book Inventory- - Sales Report- - Royalty Report- - Gift eBooks- - Library User Setup- - Library Device Setup\nNew AssamKart PC App Released - Download the updated Windows Installer that comes with better reading experience and performance\nBest of Literature\nলষ্ট ইন তিবেত (Lost in Tibet)\nPrice of print book:₹ 180\nAuthor ৰিচার্ড ষ্টার্কচ্ , মিৰিয়াম মাৰকাট্ (Richard Starks, Miriam Murcutt)\nTranslator বিপুল দেউৰী (Bipul Deuri)\nPublisher Banphool-Nirvana Sutra\nBook Code BP01\nলষ্ট্ ইন তিবেত\nভাষান্তৰঃ বিপুল দেউৰী\nমূলঃ ৰিচার্ড ষ্টার্কচ্ আৰু মিৰিয়াম মাৰকাট্\n‘ডী হাম্প’ নামে কুখ্যাত হিমালয়ান যোগান পথেৰে উৰি থাকোঁতে ভয়ংকৰ ধুমুহাৰ গ্ৰাসত পৰি বিমানৰ ইন্ধন শেষ হ’বলৈ কেইমুহূর্তমান মাত্ৰ বাকী থাকোঁতে নির্ধাৰিত পথৰ বহু আঁতৰত বিমানৰ পৰা জঁপিয়াবলৈ বাধ্য হোৱা পাঁচজন আমেৰিকান বায়ুসেনাৰ কাহিনী এয়া৷ বায়ুসেনাকেইগৰাকীয়ে জাপ মৰাৰ কেইমুহূর্তমানৰ পাছতে ধ্বংসপ্ৰাপ্ত হৈছিল বিমানখন আৰু বায়ুসেনাকেইগৰাকী পৰিছিলগৈ তিব্বতৰ মধ্যস্থলত৷ বিস্ময়কৰভাৱে আটাইকেইগৰাকী বায়ুসেনাৰ জীৱন ৰক্ষা পৰিছিল৷ পিছে সেয়া আছিল পৰৱর্তী বিপর্যয়ৰ আৰম্ভণিহে৷\nতিব্বতৰ আটাইতকৈ অসঞ্জাতী পর্বত কিছুমান অতিক্ৰম কৰি, বায়ুসেনা পাঁচগৰাকীয়ে ভাড়া কৰা খচ্চৰৰ পিঠিত উঠি ৰূপকথাৰ চহৰ লাছাত প্ৰৱেশ কৰিছিলগৈ৷ তেওঁলোকৰ এই আবির্ভাৱ ইচ্ছাকৃত নাছিল, বৰং এক সন্দেহৰ ভিত্তিতহে তেওঁলোকক লাছালৈ লৈ যোৱা হৈছিল৷ কাৰণ চীনদেশ আৰু পশ্চিমৰ দেশ সমূহৰ মাজত ক্ৰমে জটিল হৈ অহা এক বিবাদৰ চেপাত তেতিয়া আবদ্ধ হৈ আছিল তিব্বত চৰকাৰ৷\nবায়ুসেনা পাঁচগৰাকী আছিল নিষিদ্ধ চহৰখনত প্ৰৱেশ কৰা প্ৰথমচাম আমেৰিকান (দুবছৰ পূর্বে প্ৰৱেশ ঘটিছিল ‘চেভেন ইয়ের্চ ইন তিবেত’ৰ লেখক হেইনৰিখ হাৰেৰৰ) আৰু চীনদেশৰ আগ্ৰাসনৰ ঠিক আগেয়ে তিব্বতত প্ৰৱেশ কৰা শেষৰ চাম মানুহৰ অন্যতম৷\nতিব্বতত থকা কালত, আমেৰিকান পাঁচ-গৰাকী মুখামুখি হ’বলগীয়া হৈছিল তেওঁলোকৰ বাবে একেবাৰে অদ্ভূত, আনকি অন্যগ্ৰহৰ প্ৰাণী সদৃশ মানুহ কিছুমানৰ৷ একে সময়তে তেওঁলোকে নিজৰ ৰাজনৈতিক জঞ্জালৰ গ্ৰাসৰ পৰা মুক্ত কৰিবলগীয়া হৈছিল, যিটো আৱর্তিত হৈছিল চীনৰ পৰা স্বাধীনতা লাভৰ বাবে তিব্বতৰ অধিকাৰৰ প্ৰশ্নক লৈ৷\nআন্তঃৰাষ্ট্ৰীয় সমস্যা নহ’বৰ বাবে আৰু নিজৰ নিৰাপত্তাৰ স্বার্থত বায়ুসেনাকেইগৰাকীক ততাতৈয়াকৈ লাছা এৰিবলৈ বাধ্য কৰোৱা হৈছিল৷ শীতকালৰ মাজভাগত, তিব্বতৰ মালভূমিৰে এটা বিপদজনক যাত্ৰা কৰিবলৈ তেওঁলোক বাধ্য হৈছিল, যিটোৰ অর্থ আছিল সময়ৰ বিৰুদ্ধে এটা দুঃসাহসী দৌৰত নিজকে সঁপি দিয়া৷\nলষ্ট্ ইন তিবেত শিহৰণকাৰী ৰোমাঞ্চ, সাস্কৃতিক সংঘাত আৰু ৰাজনৈতিক অভিসন্ধিৰ ই এক অনন্য কাহিনী৷ ই আলোকপাত কৰিছে অগতানুগতিক তিব্বতী জনগণৰ ওপৰতো, শত্ৰুভাৱাপন্ন বাহিৰৰ পৃথিৱীখনৰ মুখামুখি হ’বলৈ ঠিক যিটো মুহূর্তৰ তেওঁলোক সাজু হৈছিল৷\n- ‘সকলো পৰিত্রাণৰ কাহিনীক চেৰ পলোৱা এয়া এক অতুলনীয়, শ্বাসৰুদ্ধকাৰী পৰিত্রাণ অভিযানৰ কাহিনী।’\nকর্ণেল কে চি মেক্‌গ্ৰগৰ, চীন-বার্মা-ভাৰতত কর্মৰত ‘এয়াৰ ট্ৰান্সপ’ট কমাণ্ড’ৰ পশ্চিম খণ্ডৰ প্রাক্তন কমাণ্ডাৰ।\n- নানা উত্থান-পতনৰ ঘটনাৰে ভৰা ই এক সুলিখিত কাহিনী। ‘ইনটু থিন এয়াৰ’ আৰু মানুহ আৰু প্রকৃতিৰ সংঘর্ষৰ কাহিনী ভাল পোৱাসকলৰ বাবে অতি উপাদেয় এই গ্রন্থ।\n- মোৰ দেশৰ ৰাজনীতি সম্পর্কে সাধাৰণ কৌতূহল অনুভৱ কৰা লোককো আনকি এই কিতাপখনে সন্মোহিত কৰিৰ।\nলোছাং গ্যাট্‌চো, তিব্বতী শিল্পী আৰু মার্টিন স্কৰছেজৰ ছবি ‘কুনডুন’ৰ অভিনেতা\n- নির্দিষ্ট এক সময় আৰু ঠাইৰ মনোমুগ্ধকৰ অনুপুংখ বিৱৰণী, বেছিভাগ আমেৰিকানৰে যিটোৰ অভিজ্ঞতা নাই।\nজইণ্ট ফ’চেণ্ট জার্নেল\n- এইখন গ্রন্থত এনে এটা কাহিনী বর্ণনা কৰা হৈছে, বহু বছৰ ধৰি যিটো লুকাই আছিল। মই শুনা আটাইবোৰ যুদ্ধ কালীন অভিজ্ঞতাৰ পৰা সুকীয়া ই হ’ল এক অনন্য আৰু সন্মোহনী ৰোমহর্ষক অভিযান-কাহিনী।\nচালর্ছ মার্টিন, ‘হাম্প’ৰ প্রাক্তন বৈমানিক আৰু লেফটেনেণ্ট কর্নেল, এয়াৰ ফর্চ ৰিজার্ভছ (প্রাক্তন)\n- পর্বতাৰোহী আৰু বুৰঞ্জী অধ্যয়ন কৰি আনন্দ লাভ কৰা সকলোৰে বাবেই এইখন এখন ‘অৱশ্যেই পঠনীয়’ গ্রন্থ - উচ্চ আৰু অলঙিঘত ভূমিত কৰা ৰোমাঞ্চকৰ ভ্রমণৰ কাহিনী য’ত বর্ণিত হৈছে।\nআমাণ্ডা ডেফল’চ, সঞ্চালক, বিশেষ প্রকল্প, ইণ্টাৰনেচনেল মাউণ্টেইন এক্সপ্ল’ৰার্চ কানেক্‌শ্যন\nThe intended recipient will get an e-mail letting him/her know you've gifted the book.\nThe mail will contain detailed instructions on the steps to be followed .\nThe Cavern and Other Stories\nসোণ হৰিণৰ চেঁকুৰ (Son Horinor Chekur)\nভবিষ্যত অসমৰ অধিকাৰী ডেকা শক্তিলৈ (Bhavishyat Axomor Deka Shaktioi)\nশান্ত-শিষ্ট হৃষ্ট পুষ্ট মহাদুষ্ট (Shanta Shista Hrista Pusta Mahadusta)\nবুঢ়ী আইৰ সাধু (Burhi Aair Saadhu)\nThe Mistake and Other Stories\nThe Chain and Other Stories\nডায়েৰি ১ (Diary 1)\nনাহৰৰ নিৰিবিলি ছাঁ (Naharar Niribili Cha)\nহৃদয় এক বিজ্ঞাপন (Hriday Ek Bigyapan)\nদঁতাল হাতীৰ উঁয়ে খোৱা হাওদা (Dotal Hatir Uye Khowa Haoda)\nআধালেখা দস্তাবেজ (Aadhalekha Dastabez)\nচৰজাইনৰ অতিথি (Charjainor Atithi)\nঅট'গ্ৰাফ-১ (Autograph 1)\nমহাসাগৰৰ গৰ্ভত (Mahasagarar Garbhat)\nমৰমৰ দেউতা (Maramar Deuta)\nজ্যোতি কবিতা (Jyoti Kabita)\nWarning: Invalid argument supplied for foreach() in /home/content/73/10933373/html/akart/modules/mod_leovmscroller/libs/source/virtuemart/virtuemart.php on line 168\nWelcome / Get Started\nMore For Readers\nPublish your book (becomeawriter)\nCopyright © 2013 Assamkart. All rights reserved.Payment methods


অতিথি চ'ৰাৰ সম্পাদকৰ কলম (আশ্রাফুল হুছেইন) - মুক্ত চিন্তা\ncollege research papers academic and professional writing reference sites for research papers what is an appendix in an essay\nঅতিথি চ'ৰাৰ সম্পাদকৰ কলম (আশ্রাফুল হুছেইন)\nতাইৰ কথাবোৰ মোৰ কাণত বাজিছে, বুকুত কিবা এক বিষ অনুভৱ হৈছে। মগজুত কিবা জোকাৰণি লাগিছে। নোমবোৰ কিয় জানোঁ শিয়ঁৰি উঠিছে, নাম তাইৰ জাহানাৰ। 'ক' শ্ৰেণীত পঢ়ে। বাবাৰ নাম হজৰত। সৌৱা, নদীৰ সিপাৰে কহুৱা আৰু ধেমচি দেখা গৈছে যে তাতেই তাইৰ ঘৰ বুলি আঙুলিৰে দেখুৱাই দিলে। যাতায়ত ব্যৱস্থা কেৱল নাৱহে বুলি জনালে।\nমই তাইক লগ পাইছিলোঁ এদিন বিয়লি বেলাত ফেৰীত উঠি এঠাইলৈ গৈ থকাৰ বাটৰ পাৰঘাটত। পাৰঘাটত কণমানিজনীক লগ পাই মোৰ আগ্ৰহ জন্মিল তাইৰ সৈতে কিছু কথা পাতিবলৈ। তাইৰ হাতত কেইবাখনো কিতাপ, পিন্ধনত লেতেৰা ইউনিফৰ্ম, মুখত কাঠ পেঞ্চিল সুমুৱাই কামুৰি আছিল, মাজে-মাজে আকৌ আঙুলিও কামোৰে। তাই সিপাৰৰ পৰা ইপাৰলৈ স্কুললৈ আহে। সিহঁতৰ চৰৰ পৰা আন কেইবাজনেও স্কুললৈ আহে যদিও আজি তাই চাহ দোকানত টিভি চোৱাৰ নিচাত লগৰীয়াকেইটাক হেৰুৱালে। বাকীসকলে নৈ পাৰ হৈ ঘৰ গৈ পাইছিল, তাই এতিয়ালৈ যোৱা নাই। বেলি ডুবিবলৈ বেছি সময় নাই, কিন্তু নাই, তাইৰ মুখত তিলমানো বিৰক্তি বা সংশয়ৰ ভাব নাই। তাইযে নৈখন পাৰ হৈ যাব লাগিব সেয়াও তাইৰ চিন্তাৰ বিষয় নহয়। সচৰাচৰ আমি যাক কওঁ বিন্দাচ বুলি। মাছমৰীয়া নাওঁ এখনত উঠি তাই সিপাৰলৈ নিশ্চিতভাৱে যাব পাৰিব বুলি ভাবি আছে। সিহঁতৰ চৰখনৰ পৰা স্কুললৈ কেইজনমানহে আহে। বেছি ভাগেই স্কুলত নপঢ়ে। যিকেইজনে আহে, সিহঁতে মাছমৰীয়াৰ নাৱত পাৰাপাৰ হয়। বুকুত অজস্ৰ সপোন লৈ স্কুলত পঢ়ে তাই, সেয়া তাইৰ চকুত স্পষ্ট। তাইৰ হাঁহিমুখীয়া মাত-কথাত যথেষ্ট বুদ্ধিমত্তাৰ পৰিচয় পোৱা যায়।\nতাইৰ দেউতাক পেছাত এজন মাছমৰীয়া, আজি স্কুললৈ আহি থাকোঁতে দেখি আহিছিল যে দেউতাই ব্ৰহ্মপুত্ৰত মাছ ধৰিবলৈ জাল বনাই আছে। তাইৰ এজন ককায়েক নথকা নহয়, কিন্তু....! কিন্তু তাইৰ ককায়েকজন জন্মৰ পৰাই কথা ক’ব নোৱাৰে (বোবা)। মোৰ বুকুখন বেদনাৰে ভৰি পৰিল, মই কিয় যে তাইক এই প্ৰশ্নটো সুধিলোঁ। নিজকে অপৰাধী-অপৰাধী যেন লাগিল। তাই কষ্ট পাইছিল এইষাৰ ক’বলৈ...\nশিক্ষাৰ অধিকাৰ আইনৰ জৰিয়তে শিশুৰ শিক্ষা বাধ্যতামূলক কৰা হৈছে, অথচ ৰাজ্যৰ বহু শিশুৱে এতিয়াও বিদ্যালয়ৰ অভাৱত শিক্ষাৰ পৰা বঞ্চিত হৈ আছে। বিশেষকৈ ৰাজ্যৰ চৰাঞ্চলসমূহত শিক্ষক আৰু আন্তঃগাঁথনিৰ অভাৱত হাজাৰ-হাজাৰ শিশু শিক্ষাৰ পৰা বঞ্চিত হৈ আছে। তেনে এক চৰাঞ্চল হৈছে বৰপেটা জিলাৰ চেঙা শিক্ষাখণ্ডৰ অন্তৰ্গত লক্ষীপুৰ চৰ। আমাৰ ক্ষেত্ৰ-অধ্যয়ন তথা জৰীপত পোৱা তথ্য মতে বহৰিৰ সমীপৰ ব্ৰহ্মপুত্ৰ নদীৰ মাজত অৱস্থিত চৰটোত এতিয়াও ১৮৫-জনতকৈও অধিক শিশুৱে শিক্ষাৰ পৰা বঞ্চিত হৈ আছে। এইটো কথাই উদঙাই দেখুৱাইছে ৰাজ্যৰ শিক্ষাৰ অধিকাৰ আইনৰ অন্তসাৰশূন্যতা। উল্লেখ্য যে প্ৰায় ৯ বছৰ পূৰ্বে ব্ৰহ্মপুত্ৰৰ মাজত অৱস্থিত মৰিচাকান্দি, লক্ষীপুৰ আৰু মাজৰচৰ নামৰ চৰগাঁও তিনিখন ব্ৰহ্মপুত্ৰৰ খহনীয়াত নিচিহ্ন হৈ গৈছিল। এই চৰ গাঁওকেইখনৰ প্ৰায় তিনি শতাধিক পৰিয়ালে নতুনকৈ হোৱা চৰ এটাত গাঁওপাতি বসবাস কৰিবলৈ লয়। এই নতুন চৰটোত প্ৰায় ৮-৯ বছৰধৰি এই লোকসকল বসবাস কৰি আছে যদিও গাঁওখনত শিশুসকলে আজিকোপতি শিক্ষাৰ সুবিধাৰ পৰা বঞ্চিত হৈ থাকিবলগীয়া হৈছে। ইপিনে আঢ়ৈ পৰা ছয় বছৰ বয়সৰ শিশুসকলেও অগংনবাড়ী কেন্দ্ৰ অথবা প্ৰাক-প্ৰাথমিক শিক্ষাৰ পৰাও বঞ্চিত হৈ আছে। ইপিনে প্ৰায় ২০ বছৰ পূৰ্বে ১৫৯৯ নং হেপচাৰ চৰ প্ৰাথমিক বিদ্যালয়খন খহনীয়াত জাহ যোৱাৰ পিছত চৰকাৰী বিদ্যালয়খন অস্তিত্বহীন হৈ পৰিছিল একেখন জিলাতে, কিন্তু এই অস্তিত্বহীন বিদ্যালয়খনতে এগৰাকী শিক্ষক কৰ্মৰত হৈ আছে। আজিলৈ বিদ্যালয়খন স্থাপন নহ'ল বৰঞ্চ ৰাজহুৱা খণ্ডৰ বিদ্যালয়সমূহ ধ্বংস কৰিবলৈহে চৰকাৰে উঠি-পৰি লগা যেন অনুভৱ হৈছে। এয়াই চৰাঞ্চলৰ শিক্ষা...\nএতিয়া এইডোখৰ সম্পাদকীয় লিখি আছোঁ বৰপেটা জিলাৰ এখন চৰত বহি। চৰখনৰ নাম ধৰ্মপুৰ। ধৰ্মপুৰ, ধুলাউৰি আৰু সুখাৰঝাৰ আদি গাঁও মিলি বৃহত্তৰ ধৰ্মপুৰ। ধৰ্মপুৰ চৰখন স্থায়ী চৰ বুলি কব পাৰি। বিগত প্ৰায় পঞ্চাছ বছৰ ধৰি এই চৰখনত বসতি আছে। ১৯৩০ চনমানত এইখন চৰ নাছিল, নৈপৰীয়া এখন গাঁও আছিল, পৰৱৰ্তী সময়ত গৰাখহনীয়াৰ ফলত গাঁওখন নিচিহ্ন হৈ যায় আৰু কেইবাযুগৰ পাছত পুনৰ চৰ জাগি উঠাত তাতে বসতি স্থাপন হৈছিল। গাঁওখনত ১৯৩০ চনত স্থাপিত বিদ্যালয় পৰ্যন্ত আছে। স্থানীয় লোকৰ সৈতে কথা পাতি জানিব পাৰিলোঁ যে ১৯০০ চনৰ আগৰ পৰাই এই এলেকাত বসতি আছিল।\nএতিয়া আহিছোঁ মূল প্ৰসংগলৈ। প্ৰায় ১০ হাজাৰৰো অধিক জনসংখ্যাৰ বিপৰীতে এক বিচ্ছিন্ন নদী-দ্বীপত বিগত কিছুবছৰ পূৰ্বে এখন উপস্বাস্থ্য কেন্দ্ৰ স্থাপন কৰা হৈছিল। কিন্তু সেই উপস্বাস্থ্য কেন্দ্ৰখনত দীঘলীয়া দিনৰ পৰা তলা ওলমি আছে। তালৈ কেতিয়াও নাহে ডাক্তৰ, কেতিয়াও নাযায় এম পি ডব্লিউ, নতুবা নাৰ্চ আদি। অৱশ্যে বৰ্তমান উপস্বাস্থ্য কেন্দ্ৰখন এজন গৰাখহনীয়াগ্ৰস্তৰ অস্থায়ী বাসস্থান হৈ আছে! চৰখনৰ কোনো এজন ব্যক্তিয়ে চৰকাৰী চিকিৎসালয়ৰ সেৱা লব পৰা নাই। কোনো এজন মাতৃ নাপালোঁ যিগৰাকীয়ে চৰকাৰী চিকিৎসালয়ত সন্তান প্ৰসৱ কৰিছে। যিসকল আৰ্থিকভাৱে কিঞ্চিৎ সচ্ছল, তেওঁলোকে প্ৰায় ৪০ কিলোমিটাৰ নাৱযোগে গৈ তাৰ পাছত গাড়ীৰে যাত্ৰা কৰি গোৱালপাৰাৰ ব্যক্তিগত চিকিৎসালয়ত সেৱা গ্ৰহণ কৰে। গৰীৱসকলৰবাবে লাইচেঞ্চ বা শিক্ষা নথকা চৰৰ তথাকথিত ডাক্তৰৰ সেৱাই জীৱন বচোৱাৰ একমাত্ৰ উৎস।\nএইখিনিতে আন এখন চৰৰ কথা কৈছোঁ। এই ঠাইৰ পৰা সেইখন চৰ বৰ এটা দূৰত নহয়, এক কিলোমিটাৰ নদী পাৰহৈ বালিচৰৰ মাজেৰে কেইবাকিলোমিটাৰ গ’লে সেইখন চৰ পোৱা যায়। চৰখনৰ নাম ভাতনাপাইতি, অলপতে ভাতনাপাইতি নামৰ এখন নতুন উন্নয়ন খণ্ডও ঘোষণা হৈছে। ভাতনাপাইতিত হ'বলগীয়া উন্নয়নখণ্ডৰ ভৱনটোৰ কাষতে অৱস্থিত চৰখনৰ ৰাইজৰ একমাত্ৰ স্বাস্থ্য-সেৱাৰ ভৰসা উপস্বাস্থ্য কেন্দ্ৰখনো বন্ধ, মানে তলা ওলমি আছে। কাৰণ ইয়াতো নাই ডাক্তৰ, এম পি ডব্লিউ কিম্বা পৰীক্ষাগাৰৰ কাৰিকৰী ব্যক্তি। ইয়াতো কোনো এজনে স্বাস্থ্যকেন্দ্ৰত সন্তান প্ৰসৱ নকৰায়। নাৰ্চগৰাকীয়ে স্বাস্থ্যকেন্দ্ৰলৈ আহিবলৈ ক’লেও তেওঁলোকে চিধা উত্তৰ দিয়ে ডাক্তৰ নোহোৱা ঠাইত গৈ কি লাভ? তাতকৈ ঘৰতেই ভাল!! এয়াই চৰাঞ্চলৰ স্বাস্থ্য সেৱা..\nযোগাযোগ আৰু যাতায়ত:\nচৰাঞ্চলত যাতায়তৰ একমাত্ৰ মাধ্যম নাওঁ। নাৱেৰে যাত্ৰা কৰি ইপাৰ, সিপাৰ নতুবা মধ্যনদীত যিসমূহ চৰ পোৱা যায় সেইসমূহত বাট-পথ বুলিবলৈ একো নাই। অনাতাঁৰ যোগাযোগৰ ক্ষেত্ৰতো একেই। বিশেষকৈ মোবাইলৰ কথাই যদি কওঁ তেন্তে দেখা যায় যে সেইসমূহ এলেকাত নেটৱৰ্ক খুব কমেই পায়। চৰকাৰীখণ্ডৰ বি এছ এন এল কিম্বা ব্যক্তিগতখণ্ডয়ো এই এলেকাসমূহক গুৰুত্ব প্ৰদান কৰা নাই। কাকত, আলোচনী আদি দুৰ্গম এলেকাবোৰত আজিলৈ যোৱা নাই। অৱশ্যে বহু ক্ষেত্ৰত সামাজিক আন্দোলন গঢ় লৈ উঠা নাই বাবে চাগে কাকত-আলোচনী সোমাব পৰা নাই। কিন্তু চৰকাৰী উদ্যোগত যিসমূহ বাট-পথ গঢ় লৈ উঠিব লাগিছিল সেয়াও হোৱা নাই। কাৰণ কেইবাটাও। চৰকাৰী হেমহি, ওপৰৰ পৰা তললৈ হোৱা অবাধ দুৰ্নীতি, বানপানী, গৰাখহনীয়া ইত্যাদি। তাৰ মাজতো যদি সঁচাকৈ যাতায়তৰ বাবে বাটপথসমূহ উন্নত কৰিব বিচাৰে অৱশ্যেই তাৰ থল আছে। এম জি এন ৰেগাৰ ধনেৰে শ্ৰমিকৰ জৰিয়তে বাটপথসমূহ নিৰ্মাণ কৰিলে শ্ৰমিকসকল লাভান্বিত হ'ব আৰু বাটপথসমূহৰো নিৰ্মাণ হ'ব। কিন্তু চৰাঞ্চলত কোনটোৱে নচলে। একেদৰে বিদ্যুৎ যোগানৰ ক্ষেত্ৰত চৰাঞ্চলক গুৰুত্ব নিদিয়াৰ বাবে এই অঞ্চলসমূহত নিজাববীয়াকৈ যিসকলে ছ'লাৰ ক্ৰয় কৰিব পাৰে তেওঁলোকে নিশাৰ ভাগত পোহৰ পাবলৈ সক্ষম হয়। কিন্তু টেলিভিছন চোৱাৰ সৌভাগ্য আজিও বহুতৰ বাবে সপোনৰো অগোচৰ। অন্যহাতে বাট-পথ আৰু যাতায়তৰ দোহাই দি ৰাজহুৱা বিতৰণ ব্যৱস্থাৰ চাউল, কেৰাচিন আদিও আত্মসাৎ হয় প্ৰতিটো চৰত। যিসময়ত খাদ্য-সুৰক্ষা যোজনাৰ অধীনত প্ৰতিজনে ৫ কিলোগ্ৰামকৈ চাউল পাব লাগে সেই সময়ত ৪ কিলোগ্ৰামতকৈ অধিক চাউল লাভ কৰা কোনো এজন ব্যক্তিকো আজিলৈ আমি চৰাঞ্চলত লগ পোৱা নাই।\nকৃষি অৰ্থনীতি আৰু কৃষকৰ সমস্যা:\nৰাজ্য বা দেশৰ অৰ্থনীতিৰ ক্ষেত্ৰত চৰাঞ্চলৰ কৃষকৰ অৱদান কোনেও অস্বীকাৰ কৰিব নোৱাৰে। ব্ৰিটিছৰ সময়ত অবিভক্ত ভাৰতবৰ্ষৰ বংগৰ পৰা কৃষক আমদানি কৰি ইয়াতে কৃষিক্ষেত্ৰত লগাই দিয়া হৈছিল। সেইসকল লোকৰে উত্তৰপুৰুষ হৈছে বৰ্তমানৰ চৰাঞ্চলত বসবাস কৰা সকল। অতীজৰে পৰা সমগ্ৰ চৰাঞ্চলত বসবাস কৰা লোকসকল কৃষিজীৱি, ইয়াত তাৰ বিকল্পও নাই। কৃষকৰ যি মূলধন সেয়া হৈছে ভূমি। কিন্তু কৃষকসকল চৰাঞ্চলৰ ভূমিৰ মালিক আজিলৈ হ'ব পৰা নাই। চৰকাৰীভাৱেই তেওঁলোকক ভূমিৰ অধিকাৰৰ পৰা বঞ্চিত কৰি ৰাখিছে। চৰাঞ্চলৰ ভূমিৰ ৫ শতাংশতকৈ কম মাটিৰহে ভূমিৰ পট্টা আছে। একেদৰে কৃষকসকলে ৰ'দে-বৰষুণে মেহনত কৰি উৎপাদন কৰা শস্যৰো উপযুক্ত মূল্য নাপায়। আমি নিজ চকুৰে প্ৰত্যক্ষ কৰিছোঁ যে উপযুক্ত মূল্যৰ অভাৱত অনেক কৃষকে বজাৰতে তেওঁলোকৰ উৎপাদিত শস্য পেলাই থৈ ঘৰলৈ উভতি অহা। দৰং জিলাৰ বেচিমাৰিত কৃষকে মৰাপাটৰ উপযুক্ত মূল্য বিচাৰি ৰাজপথত ওলোৱাৰ বাবে তেওঁলোকক পুলিচে গুলিৰ জৰিয়তে দমন কৰি কেইবাজনকো নিহত কৰিছিল।\nগৰাখহনীয়াৰ সমস্যাও চৰাঞ্চলৰ কৃষকসকলক কোঙা কৰিছে। যিসময়ত জলসম্পদ বিভাগৰ তথ্য মতে ৰাজ্যত ১৯৫০ চনৰ পৰা ৪.২৭ লাখ হেক্টৰ ভূমি গৰাখহনীয়াত জাহ গৈছে, এয়া কিছুবছৰ আগলৈ অসমৰ মুঠ মাটি কালিৰ প্ৰায় ৭.৪০ শতাংশ আছিল। অন্যহাতে খহনীয়াৰ প্ৰতি বছৰি প্ৰায় ৮০০০ হেক্টৰ ভূমি গৰাখহনীয়াত জাহ যায় এনে পৰিস্থিতিত লাখে-লাখে লোক ভূমিহীন আৰু গৃহহীন হৈ চৰকাৰী ভূমি, পিজিআৰ, ভিজিআৰ, বনাঞ্চল আদিত আশ্ৰয় লোৱাটো তেনেই স্বাভাৱিক। যদিও চৰকাৰৰ ওচৰত ভূমিহীন, গৰাখহনীয়াগ্ৰস্তসকলক ক্ষতিপূৰণ আৰু পুনৰ-সংস্থাপন দিয়াৰ নীতি আছে তথাপিও সেই ব্যৱস্থা নকৰি চাৰিওপিনে কেৱল উচ্ছেদৰ নামত অমানৱীয়তা আৰু বিভীষিকা নমাই আনিছে।\nএকেদৰে বানপানীৰ বাবেও কৃষকসকলে প্ৰতিবছৰে ক্ষতিগ্ৰস্ত হয়। কেন্দ্ৰীয় গৃহ মন্ত্ৰালয়ৰ নিৰ্দেশনা মৰ্মে ক্ষতিগ্ৰস্ত পৰিয়ালৰ কাপোৰ-কানি আৰু গৃহৰ সামগ্ৰীৰ ক্ষতিৰ বাবে, বালি পৰি শস্যভূমি নষ্ট হোৱাৰ বাবদ, বিভিন্ন ধৰণৰ খেতিৰ নষ্টৰ বাবে, পোহনীয়া জন্তুৰ ক্ষতিৰ বাবদ চৰকাৰী ক্ষতিপূৰণ পাব লাগে যদিও তেওঁলোক সৰ্বদায় এইবোৰৰ পৰা বঞ্চিত হৈ আহিছে। নীতি অনুসৰি দুৰ্যোগ ব্যৱস্থাপনাৰ প্ৰাথমিক দায়বদ্ধতা ৰাজ্য চৰকাৰৰ। কেন্দ্ৰ, ৰাজ্য আৰু জিলা পৰ্যায়ত গঠন কৰা প্ৰতিষ্ঠানিক ব্যৱস্থাটোৱে অতি কাৰ্যকৰীভাৱে দুৰ্যোগ ব্যৱস্থাপনা আগবঢ়োৱাত ৰাজ্যক সহায় কৰিব লাগে। কিন্তু চৰকাৰৰ বিয়াগোম বিভাগসমূহ থকাৰ পিছতো কি কাৰণে সৰ্বদায় চৰ-চাপৰিৰ লোকসকল এইসমূহ সুবিধা পোৱাৰ পৰা বঞ্চিত হৈ আছে সেয়াহে ৰহস্যৰ বিষয়।\nএইখিনিতে সাম্প্ৰতিক সময়ৰ কৃষকৰ কথা কৈছোঁ। অলপতে বৰপেটা জিলাৰ কলগাছিয়া মহকুমাৰ ডাউকমাৰী চৰাঞ্চলৰ কৃষকসকলৰ খবৰ লৈছিলোঁ। তেওঁলোকে পূৰ্বতে উৎপাদিত মৰাপাট ১৫০০-২২০০ টকা প্ৰতি মোনত বিক্ৰী কৰিছিল। কিন্তু এইবাৰ চিজনৰ আৰম্ভণিতে চাহিদা যথেষ্ট থকা সত্বেও ৮০০ টকাৰ পৰা ১২০০ টকা প্ৰতি মোন মূল্যত বিক্ৰী কৰিব লগা হৈ আছে এই মৰাপাট। ৭৫০০-৮০০০ টকা প্ৰতি বিঘাত খৰছ কৰা মৰাপাট উৎপাদকে বিঘাই প্ৰতি উৎপাদন কৰিব পাৰে মাত্ৰ ৬-১০ মোনলৈ। কৃষক সকলে মৰাপাট বিক্ৰী কৰি মূল ধন ওভতাই নোপোৱাৰ দুশ্চিন্তাত ভুগিছে।\nচৰাঞ্চলত সামাজিক ব্যাধি:\nচৰাঞ্চলত সামাজিক সমস্যাৰ অন্ত নাই। দেৱানী প্ৰথা, বাল্যবিবাহ, শিশু শ্ৰমিক, বহু বিবাহ, অন্ধ বিশ্বাস, কুসংস্কাৰ, যৌতুক, ধৰ্মান্ধতা আদি চৰাঞ্চলৰ গুৰুতৰ সমস্যা। আটাইকেইটা সামাজিক সমস্যাই এটা আনটোৰ সৈতে সম্পৰ্কযুক্ত। দেৱানী প্ৰথা আৰু মোল্লাতন্ত্ৰ জীৱিত থকা হেতুকে ভালেখিনি সামাজিক সমস্যাই সাৰ-পানী পায়। এতিয়াও বহু চৰত লাঠিৰ বলত শোষণ চলি আছে। লাঠিচালনাৰ বাবে হুকুম দিয়া ব্যক্তিজন অৱশ্যেই দেৱানী নতুবা স্থানীয় পৰ্যায়ৰ ৰাজনৈতিক ক্ষমতাসম্পন্ন ব্যক্তি। একেদৰে বাল্যবিবাহেও এক ভয়ংকৰ ৰূপ ধাৰণ কৰি আহিছে। প্ৰায় প্ৰতিটো ঘৰে-ঘৰে বাল্য-বৌ পোৱা যায় চৰাঞ্চলত। এই বাল্যবিবাহসমূহ হোৱাৰ ক্ষেত্ৰত অৰ্থনৈতিক, শৈক্ষিক আৰু ৰাজনৈতিক কাৰণ যুক্ত হৈ থাকে। বিবাহসমূহ মূলত: স্থানীয় কাজী তথা মোল্লাৰ সহযোগিতাতে অনুষ্ঠিত হয়। বাল্যবিবাহৰ প্ৰাদুৰ্ভাৱ এনেকৈ পৰিছে যে দিনক-দিনে কোঙা হ'ব ধৰিছে চৰৰ জনজীৱন। জনবিস্ফোৰণৰ ফলত তেওঁলোকক বাংলাদেশী বুলি কৰা সন্দেহৰ প্ৰকোপটোও বাঢ়িছে। খেতিপথাৰত কাম কৰাৰ বাবে মানুহৰ প্ৰয়োজন বুলি ভাবি পূৰ্বতে বহুবিবাহ অধিক আছিল যদিও আজিকালি অন্য কিছু কাৰণত হলেও বহুবিবাহ চলি আছে। শিশু-শ্ৰমিকৰ বিষয়টো চৰাঞ্চলত ভয়ংকৰ। এইটো মাত্র স্থানীয় চাহ-দোকান নতুবা গেৰেজতে সীমাবদ্ধ থকা নাই। বছৰৰ ছটামাহ থকাকৈ শিশুৰ মাতৃ-পিতৃ যেতিয়া দূৰণিৰ ইটা ভাটালৈ কাম কৰিবলৈ যায় তেতিয়া শিশুটোকো লগত লৈ যায়। যাৰ ফলত হাতে-কামে লাগিব পৰা শিশুবোৰ হৈ পৰে শিশু-শ্ৰমিক। চৰকাৰৰ হাতত এই সমস্যা সমাধানৰ বা দমনৰ বাবে নিৰ্দিষ্ট নীতি থকাৰ পাছতো সম্পূৰ্ণ ব্যৰ্থ হৈছে চৰকাৰ। চৰঞ্চলত নাৰী নিৰ্যাতন দৈনন্দিন ঘটনা। নাৰী নিৰ্যাতনৰ অন্যতম কাৰণ যৌতুক। গৰীৱ পিতৃ-মাতৃয়ে যৌতুক দিয়াৰ ক্ষেত্ৰত ব্যৰ্থ হলেই যৌতুকৰ নামত অত্যাচাৰ চলাই থকাৰ ঘটনা চৰাঞ্চলত সচৰাচৰ ঘটি থাকে। ইপিনে আইন শৃংখলা জড়িত ঘটনা নিয়ন্ত্ৰণৰ বাবে আৰক্ষী বা প্ৰশাসন নিকটত নথকা হেতুকে এনে ঘটনা বৃদ্ধি পাই আহিছে। নূন্যতম শিক্ষাৰ সুবিধা নথকাৰ বাবে বিজ্ঞানমনস্ক পৰিৱেশ গঢ় লৈ উঠা নাই। যাৰ বাবে অন্ধবিশ্বাস, কুসংস্কাৰ আদিও বিদ্যমান। বেজ-বেজালি আদিৰ কাৰণ স্বাস্থ্যসেৱাৰ বাবে সুবিধা নথকাটো। ফকীৰ, পীৰ আদিৰ ছত্ৰছায়াত অন্ধবিশ্বাস, কুসংস্কাৰ বৰ্তি থকাৰ লগতে একাংশ কাঠ মোল্লাৰ নেতৃত্বত ভৌগলিক বিচ্ছিন্নতাৰ বাবে ধৰ্মান্ধতা চলি আছে।\nৰাজনৈতিক কথাবোৰ চৰাঞ্চলত অলপ গণ্ডগোলীয়া। ইউ এম এফ গঠন হোৱাৰ আগলৈ চৰাঞ্চলসমূহ কংগ্ৰেছ দলৰ অভেদ্য দুৰ্গ হৈ আছিল। অসম আন্দোলনৰ প্ৰভাৱত চৰ-চাপৰি অঞ্চলৰ লোকসকলে নিজাববীয়াকৈ ৰাজনৈতিক চিন্তা-চৰ্চা আৰম্ভ কৰে। অৱশ্যে তেওঁলোক ব্যৰ্থ হৈ পুনৰ কংগ্ৰেছৰে শৰণাপন্ন হ'বলৈ ধৰাত আই এম ডি টি বাতিলৰ গইনা লৈ জনসমৰ্থন আদায় কৰাৰ চেষ্টা কৰে এ আই ইউ ডি এফে। মুঠতে কোনো এটি বুৰ্জোৱা দলেই এওঁলোকৰ ৰাজনৈতিক নিৰাপত্তাৰ কথা নাভাবে। সেয়া যিয়েই নহওঁক, মুঠতে চৰাঞ্চলত এতিয়ালৈকে মূল্যবোধ তথা প্ৰগতিশীল ৰাজনীতিৰ পৰিৱেশ গঢ় লৈ উঠা নাই।\nৰাজনৈতিক সমস্যাসমূহে চৰ-চাপৰি অঞ্চলৰ লোকক খুৱ বেয়াকৈ ক্ষতিগ্ৰস্ত কৰিছে। মূলত: বিদেশী সমস্যা কেন্দ্ৰ কৰি লোকসকলক ভীতিগ্ৰস্ত আৰু হাৰাশাস্তি কৰি থকা হৈ আছে। লোকসকলে বিদেশী সমস্যা সমাধানৰ বাবে অসম চুক্তিখন সম্পূৰ্ণ মানি লৈছে যদিও চৰকাৰী তথা ৰাজনৈতিক কাৰণত এই সমস্যাৰ সমাধান আজিলৈ হোৱা নাই। কেইবালাখ লোক আজিও ডি ভোটাৰৰ নামত আদালতলৈ দৌৰি থাকিব লগা হৈছে। মূলত: এই সমস্যাৰ সমাধান পক্ষপাতহীনভাৱে, বিজ্ঞানসন্মত দৃষ্টিভংগীৰে কোনেও বিচাৰি থকা নাই বুলি অনুভৱ হৈছে।\nচৰ-চাপৰি অঞ্চলৰ কৃষক বা শ্ৰমিকসকলৰ মাজত যিধৰণে সংগ্ৰামী ৰাজনীতিয়ে খোপনি পুতিব লাগিছিল সেয়া মুঠেই দেখা যোৱা নাই। বৰঞ্চ নিৰ্বাচনকেন্দ্ৰিক ৰাজনীতিসমূহত কম্বল, আঠুৱা, ৰঙা চাহ আৰু নগদ ধনৰ ৰাজনীতিহে চলে।\nচৰৰ মানুহৰ মৰম:\nবৰপেটা জিলাৰ বাঘবৰ ৰাজহচক্ৰৰ অন্তৰ্গত ভাতনাপাইতি চৰত বহি সম্পাদকীয়ৰ এইটো অংশ লিখি আছোঁ। কিবা এক বিশেষ কাৰ্যসূচীলৈ বৰপেটাৰ ভাতনাপাইতি চৰলৈ গৈছিলোঁ। মন্দিয়াৰ পৰা কিছু কিলোমিটাৰ দূৰৈৰ সত্ৰকণৰা পাৰঘাটৰ পৰা দিনত মাত্ৰ এখনেই ফেৰী আহে ইয়ালৈ। আমি নিৰ্দিষ্ট ফেৰীৰ বিষয়ে অৱগত নাছিলোঁ। যাৰ বাবে অন্য এক পথেৰে আহিবলগীয়া হ'ল। ফলত আধাবাটত এখন ফেৰী বদলি কৰি আহিব লাগিল। ইতিমধ্যে বেলি ডুবি আন্ধাৰ হৈ পৰিছিল চাৰিওদিশ। আমি বাট পথ চিনি নাপাওঁ। মাজত যেতিয়া এঠাইত আমাক নমাই দিয়া হৈছিল সেই ঠাইডোখৰৰ নাম ধৰ্মপুৰ চৰ। ধৰ্মপুৰৰ ফেৰীঘাট আকৌ আমাক নমাই দিয়া ঠাইৰ পৰা অলপ দূৰত। আমি বাট বিচাৰি হাবাথুৰি খাই আছিলোঁ। বাট-পথ বুলিবলৈ একো নাই। বালিময় পথাৰ চৌদিশে, কৰবাত-কৰবাত বাঁহনী আৰু পুৰণি গ'ছ দুই-এজোপা আছে। বাটবোৰ গৰাখহনীয়াৰ ফলত নাইকিয়া হৈ গৈছে। অৱশেষত পাৰঘাট বিচাৰি পালোঁ আৰু নিশাৰ ফেৰীত আমি আহি ভাতনাপাইতি চৰ আহি পালোঁ।\nএইখন যথেষ্ট পুৰণি চৰ। মানুহৰ ঘৰ-দুৱাৰবোৰ ভালেই। খেৰৰ ঘৰ খুব কমেই আছে। কিন্তু বাট-পথ একো নাই। এলেকাখনো যথেষ্ট বৃহৎ। আমি যিটো ঘৰত নিশাটো কটাম সেইঘৰখন পাৰঘাটৰ পৰা অলপ দূৰত। ৰাস্তা চিনি নাপাওঁ। বাৰে-বাৰে বাট হেৰুৱাই আছোঁ। সুধি আছোঁ, আকৌ অলপ আগুৱাই আছোঁ। মোবাইলত নেটৱৰ্ক মাজে-মাজে পায়, আকৌ নোহোৱা হয়। নানা সমস্যা। এনেকৈ যুঁজি-যুঁজি শেষত এঘৰত সুধিলোঁগৈ— অমুকৰ ঘৰলৈ যাম, ৰাস্তা কোনফালে? তেওঁলোকে আমাক ৰাস্তা বুজাই দিলে, তেওঁলোকৰ মনত শংকা যে আমি ৰাস্তা হেৰুৱাই পেলাম। কথা-বতৰা পাতি থাকোঁতেই মানুহজনে কৈ উঠিল, আপোনালোক যাব বাৰু, তাৰ আগতে ভাতকেইটামান খাই লওঁক, ক'ত বা কেতিয়া কি খাই আহিছে। আৰু এই ৰাতিকণ চৰৰ ৰাস্তা বিচাৰি হাবাথুৰি খাব নালাগে। আজি ৰাতিটো আমাৰ ঘৰতে থাকি দিয়ক, আমাৰ ঘৰ আছে, বিচনাও আছে।\nমানুহজনে এনেকুৱা আন্তৰিকতাৰে কথাখিনি ক’লে যে, আমি এইখন ঘৰ এৰি আমাৰ গন্তব্যস্থানলৈ বাট বিচাৰি যাবলৈ ইচ্ছা নাইকিয়া হৈ গ'ল। পাছত আমি কলোঁ যে ঠিক আছে আমি ইয়াতেই থাকিম। আমি যাবলৈ বিচৰা ঠাইলৈ খবৰ পঠালোঁ যে আমি অমুকৰ ঘৰত আছোঁ।\nতেওঁলোকে খুব মৰমেৰে ইলিশ মাছেৰে এসাঁজ খুৱালে। ৰাতি তেওঁলোকৰ লগত বহি চৰাঞ্চলৰ বিভিন্ন কথা পাতিলোঁ। ইঘৰ-সিঘৰৰ দুই-এজন আহিছে, উত্তৰ পাৰৰ মেহমান আহিছে বুলি। মুঠতে খুব ভাল লাগিল তেওঁলোকৰ লগত থাকি। পিছদিনা পুৱাতে আমি আমাৰ গন্তব্য স্থানলৈ যাবলৈ ওলালোঁ। তেনেতে চাওঁ আমাৰ বাবে গৰম ভাত তৈয়াৰ। নোখোৱাকৈ ক’লৈয়ো যাব নোৱাৰে। তেওঁলোকৰ মাজত ইমানেই আন্তৰিকতা আৰু মৰম বিচাৰি পালোঁ যে সেয়া সঁচাকৈয়ে অকৃত্ৰিম। এয়াই চৰাঞ্চল, এয়াই চৰৰ অতিথিপৰায়নতা।\nআমাৰ জন্ম নৈ পাৰত। আমি ডাঙৰ হৈছোঁ চৰ আৰু চাপৰি উভয়তে। আমি নিজ চকুৰেই দেখিছোঁ, চৰ-চাপৰিবাসীৰ কঠিন জীৱন সংগ্ৰাম, সংকট, প্ৰত্যাহ্বান আৰু অনেক কিছু। “মুক্ত চিন্তা”-ৰ দৰে তত্ত্বগধুৰ আলোচনীৰ “অতিথি সম্পাদকৰ চ’ৰা”-টোৰ দ্বায়িত্ব লৈ আমি ডাঙৰ হোৱা ঠাইডোখৰৰ বিষয়েই পাঠকক কিছু কথা জনাবলৈ এই সংখ্যাৰ বিষয় 'চৰ-চাপৰি' কৰা হৈছিল। অসমৰ বহুসংখ্যক প্ৰান্তীয় লোকগোষ্ঠীয়ে চৰ-চাপৰিত বসবাস কৰে। চৰ-চাপৰিত বংগমূলীয় (?) অসমীয়া মুছলমানসকলৰ উপৰিও মিচিং, দেউৰী, দেশী, বঙালী আদি কৰি কেইবাটাও লোকগোষ্ঠীৰ লোক আমি দেখা পাইছোঁ। অৱশ্যে মুছলমানসকলৰ বাদে বাকীসকল সংখ্যাগত দিশত তাকৰ। সংখ্যাটো সকলো জনগোষ্ঠীকে সাঙুৰি লৈ সজাব বিচাৰিছিলোঁ যদিও নানান কাৰণত সেইটো বাস্তৱায়িত নহ’ল।\nচৰ-চাপৰিত বসবাস কৰাসকলৰ শৈক্ষিক, সামাজিক, ৰাজনৈতিক, অৰ্থনৈতিক, সাংস্কৃতিক আদি দিশবোৰ বৰ এটা ভাল নহয়, যাক এটা শব্দত ক'বলৈ হ'লে পয়ালগা। ইয়াৰ উপৰিও চৰ-চাপৰি সম্পৰ্কে অনেকৰ ধাৰণাও স্পষ্ট নহয়৷ আৱেগিক অসমীয়াৰ মনৰ কোঁহে কোঁহে সোমাই ৰোৱা "বাংলাদেশীৰ অবাধ বিচৰণথলী চৰ-চাপৰি" বোলা একপক্ষীয় সিদ্ধান্তটো সঁচা নে মিছা? কিয় চৰ-চাপৰিত অপৰাধীৰ সংখ্যা বেছি? বহু কথাই যেন চৰ-চাপৰি সম্পৰ্কে জানিব লগা আছে, বহু কথাই আলোচনা কৰিব লগা আছে। সেইসমূহ দিশ ফঁহিয়াই যুক্তিপূৰ্ণভাৱে আলোচনা কৰাৰ বাবেই এইবাৰৰ অতিথি সম্পাদকৰ চ’ৰা "চৰ-চাপৰি"-ৰ বিষয়েৰে সজাব বিচৰা হৈছিল। চৰ-চাপৰিৰ ভূগোল, ইতিহাস, ৰাজনীতি, চৰ-চাপৰিৰ অৰ্থনীতি, লোকাচাৰ, সমাজ-সংস্কৃতি, ঐতিহ্য, নাৰীৰ অৱস্থান, নাৰীৰ সমস্যা, শিশুৰ সমস্যা, শৈক্ষিক সমস্যা, স্বাস্থ্যক্ষেত্ৰৰ সমস্যা, কৃষকৰ সমস্যা, গৰাখহনীয়া, ডি ভোটাৰ, অন্ধবিশ্বাস, কুসংস্কাৰ, ধৰ্মান্ধতা, বাল্য বিবাহ, জনসংখ্যা নিয়ন্ত্ৰণ আদি বিষয়লৈ অতিথি সম্পাদকীয় চ’ৰা সজাব বিচাৰিছিলোঁ। কিন্তু আংশিক সফল হলেও পূৰ্ণ সফলতা নাপালোঁ বাবেই অনাগত দিনত আৰু অধিক গভীৰভাৱে কাম কৰাৰ হেঁপাহ থাকি গ'ল। আপোনালোকৰ সহায় সহযোগিতাত তাত সফল হ'ব বুলি আমি আশাবাদী।\nএই সংখ্যা সম্পূৰ্ণ কৰি তোলাত যিসকলে আমাক নিবন্ধ দান কৰি সহায় কৰিছে তেওঁলোকৰ ওচৰত আমি কৃতজ্ঞ। ইয়াৰ ওপৰিও যিসকলে আমাক এই সংখ্যা সম্পূৰ্ণ কৰাত সহায় কৰিছে তেওঁলোকৰ নাম লৈ শেষ কৰিব নোৱাৰিম। “মুক্ত চিন্তা”-ৰ সম্পাদনা সমিতি, বৰ্ণালী বৰুৱা বাইদেউ, কৌশিক দাস চাৰ, টুনুজ্যোতি গগৈ, চুলতান মামুদ মিৰ্ধা, ৰেহনা চুলতানা, মনোজ কুমাৰ মহন্ত, হিৰো শৰণীয়া, নিকু আদি অবিহনে এই আলোচনী আমাৰ দ্বাৰা সম্পূৰ্ণ নহ'লহেঁতেন। আলোচনীৰ সম্পাদনা সমিতি নতুবা কর্মীদলত নথকা আব্দুল কালাম আজাদ, কাজী নীল, হুছেইন আহমদ মাদানী, ছাদ্দাম হুছেইন, জাকিৰ হুছেইন, শাহানুৰ ইছলাম, ৰবিউল ইছলাম, সামেজ উদ্দিন আহমেদ আদিয়ে আমাক কাম সম্পূৰ্ণ কৰাত ৰাতি-দিনে কষ্ট কৰি যেনেদৰে সহায় কৰিছে আমি তেওঁলোকৰ ওচৰতো কৃতজ্ঞ। এই চেগতে আটাইলৈ আন্তৰিক কৃতজ্ঞতা আৰু ধন্যবাদ জ্ঞাপন কৰি আগত দিনত একেধৰণৰ সহায়-সহযোগিতা বিচাৰি সম্পাদকীয় সামৰিছোঁ।\nবিষয় অসমৰ চৰাঞ্চল চৰ-চাপৰি\n1 Comment : "অতিথি চ'ৰাৰ সম্পাদকৰ কলম (আশ্রাফুল হুছেইন)"\nচৰাঞ্চলত এতিয়া বিভিন্ন দিশত কাম কৰাৰ প্ৰয়োজন ৷ আশ্ৰাফুলৰ প্ৰয়াস ভাল লাগিছে ৷ আমি অধিক আন্তৰিকতাৰে চৰাঞ্চলৰ প্ৰগতিৰ বাবে কাম কৰিব লাগিব ৷


অন্ধ্ৰ প্ৰদেশত এতিয়া মাত্ৰ গীৰ্জাৰ চৰকাৰ আৰু চৰকাৰখন কেৱল গীৰ্জাৰ বাবে হে\nঅন্ধ্ৰ প্ৰদেশৰ মুখ্যমন্ত্ৰী ৱাইএছ জগনমোহন ৰেড্ডীয়ে পোনপটীয়াকৈ গীৰ্জাৰ কাৰ্যকলাপ চলাব নোৱাৰে কিন্তু তেওঁৰ শাসন নিঃসন্দেহে গীৰ্জাৰ পক্ষত। ২০১৯ চনৰ মে' মাহত এক বৃহৎ জনাদেশৰ সৈতে তেওঁ ৰাজ্যখনৰ শাসনভাৰ গ্ৰহণ কৰাৰ পিছৰে পৰা মিছনেৰী কাৰ্যকলাপ আৰু ৰূপান্তৰ বৃদ্ধি পাইছিল কিয়নো তেওঁলোকৰ অবৈধ কাৰ্যকলাপৰ ওপৰত কোনো নিৰীক্ষণ কৰা হোৱা নাছিল যেতিয়া ধৰ্মান্তৰকৰণকে ধৰি গীৰ্জাৰ কাৰ্যকলাপে চৰকাৰী পৃষ্ঠপোষকতা লাভ কৰি আছে। ফলস্বৰূপে, সাধাৰণতে হিন্দু সমাজ আৰু বিশেষকৈ অনুসূচীত জাতিৰ লোকসকল জগনৰ প্ৰশাসনৰ লক্ষ্য।\nঅন্ধ্ৰ প্ৰদেশ এতিয়া বহুতো বিশেষ ৰাজ্যৰ সৈতে এখন ৰাজ্য। সেই বিশেষত্ববোৰৰ ভিতৰত আছে অত্যন্ত সক্ৰিয় খ্ৰীষ্টান ধৰ্মান্তৰকৰণ কাৰ্যকলাপ। উচ্চতম ন্যায়ালয়ৰ সংৰক্ষিত সমষ্টিৰ পৰা জগন দলৰ টিকটত নিৰ্বাচিত বেছিভাগ বিধায়কে খ্ৰীষ্টানসকলৰ অনুশীলন কৰি আছে আৰু তেওঁলোকে সেই সত্যটো লুকুৱাই ৰখা নাই কিয়নো তেওঁলোক এতিয়া নিশ্চিত যে তেওঁলোকৰ ধৰ্মীয় ব্যক্তিত্ব ৰাজ্যখনৰ বিষয়বোৰৰ শীৰ্ষত আছে আৰু মুখ্যমন্ত্ৰীয়ে তেওঁলোকৰ খ্ৰীষ্টান পৰিচয় সুৰক্ষিত কৰিব যদিও তেওঁলোকে তেওঁলোকৰ উচ্চতম ন্যায়ালয়ৰ স্থিতিৰ ওপৰত মিছা দাবী কৰিছিল। আগতে এই খ্ৰীষ্টান শক্তি লুকুৱাই ৰখা হৈছিল কিন্তু এতিয়া এই সকলোবোৰ মুকলিকৈ আছে। জগন শাসনলৈ অহাৰ পিছত ইউনাইটেড পাষ্টৰ এছ'চিয়েশ্যনে পশ্চিম গোদাৱৰী জিলাত সভা অনুষ্ঠিত কৰিছিল। শাসকীয় দলৰ এজন বিধায়ক মুখ্য অতিথি আছিল। সেই বৈঠকত যাজকসকলক প্ৰতিনিধিত্ব কৰা বিষয়াজনে দাবী কৰিছিল যে এইটো খ্ৰীষ্টান লবি আছিল যি নিৰ্বাচনত জগনৰ জয়ৰ আঁৰত আছে।\nঅন্ধ্ৰ প্ৰদেশত ৫ লাখ যাজক আৰু ২ কোটি খ্ৰীষ্টান ভোটাৰ আছে" আৰু তেওঁলোক সকলোৱে জগনৰ পিছফালে থিয় দিছিল। এইটো কোনো আচৰিত কথা নহয় যে জগন প্ৰশাসনে যোগ্য যাজকসকলৰ বাবে পাঁচ হাজাৰ সন্মানীয় ভাণ্ডাৰ অনুমোদন কৰিছিল আৰু আনকি চৰকাৰী পুঁজিৰ পৰা গীৰ্জা নিৰ্মাণৰ বাবে নিবিদা আহ্বান কৰাৰ সাহস প্ৰদৰ্শন কৰিছিল, যিটো আন কোনো চৰকাৰে আগতে কৰিবলৈ চেষ্টা কৰা নাছিল।\nজগন চৰকাৰে কোভিড-19 সমৰ্থন হিচাপে অসংগঠিত গীৰ্জা আৰু প্ৰাৰ্থনা গৃহৰ ২৯,০০০ যাজকক এবাৰ আৰ্থিক সাহায্য প্ৰদান কৰিছিল। ৰাজ্যখনত ১০,০০০ তকৈও অধিক ডাঙৰ গীৰ্জা আছে যিবোৰ পুঁজিৰে পৰিপূৰ্ণ। আনুষ্ঠানিকভাৱে প্ৰায় ৭ লাখ খ্ৰীষ্টান জনসংখ্যাৰ বাবে ৪০,০০০ জন আনুষ্ঠানিকভাৱে যাজক আৰু ৪.৫ লাখতকৈও অধিক অনানুষ্ঠানিক যাজক নথিভুক্ত কৰা হৈছে।\nঅফিচিয়েল ৰেকৰ্ডবোৰে এটা বেলেগ কাহিনী দেখুৱায়। অন্ধ্ৰ প্ৰদেশৰ গীৰ্জাসমূহত যাজকৰ সংখ্যা বৃদ্ধি পাইছে কিন্তু খ্ৰীষ্টান লোকৰ সংখ্যা হ্ৰাস পাইছে। ১৯৬১ চনৰ লোকপিয়লত ৰাজ্যখনৰ খ্ৰীষ্টান জনসংখ্যা আছিল ১৩.৪০ শতাংশ আৰু উচ্চতম ন্যায়ালয়ৰ জনসংখ্যা আছিল ৫.২৪ শতাংশ। ২০১১ চনৰ লোকপিয়লত ৰাজ্যখনৰ খ্ৰীষ্টান জনসংখ্যা ১.৮৪ শতাংশলৈ হ্ৰাস পাইছিল, আনহাতে উচ্চতম ন্যায়ালয়ৰ জনসংখ্যা ১৯.৫৯ শতাংশলৈ বৃদ্ধি পাইছিল। এইটো ভাৰতৰ আন কোনো ৰাজ্যত পোৱা নাযায়। সম্পূৰ্ণ সংখ্যাত, ২০১১ চনৰ লোকপিয়ল অনুসৰি ৰাজ্যখনৰ খ্ৰীষ্টান জনসংখ্যা ৭ লাখতকৈও কম আছিল। কিন্তু জগন চৰকাৰে কোভিড-১৯ সমৰ্থন হিচাপে অসংগঠিত গীৰ্জা আৰু প্ৰাৰ্থনা গৃহৰ ২৯,০০০ যাজকক এবাৰ আৰ্থিক সাহায্য আগবঢ়াইছিল। ৰাজ্যখনত ১০,০০০ তকৈও অধিক ডাঙৰ গীৰ্জা আছে যিবোৰ পুঁজিৰে পৰিপূৰ্ণ।\nআনুষ্ঠানিকভাৱে প্ৰায় ৭ লাখ খ্ৰীষ্টান জনসংখ্যাৰ বাবে ৪০,০০০ জন আনুষ্ঠানিকভাৱে যাজক আৰু ৪.৫ লাখতকৈও অধিক অনানুষ্ঠানিক যাজক নথিভুক্ত কৰা হৈছে। যাৰ অৰ্থ হৈছে যে প্ৰতিজন খ্ৰীষ্টানৰ বাবে এজন যাজক আছে। গতিকে যাজক সংঘৰ দাবী অনুসৰি অন্ধ্ৰ প্ৰদেশত ২ কোটি খ্ৰীষ্টান জনসংখ্যাৰ দাবী অতিৰঞ্জিত নহয়।\nহিন্দু বিৰোধী কাৰ্যসূচী\nখ্ৰীষ্টান ধৰ্মান্তৰকৰণৰ কাৰ্য্যকলাপ প্ৰৱঞ্চনাৰে হৈ আছে। গীৰ্জাই চৰকাৰী ৰেকৰ্ড স্পৰ্শ নকৰাকৈ ৰাজহুৱা আৰু ব্যক্তিগত বিভাগৰ প্ৰতিটো স্তৰত খ্ৰীষ্টানসকলক ৰোপণ কৰাৰ লক্ষ্য ৰাখে। খ্ৰীষ্টান ধৰ্মলৈ ধৰ্মান্তৰিত হোৱা এই নৱ-ধৰ্মবোৰ উচ্চতম ন্যায়ালয়-হিন্দু হিচাপে থাকিব দিয়ক কিন্তু তেওঁলোকক মনত হিন্দু বিৰোধী কৰি তুলিব দিয়ক। অতীতত ব্ৰিটিছ ঔপনিৱেশিক শক্তিৰ দ্বাৰা ব্যৱহৃত এই একেই সূত্ৰ আছিল। তেওঁলোকৰ মনজয় কৰক আৰু তেওঁলোকক দাস কৰক। এইটো যিহোচূৱা প্ৰকল্পৰ নতুন সূত্ৰ.\nএই প্ৰকল্পটোৰ বাবে জগনমোহন ৰেড্ডী আৰু তেওঁৰ চৰকাৰে চৰকাৰী সমৰ্থন আগবঢ়াই ছে। ইয়াৰ কাৰণ হৈছে যে জগনৰ প্ৰশাসনৰ পৰা কোনো পদক্ষেপ লোৱা হোৱা নাই আনকি উচ্চতম ন্যায়ালয়ৰ লাভালাভ দাবী কৰা ধৰ্মান্তৰিত লোকসকলক দৃষ্টিগোচৰ কৰা হৈছিল। খ্ৰীষ্টান সংগঠনবোৰৰ বৰ্তমানৰ পৰিকল্পনা হৈছে লোকসকলক ধৰ্মান্তৰিত কৰা, তেওঁলোকক সংৰক্ষিত সমষ্টিৰ জৰিয়তে ৰাজ্যিক বিধানসভা আৰু সংসদ দুয়োটাতে জনপ্ৰতিনিধি বনোৱা আৰু তাৰ পিছত ধৰ্মান্তৰিত সকলৰ বাবে উচ্চতম ন্যায়ালয়ৰ সংৰক্ষণ দাবী কৰা। এই পৰিকল্পনা চলি আছে কিয়নো সেই সময়ৰ চৰকাৰবোৰে তেওঁলোকৰ ৰাজনৈতিক ভৱিষ্যতৰ ভয়ত হস্তক্ষেপ কৰিবলৈ সাজু নহয়। ইয়াত বৰ্তমানৰ কেন্দ্ৰীয় চৰকাৰ অন্তৰ্ভুক্ত আছে।\nএইটো এটা অভিযোগ নহয় কিন্তু ৰাজ্যখনৰ ক্ষেত্ৰখনত কাম কৰা হিন্দু মনৰ সংগঠনবোৰে মুকলিকৈ অনা গুৰুত্বপূৰ্ণ বিষয়। উৎকৃষ্ট উদাহৰণ হৈছে গুন্টুৰ জিলাৰ জিলা পেৰিছডৰ নেতৃত্বৰ বাবে প্ৰাৰ্থী বাছনি কৰা. এইটো স্পষ্ট যে ৱাইএছআৰচিপিৰ সভাপতি হিচাপে জগনে প্ৰথমে প্ৰাৰ্থীসকলক তেওঁলোকৰ দলৰ মনোনীত ব্যক্তি হিচাপে বাছনি কৰিছিল আৰু তাৰ পিছত জিলা পৰিষদৰ অধ্যক্ষ পদৰ বাবে সংৰক্ষণ কৰিছিল। নিয়ম অনুসৰি গুন্টুৰ অনুসূচিত জাতিৰ মহিলাসকলৰ বাবে সংৰক্ষিত। কিন্তু জগনে বাছনি কৰা প্ৰাৰ্থী গৰাকী খ্ৰীষ্টান বিশ্বাসৰ এগৰাকী মহিলা। তেওঁৰ নাম হেনৰী ক্ৰিষ্টিনা। তেওঁ তেওঁৰ স্বামী 'বিশপ'কাথেৰা সুৰেশ কুমাৰৰ সৈতে প্ৰতিটো পৰিয়ালক খ্ৰীষ্টান ধৰ্মলৈ ৰূপান্তৰ কৰাৰ উদ্দেশ্যৰে জিলাখনত ১০ খন বাইবেল বিদ্যালয় চলায়। দম্পতীহালে ধৰ্মান্তৰকৰণ কাৰ্যকলাপৰ বাবে জিলাখনত হাৰ্ভেষ্ট ইণ্ডিয়া নামৰ এটা সংগঠন চলায় আৰু তেওঁলোকে বহুতো সৰু গীৰ্জাৰ উপৰিও এখন গাঁৱত এটা বিশাল গীৰ্জা নিৰ্মাণ কৰিছে। ইয়াত বহুতো ভিডিঅ' আৰু অডিঅ' আছে য'ত বৰ্তমানৰ জেডপি অধ্যক্ষ ক্ৰিষ্টিনা আৰু তেওঁৰ স্বামীয়ে খ্ৰীষ্টান মঞ্চত ভাষণ দি আছিল আৰু তেওঁলোকে কেনেকৈ যীচুৰ সেৱাত নিজৰ জীৱন উৎসৰ্গা কৰিছিল। এনে এটা ভিডিঅ'ত যাজক সুৰেশ কুমাৰে প্ৰধানমন্ত্ৰী মোডীৰ অধীনত ভাৰতত "হিন্দু শাসন" সম্পৰ্কে সতৰ্ক কৰি দিছিল য'ত "বহুতো যাজক নিহত হয়, গীৰ্জা জ্বলাই দিয়া হয়"। ভাৰতৰ সেই নেতিবাচক অভিযানৰ ওপৰত আধাৰিত কৰি সুৰেশ কুমাৰে বিদেশী খ্ৰীষ্টান দেশসমূহৰ পৰা হাজাৰ হাজাৰ অনুদান সংগ্ৰহ কৰিছিল। তেওঁ বিদেশী পুঁজি প্ৰাপ্ত কৰাৰ বাবে এটা একাউণ্ট ৰাখে (এফচিআৰএ-10260176)। চৰকাৰী ৰেকৰ্ডত হিন্দু মাদিগা উচ্চতম ন্যায়ালয়ক ধৰি ৰখা আৰু ধৰ্মান্তৰকৰণকে ধৰি খ্ৰীষ্টান কাৰ্যকলাপবোৰ ৰখাৰ তেওঁৰ প্ৰৱঞ্চনাক এজন ৰাজহুৱা উৎসাহী ব্যক্তিয়ে প্ৰত্যাহ্বান জনাইছিল। ২০১৪ চনত অনুসন্ধান চলাই থকা ৰাজহ বিভাগীয় বিষয়াই (আৰডিঅ') সেই দম্পতীহালক হিন্দু নহয় খ্ৰীষ্টান বুলি ঘোষণা কৰিছিল। 2019 চৰকাৰৰ কথিত আদেশৰ অধীনত গুন্টুৰৰ জিলা উপায়ুক্তই ক্ৰিষ্টিনাক হিন্দু-উচ্চতম ন্যায়ালয়ৰ প্ৰমাণপত্ৰ প্ৰদান কৰিছিল আৰু সেই উচ্চতম ন্যায়ালয়ৰ প্ৰমাণপত্ৰ ব্যৱহাৰ কৰি জগনে তেওঁক জিলা পৰিষদৰ অধ্যক্ষ কৰি তুলিছিল।এইটোৱে খ্ৰীষ্টানসকলৰ সুবিধাৰ বাবে দলিত উচ্চতম ন্যায়ালয়সমূহক লাভান্বিত কৰাৰ উদ্দেশ্যে দিয়া সাংবিধানিক ব্যৱস্থাক উপহাস কৰি আছে।\nখ্ৰীষ্টান ধৰ্মান্তৰকৰণ কাৰ্য প্ৰৱঞ্চনাৰে হৈ আছে। গীৰ্জাই চৰকাৰী ৰেকৰ্ড স্পৰ্শ নকৰাকৈ ৰাজহুৱা আৰু ব্যক্তিগত বিভাগৰ প্ৰতিটো স্তৰত খ্ৰীষ্টানসকলক ৰোপণ কৰাৰ লক্ষ্য ৰাখে। খ্ৰীষ্টান ধৰ্মলৈ ধৰ্মান্তৰিত হোৱা এই নৱ-ধৰ্মাৱলম্বীসকলক অনুসূচিত জাতি-হিন্দু হিচাপে থাকিবলৈ দিয়ক কিন্তু তেওঁলোকক মনত হিন্দু বিৰোধী কৰি তুলিব দিয়ক।\nএইটো শেহতীয়া ঘটনা আৰু জগন মুখ্যমন্ত্ৰী হোৱাৰ পিছত প্ৰথম ঘটনা নহয়। গৃহ মন্ত্ৰীৰ উচ্চতম ন্যায়ালয়ৰ স্থিতি সন্দেহজনক। এটা ভিডিঅ' সাক্ষাৎকাৰত তেওঁ মুকলিকৈ তেওঁৰ খ্ৰীষ্টান বিশ্বাস আৰু তেওঁৰ গীৰ্জাৰ কাৰ্যকলাপৰ বিষয়ে কৈছিল। সাংবিধানিক ব্যৱস্থাসমূহৰ প্ৰতি সম্পূৰ্ণ অৱজ্ঞা কৰি য'ত কোৱা হৈছে যে উচ্চতম ন্যায়ালয়ক সেইবোৰৰ ৰাজনৈতিক ক্ষেত্ৰও বৃদ্ধি কৰিবলৈ সংৰক্ষণ প্ৰদান কৰা হয়। ইয়াতো গীৰ্জাৰ পুঁজিথকা খ্ৰীষ্টান ব্যক্তিসকলে সংৰক্ষিত সমষ্টিৰ পৰা হিন্দু-অনুযায়ী প্ৰতিদ্বন্দিতা কৰিছে। এনেদৰে দৰিদ্ৰ হিন্দু-উচ্চতম ন্যায়ালয়বোৰে বিধানসভাত তেওঁলোকৰ ন্যায্য অংশ লুণ্ঠন কৰে। উচ্চতম ন্যায়ালয়ৰ অধিকাৰৰ বাবে যুঁজত আগভাগত থকা আইনী অধিকাৰ সুৰক্ষা মঞ্চ (এলআৰপিএফ) সংগঠনটোৱে খ্ৰীষ্টানসকলৰ দ্বাৰা অনুশীলন কৰা সকলৰ দ্বাৰা অনুশীলনকাৰী সকলৰ দ্বাৰা অনুসন্ধানকাৰী প্ৰমাণপত্ৰৰ অপব্যৱহাৰৰ বাবে আবেদন জনাইছিল। ভাৰতৰ ৰাষ্ট্ৰপতিৰ কাৰ্যালয়ে এপি চৰকাৰলৈ তথ্যগত প্ৰতিবেদন ৰখাৰ বাবে চিৰ্থ লিখিছিল আৰু জগন প্ৰশাসনে উত্তৰ দিয়া নাই। সেয়া হোৱা নাই কিয়নো আমোলাতন্ত্ৰৰ বহুতো উচ্চপদস্থ ব্যক্তিবিশ্বাসৰ দ্বাৰা খ্ৰীষ্টান কিন্তু তেওঁলোকৰ ছদ্ম-উচ্চতম ন্যায়ালয়ৰ প্ৰমাণপত্ৰৰ বাবে সেই পদসমূহ লাভ কৰিছিল। আই.পি.এছ. বিষয়াজন, যি নিজে চি.আই.ডি. শাখাৰ নেতৃত্ব দি আছে, এজন ঘোষিত খ্ৰীষ্টান যিয়ে গীৰ্জা নিৰ্মাণত সহায় কৰিছিল আৰু তেওঁৰ ভাষণত হিন্দু জীৱন শৈলীক নিন্দা কৰিছিল কিন্তু তথাপিও হিন্দু-উচ্চতম ন্যায়ালয়ৰ প্ৰমাণপত্ৰত লাগি আছে। খ্ৰীষ্টান ধৰ্মৰ জ্যেষ্ঠ আই.এ.এছ. আৰু আই.পি.এছ. বিষয়াসকলৰ এনে ভাষণ, কিন্তু অভিলেখত হিন্দুসকলে, সুসমাচাৰৰ প্ৰসাৰৰ কথা কৈ আৰু এই দেশখনক খ্ৰীষ্টান ৰাষ্ট্ৰ হিচাপে গঢ়ি তোলাৰ কথা কৈছিল।\nযেতিয়া মুখ্যমন্ত্ৰীৰ পৰা নিম্নতম স্তৰৰ চৰকাৰী কৰ্মচাৰীসকললৈ, হিন্দু এণ্ডোমেণ্ট বিভাগৰ আটাইতকৈ পৱিত্ৰ হিন্দু মন্দিৰ তিৰুমালাত কাম কৰা কৰ্মচাৰীসকলে খ্ৰীষ্টান ধৰ্ম পালন কৰে, অন্ধ্ৰ প্ৰদেশ ৰাজ্যত চলি থকা তীব্ৰ ৰূপান্তৰ কাৰ্যকলাপ অনুমান কৰিব পাৰি। এটা নিৰ্দিষ্ট জিলাৰ চৰকাৰী বিষয়াসকলে আৰটিআই প্ৰশ্নৰ উত্তৰত ক'বলৈ সাহস আছে যে তেওঁলোকে সকলো উচ্চতম ন্যায়ালয়ক খ্ৰীষ্টান হিচাপে গণ্য কৰি আছে। যিহেতু জগন মুখ্যমন্ত্ৰী হোৱাৰ পিছত সেই উত্তৰ আহিছিল, এইটো স্পষ্ট যে এইটো চৰকাৰী নীতি যাৰ উদ্দেশ্য হৈছে ধৰ্মান্তৰিত সকলক অনুশীলনকাৰীসকলক নিৰ্ধাৰিত লাভালাভ দিয়া। এইটো হৈছে চৰকাৰী জগতৰ জৰিয়তে খ্ৰীষ্টান ধৰ্মলৈ ভোলা লোকসকলক প্ৰলোভিত কৰাৰ পৰোক্ষ উপায়।\nজগনৰ চৰকাৰী নীতিয়ে ইয়াৰ ধৰ্মান্তৰকৰণ-পন্থী আদৰ্শনিশ্চিত কৰে। যোৱা বছৰ জগন চৰকাৰে খ্ৰীষ্টানসকলক খ্ৰীষ্টানসকলক খ্ৰীষ্টমাছৰ উপহাৰ হিচাপে নিৰ্দিষ্ট ৰেচন দিয়াৰ বাবে বিশেষভাৱে এটা আঁচনি প্ৰস্তুত কৰিছিল। ৰেচন পেকবোৰ গাওঁবোৰত দিয়া হৈছিল য'ত আনুষ্ঠানিকভাৱে কোনো খ্ৰীষ্টান নাছিল। অনুসন্ধানত দেখা গৈছিল যে চৰকাৰী ৰেকৰ্ডৰ বাহিৰত বৃহৎ পৰিমাণে ৰূপান্তৰ চলি আছে। এলআৰপিএফৰ অনুসন্ধানে দহটাতকৈও অধিক সক্ৰিয় গীৰ্জা থকা গাওঁবোৰ পোহৰলৈ আনিছে কিন্তু চৰকাৰী তথ্য অনুসৰি এজনো খ্ৰীষ্টান নহয়। কুৰ্ণুল জিলাৰ এখন গাঁৱত য'ত চৰকাৰী তথ্য অনুসৰি কোনো খ্ৰীষ্টান নাই, পুৰণি মন্দিৰদৰ্শন আৰু মন্দিৰৰ ৰথৰ গতিশীলতাত বাধা প্ৰদান কৰি এটা গীৰ্জা নিৰ্মাণ কৰা হৈছে। হিন্দুসকলে তেওঁলোকৰ সংখ্যাগত শক্তি স্বত্বেও তেওঁলোকৰ অধিকাৰ সুৰক্ষিত কৰিবলৈ ডাকৰ পৰা স্তম্ভলৈ দৌৰিবলৈ বাধ্য হয়। আৰক্ষী আৰু ৰাজহ বিষয়াসকলে খ্ৰীষ্টান ধৰ্ম গ্ৰহণ কৰিছে কিন্তু হিন্দুসকলে আনুষ্ঠানিকভাৱে ধৰ্মান্তৰকৰণ কাৰ্যকলাপত সহায় কৰি আছে আৰু গীৰ্জাৰ পক্ষ লৈছে।\nঅন্ধ্ৰ প্ৰদেশ উত্তৰ-পূবৰ দৰে খ্ৰীষ্টান সংখ্যাগৰিষ্ঠ ৰাজ্য হোৱাৰ আগতে এইটো উপযুক্ত সময়। নৰেন্দ্ৰ মোদীৰ নেতৃত্বত কেন্দ্ৰীয় চৰকাৰে অন্ধ্ৰ প্ৰদেশৰ বিষয়ত হস্তক্ষেপ কৰিব লাগিব আৰু গীৰ্জাসমূহৰ গণনাৰ নিৰ্দেশ দিব লাগিব আৰু ধৰ্মান্তৰকৰণৰ যিহোচুৱা প্ৰকল্পৰ আৰ্হি বন্ধ কৰিব লাগিব যিয়ে চৰকাৰী ৰেকৰ্ডত ৰূপান্তৰৰ কথা উল্লেখ নকৰে। মানুহে তেওঁলোকৰ পচন্দৰ ধৰ্মলৈ ৰূপান্তৰ কৰিব পাৰে কিন্তু এবাৰ তেওঁলোকে হিন্দু ধৰ্ম ত্যাগ কৰাৰ পিছত সেই ধৰ্মান্তৰিত সকলে উচ্চতম ন্যায়ালয়ৰ মৰ্যাদা দাবী নকৰা আৰু প্ৰকৃত অনুশীলনকাৰীৰ সম্ভাৱনা দখল কৰাত যথেষ্ট সৎ হ'ব লাগে যাৰ বাবে শিক্ষা আৰু চাকৰিৰ লাভালাভ মূলতঃ উদ্দেশ্য। যেতিয়ালৈকে হিন্দু সমাজ সক্ৰিয় নহয় আৰু অন্ধ্ৰ প্ৰদেশৰ খ্ৰীষ্টান সংগঠনবোৰৰ এই প্ৰৱঞ্চনাৰ বিৰুদ্ধে আইনী আৰু নৈতিক ভাৱে যুঁজ নিদিয়ে তেতিয়ালৈকে তেওঁলোকে তেওঁলোকৰ নিজৰ ত্ৰিলিঙ্গ দেশত সংখ্যালঘু লৈ পৰিণত হ'ব।


ভূটান - অসমীয়া ৱিকিপিডিয়া\n(འབྲུག་ཡུལৰ পৰা পুনঃনিৰ্দেশিত)\nভূটানী ভাষা: ড্ৰুক ছেন্ধেন\n(অনুবাদ: "বাজ ড্ৰেগন ৰাজ্য")\n- ৰজা জিগমে ৱাংচুক\n- প্ৰধানমন্ত্ৰী কান্ধু ৱাংচুক\nসপ্তদশ শতাব্দীৰ প্ৰথম ভাগত\n- ওয়াংচুক ৰাজবংশ ১৭ ডিচেম্বৰ, ১৯০৭\n- ২০০৯ আনুমানিক ৬,৯৭,০০০'"`UNIQ--ref-০০০০০০০B-QINU`"'\n- ঘনত্ব ১৮.২ প্ৰতি বৰ্গকিমি (১৫৪)\n৪৭ প্ৰতি বৰ্গমাইল\n- মুঠ ৩.৮৪৬ বিলিয়ন ডলাৰ\n- জনমুৰি ৫,৭৯২ ডলাৰ\nমানৱ উন্নয়ন সূচক (২০০৭) ০.৬১৯ (মধ্যম) (১৩২তম)\nভূটান (ইংৰাজী: Bhutan) দক্ষিণ এছিয়াৰ এখন ৰাজতন্ত্ৰ। দেশখন ভাৰতীয় উপমহাদেশৰ হিমালয় পৰ্বতমালাৰ পূৰ্বাংশে অৱস্থিত। ভুটানৰ উত্তৰে চীনৰ তিব্বত অঞ্চল, আৰু দক্ষিণ, পূৱ তথা পশ্চিমে ভাৰতবৰ্ষ অৱস্থিত। ভূটানৰ শব্দটো সংস্কৃত শব্দ "ভূ-উত্থান" পৰা আহিছে, অৰ্থাৎ উচ্চভূমি। ভূটান ছাৰ্কৰ (SAARC) এখন সদস্য ৰাষ্ট্ৰ। ভুটানৰ ৰাজধানীৰ নাম হৈছে থিম্ফু।\nঅতীত কালত ভূটান পাহাৰৰ উপত্যকা অনেক ৰাজ্যত বিভক্ত আছিল। ১৬শ শতিকাত এখন ধৰ্মীয় ৰাষ্ট্ৰ হিচাবে ইয়াৰ আৱিৰ্ভাব ঘটে। ১৯০৭ চনত ওয়াংচুক বংশই দেশখনৰ শাসন চলাই আছিল। ১৯৫০ দশক পৰ্য্যন্ত ভূটান এখন বিচ্ছিন্ন দেশ আছিল। ১৯৬০ দশকত ভাৰতৰ পৰা অৰ্থনৈতিক সাহায্য লাভ কৰি দেশখন এখন আধুনিক ৰাষ্ট্ৰলৈ ৰূপান্তৰিত হৈছিল। তেতিয়া ই বিশ্বৰ অনুন্নত দেশসমূহৰ ভিতৰত এখন আছিল।\n7 চিত্ৰ ভঁৰাল\nভূটানৰ নামৰ উৎপত্তি সংস্কৃত শব্দ "ভূ-উত্থান", (অৰ্থাৎ উচ্চভূমি) পৰা হৈছে। অন্য মতে, ভোটস-আন্ত, অৰ্থাৎ "তিব্বতৰ সীমান্ত"ৰ পৰা ভূটান শব্দটো আহিছে। যিহেতু ভূটান তিব্বতৰ দক্ষিণ দিশে অৱস্থিত।\nভুটানৰ মানচিত্ৰ (২০১০ অনুযায়ী)\nভূটান পূব হিমালয়ৰ দক্ষিণ ঢালত অৱস্থিত। উত্তৰে তিব্বত তথা পশ্চিম আৰু দক্ষিণ দিশত ভাৰতবৰ্ষৰ ছিক্কিম, পশ্চিমবংগ, অসম আৰু অৰুণাচল প্ৰদেশে আৱৰি আছে। দক্ষিণ অঞ্চলত উচ্চতা ২০০ মিটাৰ (৬৬০ ফুট)ৰ পৰা ৭০০০ মিটাৰ (২৩,০০০ফুট)লৈকে দেখা যায়।\nভুটানৰ আয়তন ৪৬,৫০০ বৰ্গকিলোমিটাৰ। থিম্ফু ভূটানৰ ৰাজধানী আৰু ই দেশখনৰ মধ্য-পশ্চিম অংশত অৱস্থিত। অন্যান্য চহৰৰ ভিতৰত, ফোয়েন্ত শোলিং, পুনাখা আৰু বুমথং উল্লেখযোগ্য। ভুটানৰ ভূ-প্ৰকৃতি পৰ্বতময়। উত্তৰে সুউচ্চ হিমালয় পৰ্বতমালা, মধ্য আৰু দক্ষিণভাগত পাহাৰ আৰু মালভূমি তথা দক্ষিণ প্ৰান্তসীমাত কিছু ছাভানা তৃণভূমি আৰু সমভূমি আছে। মধ্যভাগৰ মালভূমিৰ মধ্যকাৰ উপত্যকাতেই বেছিভাগ লোকে বসবাস কৰে। ভুটানৰ জলবায়ু উত্তৰত আল্পীয়, মধ্যত নাতিশীতোষ্ণ আৰু দক্ষিণত উপক্ৰান্তীয়; জুন পৰা ছেপ্টেম্বৰ পৰ্য্যন্ত মৌছুমী বায়ুৰ প্ৰভাৱৰ ফলত বৃষ্টিপাত হয়।\nবহিৰ্বিশ্বৰপৰা বহুদিন বিচ্ছিন্ন হৈ থকাৰ কাৰণে ভুটানৰ প্ৰাণী আৰু উদ্ভিদৰ সৈতে এক অভয়াৰণ্য। ইয়াত বহু হাজাৰ দুৰ্লভ প্ৰজাতিৰ প্ৰাণী আৰু উদ্ভিদ দেখা পোৱা যায়। ভুটানৰ প্ৰায় ৭০% অঞ্চল অৰণ্যাবৃত।\nভূটানৰ ভৌগোলিক মানচিত্ৰ\nপ্ৰশাসনিক অঞ্চলসমূহ[সম্পাদনা কৰক]\nভূটানক মূলতঃ ২০টা যঙখাগ (Dzongkhag) অথবা জিলাত ভগোৱা হৈছে। এই জিলাসমূহ যঙখাগ ছ’গডু নামৰ সমিতিয়ে পৰিচালনা কৰে। নগৰ সমূহ থ্ৰমডে (Thromde) নামৰ সমিতিয়ে পৰিচালনা কৰে। গাঁওসমূহ গেৱগ (Gewog) নামৰ সমিতিয়ে পৰিচালনা কৰে।\nৱাংদি ফ'ড্ৰাং (Wangdi Phodrang)\nওয়াংদি ফোদ্ৰাং উৎসৱত জাতীয় পোছাকৰ পৰিহিত ভূটানী লোক\nভুটানৰ অধিবাসীসকল ভুটানী নামে পৰিচিত। ২০০৫ চনৰ লোকপিয়ল অনুসৰি ভূটানত ৬,৭২,৪২৫ জন লোকে বাস কৰে। প্ৰতি বছৰে ভূটানৰ জনসংখ্যা ২% হাৰত বাঢ়িছে। জনসংখ্যাৰ ঘনত্ব প্ৰতি বৰ্গকিলোমিটাৰত ৪৫ জন। ভুটানৰ মুঠ জনসংখ্যাৰ প্ৰায় ৫০% দ্ৰুপকা জাতিৰ লোক। ইয়াৰ বাহিৰে ৩৫% লোক নেপালী আৰু বাকীসকল আদিবাসী বা অভিবাসী জাতি। দেশৰ প্ৰায় তিনি-চতুৰ্থাংশ লোক লামাবাদী বৌদ্ধধৰ্মত বিশ্বাস কৰে। বাকীসকলে ভাৰত আৰু নেপালী ধাৰাৰ হিন্দু ধৰ্ম পালন কৰে। ভুটানৰ চৰকাৰী ভাষা হৈছে “জোংখা”। ইয়াত বুমথাং-খা, শাৰচোপ-খা আৰু নেপালী ভাষাও প্ৰচলিত। ইংৰাজী ভাষাৰো শিক্ষা দিয়া হয়। ভূটানৰ সাক্ষৰতা হাৰ হৈছে প্ৰায় ৬০%। মুঠ জনসংখ্যাৰ প্ৰায় ৯৪% শতাংশ লোক কৃষি কৰ্মত নিয়োজিত। নিবনুৱাৰ হাৰ ৩.১% (২০০৫ চনৰ প্ৰাক্কলন)। জংখা ভাষা বা ভুটানী ভাষা ভূটানৰ চৰকাৰী ভাষা। ইয়াৰ বাহিৰেও ভূটানত প্ৰায় ১০টা ভাষা প্ৰচলিত। ইয়াৰ ভিতৰত বহু লক্ষাধিক লোকে নেপালী ভাষা ব্যৱহাৰ কৰা দেখা যায়। আন্তৰ্জাতিক ব্যৱসায় বাণিজ্য আৰু পৰ্যটন শিল্পৰ ক্ষেত্ৰত ইংৰাজী ভাষা ব্যৱহাৰ কৰা হয়।\nঅনুমান কৰা হয় যে মুঠ জনসংখ্যাৰ দুই-তৃতীয়াংশ লোকেই হ'ল "বজ্ৰায়ানা বৌদ্ধ" ধৰ্মাৱলম্বী লোক। বাকীসকলে ভাৰত আৰু নেপালী ধাৰাৰ হিন্দু ধৰ্মত বিশ্বাস ৰেখে।\nসপ্তদশ শতিকাত ভূটানত বৌদ্ধ ধৰ্মৰ প্ৰচাৰ হৈছিল। তিব্বতৰ ৰজা ছঙৎচান গম্পু (ৰাজত্বকাল ৬২৭-৪৯) মধ্য ভূটানত বুমথাঙ আৰু ক্যিছু (পাৰোৰ ওচৰত) দুটা বৌদ্ধ বিহাৰ নিৰ্মাণ কৰাইছিল।\nভূটানৰ ৰাষ্ট্ৰীয় ভাষা হৈছে ভূটানীজ অথবা জংখা ভাষা। ইয়াৰ লিপিৰ নাম হৈছে "চৌকী" (ধৰ্ম ভাষা) (Chhokey, Dharma Language)। এই লিপিৰ তিব্বতীয় ভাষাৰ লগত মিল আছে। বিদ্যালয়সমূহত শিক্ষাৰ মাধ্যম ইংৰাজী আৰু জংখা ভাষা জাতীয় ভাষা হিচাপে পঢ়োৱা হয়। বৰ্তমান ভূটানত ২৪টা ভাষা প্ৰচলিত। এই ভাষাসমূহ তিব্বত-বাৰ্মা ভাষাৰ পৰা উৎপত্তি হৈছে। আনহাতে ভূটানত প্ৰচলিত নেপালী ভাষাৰ উৎপত্তি ইণ্ডো-আৰ্য্য ভাষাৰ পৰা হৈছে।\n৯০০ মিটাৰ ওখ ভূটানৰ এটি টিলাৰ ওপৰত অৱস্থিত তাকৎচাঙ গ্যম্বা (Tiger's nest) maps.google\n↑ অৰ্থনৈতিক এবং সামাজিক বিষয়ক জনসংখ্যা বিভাগেৰ দপ্তৰ (২০০৯) (.PDF). পৃথিবী জনসংখ্যা উন্নতিৰ, টেবিল এ.১. ২০০৮ পৰিমাৰ্জিত. জাতিসংঘ. http://www.un.org/esa/population/publications/wpp2008/wpp2008_text_tables.pdf। আহৰণ কৰা হৈছে: ২০০৯-০৩-১২.\n↑ 2.0 2.1 "Bhutan". International Monetary Fund. http://www.imf.org/external/pubs/ft/weo/2009/02/weodata/weorept.aspx?sy=2006&ey=2009&scsm=1&ssd=1&sort=country&ds=.&br=1&c=514&s=NGDPD%2CNGDPDPC%2CPPPGDP%2CPPPPC%2CLP&grp=0&a=&pr.x=57&pr.y=4। আহৰণ কৰা হৈছে: 2009-10-01.\n↑ "মানুষ উন্নয়ন প্ৰতিবেদন ২০০৯। মানুষ উন্নয়ন সূচক প্ৰবণতা: টেবিল জি". জাতিসংঘ. http://hdr.undp.org/en/media/HDR_2009_EN_Complete.pdf। আহৰণ কৰা হৈছে: ২০০৯-১০-০৫.\n↑ "Local Government Act of Bhutan 2009" (PDF). Government of Bhutan. 2009-09-11. http://www.nab.gov.bt/downloadsact/Dzo74.pdf। আহৰণ কৰা হৈছে: 2011-01-20.\n↑ "Delimitation". Election Commission, Government of Bhutan. 2011. http://www.election-bhutan.org.bt/index.php?option=com_content&id=132&Itemid=84। আহৰণ কৰা হৈছে: 2011-07-31.\n↑ "International Religious Freedom Report 2007–Bhutan". U.S. Department of State. 2007-09-14. http://www.state.gov/g/drl/rls/irf/2007/90227.htm। আহৰণ কৰা হৈছে: 2008-01-06.\nৱিকিমিডিয়া কমন্সত ভূটান সম্পৰ্কীয় মিডিয়া ফাইল আছে।\nভূটান বিষয়ে Curlie (DMOZ)-ত থকা তথ্য\nBhutan ভ্ৰমণ নিৰ্দেশিকা, ৱিকিভয়াজৰ পৰা\nKey Development Forecasts for Bhutan from International Futures\n"https://as.wikipedia.org/w/index.php?title=ভূটান&oldid=236176"ৰ পৰা সংকলিত\nএই পৃষ্ঠাখন ০৫ জুন, ২০২০ তাৰিখে ০৯:৪৮ বজাত অন্তিম সংশোধন কৰা হৈছিল।


মুখ্যমন্ত্ৰী হিমন্ত বিশ্ব শৰ্মাই পুনৰ ক'লে: দুৰ্গা পূজা হ'ব, স্বাস্থ্য বিভাগে প্ৰকাশ কৰিব SOP ! সকলোকে ভেকছিন লোৱাৰ আহ্বান মুখ্যমন্ত্ৰীৰ...– News18 Assam\nমুখ্যমন্ত্ৰী হিমন্ত বিশ্ব শৰ্মাই পুনৰ ক'লে: দুৰ্গা পূজা হ'ব, স্বাস্থ্য বিভাগে প্ৰকাশ কৰিব SOP ! সকলোকে ভেকছিন লোৱাৰ আহ্বান মুখ্যমন্ত্ৰীৰ...\n»মুখ্যমন্ত্ৰী হিমন্ত বিশ্ব শৰ্মাই পুনৰ ক'লে: দুৰ্গা পূজা হ'ব, স্বাস্থ্য বিভাগে প্ৰকাশ কৰিব SOP ! সকলোকে ভেকছিন লোৱাৰ আহ্বান মুখ্যমন্ত্ৰীৰ...\nUpdated:September 10, 2021, 6:16 PM IST\nDurga Puja will definitely be celebrated in the state but cautiously following all Covid-19 protocols: Assam CM- অসমৰ মুখ্যমন্ত্ৰী ড০ হিমন্ত বিশ্ব শৰ্মাই ইয়াৰ পূৰ্বে বুধবাৰে কৈছিল যে ৰাজ্যখনত দুৰ্গা পূজা নিশ্চিতভাৱে উদযাপন কৰা হ'ব, কিন্তু সকলো Covid Protocol সতৰ্কতাৰে অনুসৰণ কৰা হ'ব।\nLast Updated: September 10, 2021, 6:16 PM IST\nঅসমত এইবাৰ অনুষ্ঠিত হ'ব দুৰ্গা পূজা। সকলোকে ভেকচিন লোৱাৰ পৰামৰ্শ মুখ্যমন্ত্ৰীৰ। সকলো Covid-19 প্ৰটোকল অনুসৰণ কৰি অসমত শাৰদীয় দুৰ্গা পূজা উৎসৱ উদযাপন কৰা হ'ব। অসমৰ মুখ্যমন্ত্ৰী ড০ হিমন্ত বিশ্ব শৰ্মাই শুকুৰবাৰে কয় যে বিহুতো তেনেকৈ গুচি গ'ল, ৰাজ্যখনত দুৰ্গা পূজা নিশ্চিতভাৱে উদযাপন কৰা হ'ব, কিন্তু সকলো Covid Protocol সতৰ্কতাৰে অনুসৰণ কৰা হ'ব। এই সন্দৰ্ভত স্বাস্থ্য বিভাগে প্ৰকাশ কৰিব SOP।\nদুৰ্গা পূজা উদযাপন সন্দৰ্ভত সমিতি, সাধাৰণ জনতা আৰু মূৰ্তি নিৰ্মাতাসকলৰ মাজত যথেষ্ট অনিশ্চয়তা আছিল। কিন্তু মুখ্যমন্ত্ৰীৰ এই ঘোষণাৰ পিছত সকলোৱে দেখিছে আশাৰ ৰেঙণি। এয়া দ্বিতীয়বাৰৰ বাবে Covidৰ মাজতে সমগ্ৰ দেশতে দুৰ্গা পূজা আয়োজন কৰা হৈছে। এই বছৰ দুৰ্গা পূজা ১১ অক্টোবৰ, ২০২১(ষষ্ঠী) তাৰিখে আৰম্ভ হ'ব আৰু ১৫ অক্টোবৰ, ২০২১ তাৰিখে সমাপ্ত হ'ব।\nFirst published: September 10, 2021, 6:08 PM IST


নামচাই জিলা - অসমীয়া ৱিকিপিডিয়া\n২৫ নৱেম্বৰ ২০১৪ (2014-11-25)\n৩টা (চৌখাম, নামচাই, লেকাং)\n(৬১২.৭ বৰ্গ মাইল)\n- জনঘনত্ব ৬০.৫ প্ৰতি বৰ্গ কি.মি.\n(১৫৬.৬ প্ৰতি বৰ্গ মাইল)\n27°40′08″N 95°52′17″E / 27.6689°N 95.8714°E / 27.6689; 95.8714স্থানাংক: 27°40′08″N 95°52′17″E / 27.6689°N 95.8714°E / 27.6689; 95.8714\n২০১৩ চনৰ ২১ মাৰ্চত নবাম টুকীৰ অধীনৰ চৰকাৰে নামচাই জিলা সৃষ্টিৰ প্ৰস্তাৱত সন্মতি জনায়৷ ২০১৪ চনৰ ২৫ নৱেম্বৰত লোহিত জিলাৰ একাংশ পৃথক কৰি নামচাই জিলা গঠন কৰা হয়৷\n২০১১ চনৰ লোকপিয়ল অনুসৰি নামচাই জিলাৰ জনসংখ্যা ৯৫,৯৫০ জন৷ জিলাখনৰ জনঘনত্ব প্ৰতি বৰ্গ কিলোমিটাৰত ৬০.৫ জন৷ নামচাই জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৮৪.৪৯ গৰাকী আৰু সাক্ষৰতাৰ হাৰ ৫৪.২৪%।\nনামচাইৰ সোণালী পেগোডা\nনামচাইত অৱস্থিত সোণালী পেগোডাটো পৰ্য্যটনৰ অন্যতম আকৰ্ষণ৷ স্থানীয় তাই-খামটি ভাষাত ইয়াক 'কংমু খাম' ('Kongmu Kham') বুলি জনা যায়৷ এই সোণালী পেগোডা উত্তৰ-পূব ভাৰতৰ বৃহত্তম বৌদ্ধ বিহাৰ সমূহৰ এটা৷\n↑ 1.0 1.1 1.2 1.3 1.4 1.5 1.6 "Namsai ataGlance". https://namsai.nic.in/about-district/। আহৰণ কৰা হৈছে: ২৬ ডিচেম্বৰ ২০১৮ (2018-12-26).\n↑ 2.0 2.1 "Namsai became the 18th district of Arunachal Pradesh in November 2014". India Today. December 18, 2014. http://indiatoday.intoday.in/education/story/namsai-officially-became-the-18th-district-of-arunachal-pradesh/1/407543.html। আহৰণ কৰা হৈছে: 26 October 2015.\n↑ "Namsai’s Golden Pagoda awes fans in Zubeen’s viral Mission China song" (en-US ভাষাত). The News Mill. 2017-07-29. https://thenewsmill.com/namsais-golden-pagoda-awes-fans-zubeens-viral-mission-china-song/.\n↑ Hundred novice monks ordained at the Golden Pagoda Archived 22 October 2016 at the Wayback Machine, The Arunachal Times\nতিনিচুকীয়া জিলা, অসম লোহিত জিলা\n"https://as.wikipedia.org/w/index.php?title=নামচাই_জিলা&oldid=186868"ৰ পৰা অনা হৈছে\nএই পৃষ্ঠাখন ২৬ ডিচেম্বৰ, ২০১৮ তাৰিখে ১৪:৩৮ বজাত অন্তিম সংশোধন কৰা হৈছিল।


কাইলৈ প্ৰথম পৰ্য্যায়ৰ প্ৰচাৰ অন্ত; প্ৰকাশ পাবহে অগপৰ ইস্তাহাৰ!\nগুৱাহাটী , April 8, 2019 10:05 pm\nগণতান্ত্ৰিক প্ৰক্ৰিয়াত ভোটাৰৰ মাজত নিজৰ লক্ষ্য, আদৰ্শ আৰু ভৱিষ্যত কাৰ্য্যপন্থা দাঙি ধৰাৰ বাবে ৰাজনৈতিক দল বা প্ৰাৰ্থীয়ে নিৰ্বাচনী ইস্তাহাৰ প্ৰকাশ কৰাৰ এটা পৰম্পৰা আছে। ইয়াৰ ব্যতিক্ৰম হোৱা নাই এইবাৰো। লোক সভা নিৰ্বাচনৰ বাবে ইতিমধ্যে নিৰ্বাচনী ইস্তাহাৰ প্ৰকাশ কৰিছে কংগ্ৰেছ, বিজেপি, চি পি আই (এম)কে ধৰি দেশৰ প্ৰধান ৰাজনৈতিক দলসমূহৰ উপৰি অসমত এ আই য়ু ডি এফে নিজ দলৰ ইস্তাহাৰ প্ৰকাশ কৰিছে।\nকিন্তু ৰাজ্যৰ প্ৰধান আঞ্চলিক দল বুলি স্বীকৃত অসম গণ পৰিষদে প্ৰথম পৰ্যায়ৰ নিৰ্বাচনী প্ৰচাৰৰ অন্ত পৰিবলৈ মাত্ৰ কেইঘন্টামান বাকী থকা অৱস্থাতো ইস্তাহাৰ প্ৰকাশ কৰিব পৰা নাই।\nঅগপই প্ৰতিদ্বন্দ্বিতা কৰা কলিয়াবৰ সমষ্টিৰ নিৰ্বাচন প্ৰথম পৰ্য্যায়তে হ’ব আৰু সমষ্টিটোৰ বাবে প্ৰচাৰৰ সুযোগ কাইলৈ বিয়লি অন্ত পৰিব।\nকোৱা প্ৰয়োজন যে আঞ্চলিক দলটোৱে লোকসভা নিৰ্বাচনৰ বাবে এখন ইস্তাহাৰ কমিটীও গঠন কৰিছিল। মুখ্য কাৰ্য্যালয়ত অনুষ্ঠিত দলটোৰ কাৰ্য্যনিৰ্বাহকৰ সভাত প্ৰাক্তন বিধায়ক ভূপেন ৰায়ক সভাপতি আৰু বিধায়ক পবীন্দ্ৰ ডেকাক আহ্বায়ক হিচাপে লৈ যোৱা ২০ ফেব্ৰুৱাৰিত এই কমিটীখন গঠন কৰা হৈছিল।\nকিন্তু কমিটীখন গঠনৰ ডেৰ মাহ উকলি যোৱাৰ পাছতো দলটোৱে ইস্তাহাৰ প্ৰকাশ কৰিব নোৱাৰিলে।\nইপিনে, দলৰ ইস্তাহাৰ সম্পৰ্কত অগপৰ সাধাৰণ সম্পাদক তথা বিধায়ক ৰমেন্দ্ৰ নাৰায়ণ কলিতাই কয়, “আমি ইস্তাহাৰ প্ৰকাশ কৰিম। মই এই বিষয়ত দলৰ সভাপতি অতুল বৰাৰ সৈতে কথা পাতিম। কাইলৈৰ ভিতৰত ইস্তাহাৰখন প্ৰকাশ কৰিম”।\nতেওঁ লগতে ইস্তাহাৰ প্ৰকাশ কৰাৰ ক্ষেত্ৰত অগপই পলম কৰা নাই বুলি মন্তব্য কৰি কয়, “বিজেপিয়েও আজিহে প্ৰকাশ কৰিছে”।\nইপিনে ইয়াৰ সমান্তৰালকৈ এটা প্ৰশ্ন আহি পৰে, বিজেপিয়ে নাগৰিকত্ব সংশোধনী বিধেয়ক পুনৰ আনিব বুলি ইস্তাহাৰত স্পষ্টকৈ উল্লেখ কৰাৰ পাছত মিত্ৰজোঁটৰ অংশীদাৰ অগপই প্ৰকাশ কৰিব লগীয়া ইস্তাহাৰত বিধেয়কখনক লৈ কি স্থিতি ৰাইজৰ আগত দাঙি ধৰিব?\nএই বিষয়ে ৰমেন্দ্ৰ নাৰায়ণ কলিতাক সোধাত তেওঁ কয়, “আমি বিধেয়কৰ বিৰোধিতা কৰি পূৰ্বৰ স্থিতিতে অটল আছো। বিজেপিয়ে বিধেয়কখন আনিলে অগপৰ লগত আলোচনা কৰিহে সিদ্ধান্ত ল’ব বুলি ইতিমধ্যেই আমাক কথা দিছে”।\nকিন্তু প্ৰশ্ন হ’ল, বিজেপিয়ে ইস্তাহাৰযোগে নাগৰিকত্ব সংশোধনী বিধেয়ক গৃহীত কৰিব বুলি নিৰ্বাচনী প্ৰতিশ্ৰুতি দিয়াৰ পাছত “মিত্ৰ” অগপৰ বিধেয়ক-বিৰোধী স্থিতিৰ কিবা অৰ্থ থাকিবনে? যদি বিজেপিৰ ইস্তাহাৰৰ বিপৰীতে অগপই বিধেয়কৰ বিৰোধিতা কৰি থাকে মিত্ৰজোঁটত দুই দলৰ এটা পৰস্পৰবিৰোধী স্থিতি নহ’বনে?


Nagaon | নগাঁওবাসীৰ বাবে কি পদক্ষেপ ল'লে মোদী চৰকাৰে? কেন্দ্ৰীয় চৰকাৰে দিলে নগাঁওবাসীৰ বাবে ভাল খবৰ!– News18 assam\nনগাঁওবাসীৰ বাবে কি পদক্ষেপ ল'লে মোদী চৰকাৰে? কেন্দ্ৰীয় চৰকাৰে দিলে নগাঁওবাসীৰ বাবে ভাল খবৰ!\nকেন্দ্ৰীয় চৰকাৰে অসমত ১০খন উৰণীয়া সেঁতু নিৰ্মানৰ বাবে ৭৩৮ কোটি টকা ব্যয় কৰাৰ সিদ্ধান্ত লৈছে।\nLast Updated : March 30, 2022, 08:50 IST\nএখন অথবা দুখন নহয়, নগাঁৱত নিৰ্মান হ'ব একেলগে ৪ খনকৈ উৰণীয়া সেতু। মধ্য অসমৰ বাবে পৰিবহণ ব্যৱস্থাক এক নতুন গতি দিয়াৰ প্ৰয়াসেৰে এই সিদ্ধান্ত গ্ৰহণ কৰিছে কেন্দ্ৰীয় চৰকাৰে। নগাঁও জিলাৰ মাজেৰে যোৱা চাৰিলেনযুক্ত ৰাষ্ট্ৰীয় ঘাইপথত নিৰ্মান হ'ব লগা এই চাৰিখন উৰণীয়া সেঁতুৱে যান-বাহনৰ ভিৰ কমোৱাৰ লগতে হ্ৰাস কৰিব দুৰ্ঘটনা। নগাঁও জিলাৰ ৰহা, ডিমৌ, বৰঘাট বাইপাছ চক আৰু কঠিয়াতলি চাৰিআলিত নিৰ্মান হ'ব লগা এই উৰণীয়া সেঁতু কেইখনে এইপথৰে অহা-যোৱা কৰা যাত্ৰীসকলক যথেষ্ট সকাহ দিব।\nউল্লেখযোগ্য যে, ৰহা চাৰিআলিৰ পৰা মৰিগাঁও আৰু চাপৰমুখলৈ যোৱা যাত্ৰী সকল, কঠিয়াতলিত পৰা কামপুৰ আৰু কন্দলীলৈ যোৱা যাত্ৰীসকল, ডিমৌৰ পৰা নগাঁও চহৰ আৰু উজনি অসমলৈ যোৱা যাত্ৰী সকল আৰু বৰঘাটৰ পৰা নগাঁও চহৰ আৰু উজনি অসম আৰু হোজাই, কাৰ্বি আংলঙলৈ যোৱা যাত্ৰীসকলৰ সুবিধাৰ প্ৰতি লক্ষ্য ৰাখি ৰাষ্ট্ৰীয় ঘাইপথ প্ৰাধিকৰণে নগাঁৱত এই উৰণীয়া সেঁতু কেইখন নিৰ্মান কৰিব।\nইতিমধ্যে কেন্দ্ৰীয় চৰকাৰে অসমত ১০খন উৰণীয়া সেঁতু নিৰ্মানৰ বাবে ৭৩৮ কোটি টকা ব্যয় কৰাৰ সিদ্ধান্ত লৈছে। কেন্দ্ৰীয় চৰকাৰৰ এই সিদ্ধান্তৰ বাবে প্ৰধানমন্ত্ৰী নৰেন্দ্ৰ মোদী আৰু পথ-পৰিবহণ মন্ত্ৰী নীতিন গাডকাৰীক ধন্যবাদ জনাইছে অসমৰ মুখ্যমন্ত্ৰী ড° হিমন্ত বিশ্ব শৰ্মাই। আনহাতে কেন্দ্ৰীয় চৰকাৰৰ লগতে অসমৰ মুখ্যমন্ত্ৰী ড° হিমন্ত বিশ্ব শৰ্মাক ধন্যবাদ জ্ঞাপন কৰিছে মন্ত্ৰী পীযূষ হাজৰিকাই।\nFirst published: March 30, 2022, 08:50 IST


অধিবক্তাক আক্ৰমণ- আৰক্ষীৰ স্বীকাৰোক্তি,মুছলমান বুলি ভুলতে কৰা হৈছিল আক্ৰমণ! - The Cross Current\nঅধিবক্তাক আক্ৰমণ- আৰক্ষীৰ স্বীকাৰোক্তি,মুছলমান বুলি ভুলতে কৰা হৈছিল আক্ৰমণ!\nদীপক,পেছাত এজন অধিবক্তা।প্ৰায় দুমাহ পূৰ্বে নিজৰ স্বাস্থ্যজনিত কাৰণত দীপক এখন চৰকাৰী চিকিৎসালয়লৈ গৈছিল।কিন্তু তেতিয়াই অকাৰণত আৰক্ষীয়ে তেখেতক উপৰ্যুপৰি শাৰীৰিকভাবে আক্ৰমণ কৰে।ইয়াৰ পিছতে দীপকে সেই আৰক্ষী কেইজনৰ বিৰুদ্ধে এটা গোচৰ ৰুজু কৰে।কিন্তু এতিয়া আৰক্ষীয়ে গোচৰ প্ৰত্যাহাৰ কৰিবলৈ দীপকক হেঁচা প্ৰয়োগ কৰিছে।আচৰিত কথা এয়ে যে,দীপকক মুছলমান বুলি দুৰ্ঘটনাক্ৰমেহে আক্ৰমণ কৰা হৈছিল বুলি আৰক্ষীয়ে স্বীকাৰো কৰিছে। ঘটনা ২৩ মাৰ্চৰ।ৰক্তচাপ আৰু ডায়েবেটিচত আক্ৰান্ত অধিবক্তা দীপক বোন্দাল এখন চৰকাৰী চিকিৎসালয়লৈ গ’ল সন্ধিয়া ৬ বজাত।সেই সময়ত লকডাউন নাছিল,কিন্তু ১৪৪ ধাৰা বাহাল আছিল।দীপকে যেতিয়া ঔষধ কিনিবলৈ ফাৰ্মাচীলৈ গৈছিল,তেতিয়া আৰক্ষীয়ে তেওঁক সোধাপোছা কৰে।দীপকে কয় যে,তেওঁ এগৰাকী ৰোগী।কিন্তু আৰক্ষীয়ে তেওঁক শাৰীৰিকভাবে আক্ৰমণ কৰিবলৈ আৰম্ভ কৰে।দীপকে ১৪৪ ধাৰাৰ অধীনত আটক হবলৈও ৰাজী হয়।কিন্তু সেই সময় আৰু অধিক আৰক্ষী আহি ঘটনা স্থানত উপস্থিত হয় আৰু দীপকক লাঠিৰে আক্ৰমণ কৰে।অৱশেষত দীপকে কয় যে,তেওঁ এগৰাকী অধিবক্তা আৰু ইয়াৰ বিৰুদ্ধে তেওঁ গোচৰ তৰিব।লগে লগে আৰক্ষীয়ে তেওঁৰ ওপৰত আক্ৰমণ বন্ধ কৰে।কিন্তু ইতিমধ্যে দীপক গুৰুতৰ ভাবে আহত হৈ পৰে।২৪ মাৰ্চত দীপকে এই ঘটনাৰ বিৰুদ্ধে জিলা আৰক্ষী বিষয়াৰ ওচৰত অভিযোগ তোলে।কিন্তু গোচৰ ৰুজু কৰাৰ পিছৰে পৰা আৰক্ষীয়ে গোচৰ প্ৰত্যাহাৰ কৰিবলৈ দীপকৰ ওপৰত হেঁচা প্ৰয়োগ কৰে।দীপকে কয়,প্ৰথমে কিছুমান উচ্চ পদস্থ আৰক্ষী বিষয়াই মোক গোচৰ উঠাই লবলৈ আহ্বান জনায়।দীপকে কয়,মই আৰু মোৰ ভাতৃ পেছাত অধিবক্তা।আমি শান্তি ভাল পাওঁ।আমি শান্তিৰ মাজেৰে কৰ্ম কৰিব বিচাৰো।দীপকে পৰৱৰ্তী সময়ত নিজৰ গোচৰ প্ৰত্যাহাৰ কৰে।উল্লেখনীয় যে,আৰক্ষীৰ এই বৰ্বৰ অমানৱীয় কাণ্ড সংঘটিত হৈছিল মধ্য প্ৰদেশৰ বেটুলত।\n‘কোভিড-১৯ পজিটিভ’ যুদ্ধত জয়ী হ’ল জুলিয়েট


জয়া, পূৰ্ণিমা, জীৱন কাকতি.. (বি জে ৰঞ্জন) - সাহিত্য ডট অৰ্গ\nজয়াই গা-পা ধুই আহি পাকঘৰত সোমাল৷ বাচনৰ পৰা আটা লৈ চালনিখনেৰে চালি চালি তেওঁ ভাবিলে-ৰুটিকেইখন মচমচীয়াকৈ সেকি নিমকিৰ নিচিনাকৈ কৰিব৷ গিৰিয়েকে তেনেকে বৰ ভাল পায়৷ লগত গিৰিয়েকৰ ভাললগা বুট আৰু ৰঙালাউৰ তৰকাৰীখনো ভালকৈ ৰান্ধিব লাগিব৷ জীৱন কাকতিৰ গা ধুই আহিয়ে খোৱা অভ্যাস৷\nপূৰ্ণিমা চুচুক-চামাক কৈ পাকঘৰৰ দুৱাৰ মুখত ঠিয় দিলে৷\n-“আহিলি৷ আহ, আলু আৰু ৰঙালাউডোখৰ কাটচোন তৰকাৰীৰ বাবে৷ ”\nপূৰ্ণিমা ঘৰখনত অভ্যস্ত৷ তাই ভালকৈ জানে জয়া আৰু জীৱন কাকতিৰ ঘৰত কেতিয়া কাক কি লাগে, কোনে কি বিচাৰে৷ এইখন ঘৰত কাম কৰা তাইৰ আঠ বছৰ হৈ গ’ল৷ কিন্তুু আজি তাইক এক অদ্ভুত জড়তাই আৱৰি ধৰিছে৷ তাই নিঃশব্দে বঠীৰে আলু আৰু ৰঙালাউ চেলাব বহিল৷\nজয়াৰ বাবে আজিৰ দিনটো বিশেষ৷ মুখত নেদেখুৱালেও এপাচি উৎকণ্ঠাই তেওঁক হেঁচা মাৰি ধৰি আছে৷ কাকতি অফিচলৈ ওলাই যোৱালৈ তেওঁ আগ্ৰহেৰে অপেক্ষা কৰিবলৈ ধৰিলে৷\nপূৰ্ণিমাৰ মাক তাই সৰু থাকোতে ঢুকাইছিল৷ তাইৰ বাৰ বছৰ বয়সত বাপেকে আকৌ বিয়া কৰালে৷ তাৰ পিছত ঘৰত থকা দিনকেইটাত মাৰ, ঢকা আদি খাওঁতেই গ’ল তাইৰ৷ কেতিয়াবা যদি বাপেকে পিটে ভাত-আঞ্জা নৰন্ধাৰ বাবে, কেতিয়াবা কইনা-মাকজনীয়ে গটা লগাই দালি চখা হোৱা কাৰণে৷ এবাৰ মানুহ এজনে নি তাইক চহৰৰ কাকতিহঁতৰ ঘৰত থৈ গ’ল৷ তেতিয়া তাইৰ বয়স পোন্ধৰ কি ষোল্ল৷ কাকতিৰ ঘৰত তাইৰ যেন পুনৰ্জনম ঘটিল৷ খাবলৈ, পিন্ধিবলৈ একো অভাৱ নাই৷ কাকতি দম্পত্তীৰ মৰমৰ মাজত তাই ডুবি গ’ল৷\nপূৰ্ণিমা ঘৰখনত অভ্যস্ত হৈ পৰিল৷ এতিয়া তাই ভালকৈ জানে ঘৰখনৰ কেতিয়া কাক কি লাগে, কোনে কেতিয়া কি বিচাৰিব পাৰে৷ কিন্তুু হঠাত এই ধৰণৰ কথা এটা বিচাৰিব পাৰে নে কোনোবাই? তাইৰতো এয়া সপোনৰো অগোচৰ! পূৰ্ণিমাই মানি লোৱা নাছিল প্ৰথমতে৷ এইটো নহয় যে ভবিষ্যত সম্পৰ্কে তাইৰ সুনিৰ্দিষ্ট আশা বা সপোন আছে৷ কিন্তুু প্ৰস্তাৱটোৱে যে কি ধৰণৰ! কথাটো শুনাৰে পৰাই তাইৰ নিজকে অপৰাধী অপৰাধী যেন লাগি গ’ল৷\nজয়াই শেষ অস্ত্ৰপাত নিক্ষেপ কৰিছিল-“বুজিছোঁ নিমা, তই আমাক নিজৰ বুলি নাভাৱ৷ মোৰ চকুলৈ চাচোন৷ তই জানো আমাক ভাল নাপাৱ? ”\nতাইৰ বুকুখনে হাহাকাৰ কৰি উঠিছিল৷ কান্দোনমূৱা হৈ পৰিল তাই-“পাওঁ বাইদেউ, বহুত ভাল পাওঁ আপোনালোকক৷ মোৰ একো আপত্তি নাই বাইদেউ৷ ”\nজয়াই ৰুটি সেকিছে৷ কাষত পূৰ্ণিমাই তৰকাৰীখন লাৰি থাকিল৷ লাজতে তাইৰ মুৰ উলিয়াব নোৱাৰা অৱস্থা৷\nকাকতি অফিচলৈ যোৱাৰ পিছতেই জয়াই তাইৰ হাতত ধৰি বাৰাণ্ডাৰ দুজনীয়া চকীখনত কাষতে বহুৱাই কথা আৰম্ভ কৰিলে৷\n“কি কলি? একোৱেই নহ’ল? কেনেকুৱা মানুহ ও এইবোৰ? ” – জয়াৰ চকুকেইটা ডাঙৰ হৈ পৰিল৷\nপূৰ্ণিমাই তলমূৰ কৰিলে৷ তাইৰ মৰোঁ মৰো লাগিছিল লাজতে৷\n-“চাবি আজি যাতে এনে নহয়৷ মানুহজনক মই জানো৷ তয়েই আগভাগ ল’ব লাগিব নিমা৷ এইবোৰত কি লাজৰ কথা আছে৷ সকলোৱে জানে, যিটো মোৰ নাই নাই, ভগৱানে যিটো নিদিলে সেইটো কেনেকৈ পাম? নিমা, মোৰ আশা কিন্তুু এতিয়া তোৰ ওপৰতেই৷ ”\nজয়াই তাইৰ মূৰত পিহি মৰম কৰিবলৈ ধৰিলে৷\nপূৰ্ণিমাই জয়াক সাৱট মাৰি ধৰি থোকাথুকি মাতেৰে ক’লে-“আপোনাৰ দুখ লগা নাই বাইদেউ? নিজৰ মানুহজনক আনৰ হাতত কেনেকে গটাই দিব পাৰিলে আপুনি৷”\nজয়াই হাঁহি মাৰি ক’লে-“আঁকৰী৷ দুখৰ কথা সুধিছ তই? দুখ কাক কয় মই জানো ও৷ বিয়াৰ বিশ বছৰ পাছতো সন্তানৰ মুখ নেদেখাৰ সমান আন কি দুখ থাকিব পাৰে কচোন৷ কিন্তুু মোৰ দুখৰ দিনবোৰ শেষ হ’ল, এতিয়া মই সুখৰ অপেক্ষাত৷ নিজক পৰ বুলি নাভাবিবি নিমা৷ পৰ হোৱাহেতেন মানুহজনৰ লগত ভগবানক সাক্ষী কৰি মন্দিৰত বিয়া কৰি আনিলোহেঁতেন নে তোক? এতিয়া তই মোৰ ভনী৷ নিজৰ মৰমৰ ভনী৷ এই ঘৰত মোৰ নিচিনা তোৰো সমান অধিকাৰ৷ তই মাথোঁ ঘৰখনৰ শূন্যতা দূৰ কৰ নিমা৷ এই শূন্যটো মোৰ বাবে দিনে দিনে বৰ অসহ্যকৰ হৈ উঠিছে৷ ”\nআআআ…এএএএএএ, মা-আআআআ- কণমানীজনীয়ে হাত দুখন আগবঢ়াই পূৰ্ণিমাৰ পৰা দি জয়াৰ কোচলৈ যাব ইচাত-বিচাত লগালে৷\n-“আই ঔ, সোণজনী৷ আহা আহা মাজনীটো মোৰ৷ ” জয়াই এগাল চুমাৰে তাইৰ গাল-মূৰ ভৰাই পেলালে৷\nকাকতিয়ে জয়াৰ অনুৰোধ ৰক্ষা কৰিলে৷ পূৰ্ণিমাইও জয়াৰ কথা ৰাখিলে৷ জয়া এতিয়া সুখী৷ কণমানীজনিক দিনৰ দিনটো ৰাখি থাকে তেওঁ৷ ছোৱালীজনীৰ নাম ৰাখিলে মামণি৷\n“নিমা, মামণিৰ চোলাকেইটা ৰ’দত দে৷”, “নিমা, মামণিক মই খুৱাই আছোঁ ৷ তই তেখেতৰ ভাতখিনি বাঢ়ি দে৷” “নিমা, মামণিক লৈ মই ফুৰিব ওলাই যাওঁ ৰাস্তালৈ৷ তেখেতক চাহকাপ দিবি৷” সকলোতে পূৰ্ণিমাই হাঁহি মাৰি আহি কয়-“হ’ব বাইদেউ৷ ”\nমামণিয়ে পূৰ্ণিমাক নিমা বুলি মতা কৰিলে৷ জয়াই মা বুলিবলৈ শিকাইছিল৷ মামণিয়ে জয়াকহে মা বুলি মতা কৰিলে৷ অকল ৰাতিটো তাই পূৰ্ণিমাৰ লগত থাকে৷ বাকী দিনটো সব সময়তে মা-মা বুলি জয়াৰ পিছে পিছে৷ পূৰ্ণিমাই বেয়া নাপায়৷ কণমাণিটোৰ মাতত জয়াৰ লগতে পূৰ্ণিমাকো এক গভীৰ সুখানুভূতিয়ে চুই যায়৷\nমামণিৰ জ্বৰ আদি অসুখ হ’লে জয়াই তাইৰ কাষত দিনে-ৰাতিয়ে লাগি থাকে৷ পূৰ্ণিমাকো থাকিব নিদিয়ে তেওঁ৷\n-“তোৰ টোপনি ক্ষতি হলে কাইলৈ ঘৰৰ কাম কৰিবি কেনেকৈ?”\n-“ইস বাইদেউ, এনেকৈ কৈছে যেন আপুনি একো নকৰেই৷ আপুনি শুৱক বাইদেউ, মই আছোঁ নহয়৷ ”\n-“ওহোঁ পূৰ্ণিমা, নালাগে তই থাকিব৷ যাচোন, এটা কাম কৰ৷ মানুহজনৰ খুব চৰ্দি লাগিছে৷ নহৰু দুফোট দি তেল অকণ গৰম কৰি নি তেখেতৰ পিঠিখন মালিচ কৰি দেগৈ৷”\nঅসুখ ভাল হোৱাৰ পিছদিনা মামণিৰ স্কুলৰ বেগটো পিঠিত লৈ পূৰ্ণিমাক কয়-“মই স্কুলৰ বাহিৰতে কিছু পৰ ৰখিম৷ অসুখীয়া ছোৱালী, পতকৈ এৰি থৈ নাহোঁ দে৷ অলপ দেৰী হব পাৰে মোৰ, তই চিন্তা নকৰিবি৷ ”\nএদিন আবেলি জয়াই পূৰ্ণিমাক চোতাললৈ মাতিলে– “মামণি শুইছে৷ আহচোন নিমা, কথাকে পাতোঁ৷ ”\nদুয়োজনীয়ে বাৰাণ্ডাৰ চিৰিত বহে৷ পূৰ্ণিমাই বায়েকৰ চুলিত ফণি আৰু হাত ফুৰাই যায়৷ জয়াই কয়-“মামণিৰ তিনি বছৰ হৈ গ’ল৷ মন কৰিছ নে? ”\n-“আচ্ছা কচোন, তই মোক ভাল পাৱ নে নাই? ”\nএইটো প্ৰশ্নৰ অৰ্থ পূৰ্ণিমাই এতিয়া বুজে৷ তাৰমানে বাইদেৱে কিবা বিছাৰিছে তাইৰ পৰা৷ তাইৰ মুখত হাঁহি বিৰিঙে৷\n-“বাইদেউ, আপোনাক মই বহুত ভালপাওঁ৷ মোৰ মাক ভালকৈ মনত নাই৷ আপোনাক যে মোৰ নিজৰ মা যেন লাগে৷ ”\n-“এটা অনুৰোধ ৰাখিব লাগিব তই৷ আৰু এটা পুতলা লাগে মোক৷ শুনিছ নে তই? ”\nপূৰ্ণিমাৰ মুখত সলজ হাঁহি এটা বিয়পি পৰে৷\n-“এটা কাম কৰচোন৷ ভিতৰৰ পৰা নিমু এটা চাৰিডোখৰ কৰি কাটি আনচোন৷ তোৰ পিঠিৰ ছালত চোম পৰা যেন লাগিছে৷ “\nজয়াই পূৰ্ণিমাৰ পিঠিখনত নিমুৰ ৰস ঘঁহি দিয়ে৷ তাৰ পিছত নাৰিকলৰ তেল ঘঁহি দি কয়- “এই বয়সতে ছাল এনেকুৱা হ’ল নে তোৰ? ৰহ, কেইদিনমান সদায় এনেকে লগাই দিম৷ চাবি, দুদিনতে চিলচিলিয়া হৈ যাব৷”\nআলমাৰি খুলি জয়াই পূৰ্ণিমাক মাতে-“নিমা, আহচোন৷ হেৰি নহয়৷ আগতে বৰ ৰংচঙীয়া শাৰীবোৰ পিন্ধিছিলোঁ ও৷ এতিয়া মোৰ পাতল ৰঙহে ভাল লাগে৷ চাচোন, উজ্জ্বল ৰঙৰ শাৰীকেইখনে তোক শুৱাব যেন লাগিছে৷ এনেয়ো তোৰ ছালৰ ৰঙটো বৰ ধুনীয়া৷ ”\nমামণিয়ে যোৱা বছৰ মেট্ৰিক পাছ কৰিলে৷ চাদৰ মেখেলা পিন্ধি এতিয়া তাই কলেজলৈ যায়৷ যোৱাৰ আগতে জয়াক কয়-“মা, ভাল চিনেমা এখন লগাইছে হ’লত৷ ব’লনা, আমিও চাবলৈ যাওঁ৷ ”\nজয়াই কয়-“যাবি বাৰু৷ নিমা, ইহঁতদুটাক লৈ যাবি ও, দেউতাকো লগত যাব৷ ”\nপূৰ্ণিমাই কয়-“নালাগে বাইদেউ, মামণিক লৈ আপুনি দেউতাকে যাওক৷ মই বাবুৰ লগত থাকিম৷ তাৰ পৰীক্ষা৷ সি যাব নালাগে৷ ”\nমামণিয়ে কয়-“মুঠতে আজি চিনেমা চাব যামেই যাম৷ দেউতাক কবি কিন্তুু তহঁতে৷ নিমা, ভাত দে, কলেজ যোৱা দেৰিয়ে হ’ল আজি৷”\nবাবুয়ে তাৰ কোঠাৰ পৰা চিঞৰে-“নিমা, ক্ৰিকেটৰ বগা পেণ্টটো ক’ত মোৰ? মা, ওমা আহচোন এইপিনে, এইটো বুজি পোৱা নাই মই৷”\nজয়াই বাবুৰ পঢ়া দেখাই দিবলৈ আগবাঢ়ে৷ যাওঁতে পুৰ্ণিমাক কৈ যায়-“নিমা, মানুহজনৰ চাৰ্টটো ইষ্ট্ৰী কৰি দিবি৷ ”\nএমাহ ধৰি জয়া ৰুগীয়া দেহেৰে বিছনাত পৰি আছে৷ চিকিৎসা, দৰৱ আদিয়ে কাম দিয়া নাই৷ পুৰ্ণিমাই সকলো সময়তে লাগি আছে তেওঁৰ লগত৷\n“নিমা, দেহাটো অৱশ হৈ পৰিছে ও, আৰু বেছি দিন নাথাকিম হ’বপায়৷ ইহঁত দুটা আৰু মানুহজনক তই চাবি৷”- জয়াৰ দুৰ্বল মাত৷\nপূৰ্ণিমাই জয়াৰ আগত চকুপানী ধৰি ৰাখিব নোৱাৰে৷\n-“বাইদেউ, নক’ব এনেকৈ৷ ”\n-“ধেত্ আকৰী৷ অসুখ, মানুহৰ মৃত্যু এইবোৰ স্বাভাবিক প্ৰক্ৰিয়া৷ দুখ নকৰিবি৷ জাননে, তই মোৰ আটাইবোৰ ইচ্ছাই পূৰণ কৰিলি৷ কি পুণ্য কৰি তোৰ নিচিনা ভনী এজনী পাইছিলোঁ মই৷ চাওঁ, হাতখন দেচোন৷ ”\nজয়াই দুয়োহাতৰ খাৰু দুপাত খুলি পূৰ্ণিমাৰ হাতত পিন্ধাই দিয়ে৷\nকাষতে থকা মামণি আৰু বাবুক কয়-“অত’বাৰ ক’লো তহঁতক, নিমাক মা বুলি মাতিবি৷ নামাতিলি৷ হ’ব নামাতিলি নাই, ময়েই মা হৈ থাকিলোঁ তহঁতৰ৷ কিন্তুু নিমাক কেতিয়াও দুখ নিদিবি দেই তহঁতে৷ ”\nমামণি আৰু বাবুয়ে একেলগে ৰাউচি জুৰে৷\nকাষৰ ৰূমত জীৱন কাকতিয়ে কোনেও গম নোপোৱাকৈ নিঃশব্দে কান্দে৷\nজয়াৰ মৃত্যুৰ পিছত জীৱন কাকতিৰ স্বাস্থ্য ভাগি পৰিল৷ এবছৰ পিছত তেওঁৱো পূৰ্ণিমাক ল’ৰা-ছোৱালীহালৰ ওচৰত অকলে এৰি স্বৰ্গগামী হ’ল৷\nদুখেই হওক বা সুখেই হওক, সময়ৰ লগে লগে দিনবোৰ আগবাঢ়িবলৈ নেৰে৷\nকেতিয়াবা দুয়োটাই মাকক সাৱট মাৰি ধৰি সোধে-“নিমা, তোক নিমা বুলি মতা বাবে বেয়া পাৱ? ”\nপূৰ্ণিমাই কয়-“ধেত্৷ কেলেই বেয়া পাম? সৰুৰ পৰাই দেখোন তহঁতে তেনেকে মাতিছ৷ ”\nবাবুয়ে কয়-“নিমা, এবাৰ দেউতাই কি কৈছিল জান? নিমাতো মা থাকে হেনো৷ মা আৰু নিমা একেই কথা ন’ নিমা? ”\nপূৰ্ণিমাই কয়-“যাকেই যি বুলি নামাত, মনৰ সম্পৰ্কতকৈ ডাঙৰ একো নাই৷ এতিয়া চা, মা বুলি কৈ যদি ভিতৰি মোক ভাল নাপাৱ, সেইটো কেনে কথা হ’ব? তাতকৈ একো বুলি নমতাই ভাল৷ ”\nমামণিয়ে মাকক সাৱটি কয়-“তই আমাৰ সৰু মা- নিমা৷ কি ভাগ্য আমাৰ, দুজনীকৈ মা’ৰ মৰম পাইছোঁ আমি৷ ”\nমামণি আৰু বাবু দুয়োটাৰে বিয়া হৈ গ’ল এবছৰ অগা-পিছাকৈ৷\nমামণিহঁত অসমৰ এমূৰত থাকে৷ গতিকে বছৰত সিহঁতৰ এবাৰ মানহে ঘৰলৈ অহা হয়৷ ইপিনে বাবু থাকে সপৰিবাৰে দিল্লীত৷ দুয়োটায়ে মাকক নিজৰ নিজৰ লগত নিব বিচাৰে৷ পূৰ্ণিমা নাযায়৷ এই ঘৰ-সংসাৰৰ দায়িত্ব তেওঁৰ ওপৰত এৰি থৈ গৈছিল কাকতি দম্পতীয়ে এদিন, সেয়ানো কেনেকৈ তেওঁ অমান্য কৰে৷\nঘৰ-বাৰী, বাৰাণ্ডা-চোতাল আদি যিমান পাৰে পূৰ্ণিমাই শুৱনি আৰু চিকুণকৈ ৰাখিব চেষ্টা কৰে৷ কাকতিৰ টেবুল, বায়েকৰ ড্ৰেচিংখন, চোফাচেট আদি সদায়ে ঘঁহি-মচি ৰাখে৷ সপ্তাহৰ বিশেষ দুটা দিনত বগা ফুলৰ মালা গাঁঠি তেওঁলোকৰ যুগ্ম ফটোখনত ওলোমায়৷\nৰাতিপুৱাই গা ধুই আহি কাকতি আৰু জয়াৰ ফ’টোৰ আগত সদায় ধূপ-চাকি জ্বলাই প্ৰাৰ্থনা কৰে-ভগৱান আছে নে নাই নাজানো৷ কেতিয়াও ভগৱানক দেখা নাই, কিন্তুু আপোনালোক মোৰ বাবে ভগৱানতকৈও বহুত বেছি৷ আশীৰ্বাদ কৰক- আপোনালোকৰ ল’ৰা-ছোৱালীহালৰ সংসাৰ যেন সুখৰ হয়৷ লগতে আশীৰ্বাদ কৰক, দুয়ো য’তেই আছে, আপোনালোকৰ সেৱা কৰিবলৈ পৰভুই যেন অতি সোণকালে মোকো তালৈকে পঠিয়াই৷\nফ’টোৰ পৰা চকুটো আঁতৰাই অনাৰ সময়ত পূৰ্ণিমাই জয়াৰ চকু দুটালৈ চায়, এনে লাগে বায়েকে যেন সেই চিনাকি প্ৰশ্নটো সুধিছে-মোক ভালপাৱ নে পূৰ্ণিমা তই?\nচাদৰৰ আচলেৰে চকুযুৰি মোহাৰি পূৰ্ণিমাই উত্তৰ দিয়ে- বহুত ভাল পাওঁ বাইদেউ৷\nবাইদেৱেকৰ চকুযুৰিয়ে এইবাৰ হাঁহে৷ পূৰ্ণিমালৈ চাই কয়-তেন্তে ইহঁতকেইটাক চাবি তই৷ বহুত দায়িত্ব আছে এতিয়াওঁ তোৰ৷\nপূৰ্ণিমাই এইবাৰ উচুপে- চাম বাইদেউ, চাম৷ চিন্তা নকৰিব আপুনি৷\n← তগৰ হৰণ গজেন বধ (অনন্ত বৰা)\nআমাৰ ঘৰৰ শেৱালিজুপি (নিকুঞ্জ কাশ্যপ) →


জীয়াঢল নলামুখত পথাৰত হালবাই থকাৰ অৱস্থাতে বজ্ৰপাতত এজনৰ মৃত্যু... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nডিজিটেল সংবাদ ধেমাজিঃ ধেমাজি আৰক্ষী থানাৰ অন্তৰ্গত জীয়াঢল নলামুখত বুধবাৰে পুৱা ৬.৩০ বজাত হালবাই থকা অৱস্থাতে বজ্ৰপাত পৰি দেবেশ্বৰ পেগু(৪৬) নামৰ লোকজনৰ মৃত্যু হয় ৷ এই মৃত্যু ঘটনাই সমগ্ৰ জীয়াঢলৰ অঞ্চলতেই শোকৰ ছাঁ পৰিছে ৷\nঅতি সহজ ,সৰল দেবেশ্বৰে অঞ্চলটোৰ বিভিন্ন সামাজিক অনুষ্ঠান , প্ৰতিষ্ঠানৰ সৈতে জড়িত থকা লগতে জীয়াঢল আঞ্চলিকৰ এম. এম . কেৰ প্ৰাক্তন সভাপতিও আছিল ৷ মৃত্যু সময়ত তেওঁ পত্নীৰ সৈতে দুটি পুত্ৰ সন্তান আৰু এগৰাকী কন্যা এৰি গৈছে ৷\nবানৰ মাজত ড্ৰাগছৰ বেহা চলোৱা মহিলা পৰিল আৰক্ষীৰ জালত…


বন্ধ হ'ব শিক্ষানুষ্ঠান! কোনে ভাইৰেল কৰিছে মুখ্যমন্ত্ৰীৰ নামত এই ভুৱা খবৰ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবন্ধ হ’ব শিক্ষানুষ্ঠান! কোনে ভাইৰেল কৰিছে মুখ্যমন্ত্ৰীৰ নামত এই ভুৱা খবৰ…\nঅসমীয়া প্ৰতিদিন ৰ দ্বাৰা\t Nov 3, 2021 ত শেষ সম্পাদনা কৰা হৈছে\nডিজিটেল ডেস্কঃ বৰ্ধিত কোৰোনা সংক্ৰমণৰ প্ৰতি লক্ষ্য ৰাখি ২০ নৱেম্বৰৰ পৰা শিক্ষানুষ্ঠান বন্ধ কৰাৰ সিদ্ধান্ত লৈছে অসম চৰকাৰে।এনে এক বাৰ্তা সম্বলিত মুখ্যমন্ত্ৰী ড০ হিমন্ত বিশ্ব শৰ্মাৰ টুইটাৰৰ পৰা সংগ্ৰহ কৰা এটা স্ক্ৰীণশ্বট সামাজিক মাধ্যমত ভাইৰেল হৈ পৰিছে। কিন্তু প্ৰকৃততে কিমান সত্য এই খবৰ? এই স্ক্ৰীণশ্বট প্ৰকৃততে মুখ্যমন্ত্ৰী হিমন্ত বিশ্ব শৰ্মাৰ হয়নে? এনে প্ৰশ্নই সচেতন মহলৰ মনত উদয় হৈছিল।\nকিয়নো মুখ্যমন্ত্ৰীগৰাকীয়ে এই বিষয়ে ক’তো মন্তব্য কৰা পৰিলক্ষিত হোৱা নাই। তাৰোপৰি তেওঁৰ টুইটাৰ হেণ্ডলত নাই ভাইৰেল হোৱা সেই বিশেষ টুইট। আনহাতে কোৰোনাৰ বাবে শিক্ষানুষ্ঠান বন্ধ কৰা বিষয়ত ৰাজ্য চৰকাৰে জাৰি কৰা নাই কোনোধৰনৰ এছ অ’ পি জাৰি কৰা নাই। তেনে ক্ষেত্ৰত কিয় শিক্ষানুষ্ঠান বন্ধ কৰাৰ এই খবৰ ভাইৰেল হ’ল? প্ৰকৃততে এই স্ক্ৰীণশ্বট আঁৰত আছে কি?\nএই সকলো প্ৰশ্ন, সন্দেহৰ উৰ পৰিল হিমন্ত বিশ্ব শৰ্মাৰ এটা টুইটৰ জৰিয়তে। প্ৰকৃততে ভাইৰেল হৈ থকা শিক্ষানুষ্ঠান বন্ধৰ সেই টুইট আছিল ভুৱা। কোনো এক দুষ্ট চক্ৰই ইচ্ছাকৃতভাৱে ভাইৰেল কৰি দিছে এই টুইটৰ স্ক্ৰীণশ্বট। মুখ্যমন্ত্ৰী হিমন্ত বিশ্ব শৰ্মাই এই বিষয়ে এক টুইট কৰি সেই বিশেষ স্ক্ৰীণশ্বটটো মিছা বুলি প্ৰকাশ কৰিছে।তেওঁ এইধৰণৰ ভুৱা খবৰত বিশ্বস নকৰিবলে সকলোকে আহ্বান জনাইছে।\nখৰধৰ কৰক দাম কমিছে সোণৰ ..\nসমীকৰণ আৰু সপোন! ছেমি ফাইনেলত প্ৰৱেশ কৰিব ভাৰত…


কৰীণা আৰু অনন্যা পাণ্ডেৰ ঘৰত আৰক্ষী! কিয় গ’ল আৰক্ষী? জানিবলৈ চাওক… | Asom Live 24\nতাৰকাৰ ঘৰৰ বাহিৰত সদায়ে কেমেৰা লৈ থকা ব্যক্তি থাকে। তাৰকাসকলৰ ঘৰৰ বাহিৰত কি ঘটি থাকে তাৰ ভিডিঅ’ আৰু ফটো তেওঁলোকে শ্বেয়াৰ কৰি থাকে।\nতেনেকৈ শ্বেয়াৰ কৰা ভিডিঅ’ আৰু ফ’টোত শুকুৰবাৰে ছাইফ আলী খান আৰু অনন্যা পাণ্ডেৰ ঘৰত আৰক্ষী উপস্থিত হোৱা দেখা গৈছে। ইয়াৰ পূৰ্বে মলাইকা আৰোৰাৰ ঘৰত মুম্বাই আৰক্ষীৰ উপস্থিতি দেখা গৈছিল। ইতিমধ্যে ছ’চিয়েল মিডিয়াত ইয়াৰ ভিডিঅ’ আৰু ফ’টো ভাইৰেল হৈছে।\nবাহিৰত এখন আৰক্ষীৰ গাড়ী দেখা পোৱাৰ লগতে আৰক্ষীয়ে তেওঁলোকৰ ঘৰত প্ৰৱেশ কৰা দেখা গৈছে। ইয়াৰ পিছতে তেওঁলোকৰ অনুৰাগীসকল চিন্তিত হৈ পৰা দেখা যায়৷\nলগতে পঢ়ক বিজেপিৰ বিধায়ক কন্যাৰ BMWৰ ট্ৰেফিক চিগনেল ভংগ! ইয়াৰ পিছত ঘটিল কি? জানিবলৈ চাওক…\nঅৱশ্যে অনুৰাগীসকলে ইয়াৰ বাবে চিন্তা কৰাৰ কোনো প্ৰয়োজন নাই। কাৰণ কোনো নেতিবাচক কাৰণত তেওঁলোকৰ ঘৰলৈ আৰক্ষী যোৱা নাছিল৷\nআচলতে মুম্বাই আৰক্ষীয়ে তেওঁলোকক এটা অনুষ্ঠানলৈ নিমন্ত্ৰণ কৰিবলৈ গৈছিল।\nএই ভিডিঅ’টো শ্বেয়াৰ কৰি ভাইৰেল এগৰাকীয়ে লিখিছে, ‘‘মুম্বাই আৰক্ষীয়ে কৰীণা কাপুৰ খান আৰু অনন্যা পাণ্ডেক এটা অনুষ্ঠানলৈ নিমন্ত্ৰণ কৰিবলৈ আহিছিল।’’\nTags: Ananya Pandeyasom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in Assamkareena kapoorMalaika Aroa\nভাত খাই ভাল পোৱা সকলৰ বাবে ভাল খবৰ! ভাত খালেও বৃদ্ধি নহয় ওজন, মানি চলক এই নিয়ম...


গোৱাৰ ক্লাৱত অভিনেত্ৰী উৰ্বশী ৰৌতেলা বিক্ৰী হোৱাৰ খবৰ, হতবাক বলীউদ!|bollywood-goa-club-launches-urvashi-rautela-shot-drinks-actress-say-i-am-happy-with-it– News18 Assam\nগোৱাৰ ক্লাৱত অভিনেত্ৰী উৰ্বশী ৰৌতেলা বিক্ৰী হোৱাৰ খবৰ, হতবাক বলীউদ!\nহতবাক বলীউদ! গোৱাৰ এখন বীচ্চৰ ক্লাৱত বলীউদৰ অভিনেত্ৰী উৰ্বশী ৰৌতেলা বিক্ৰী হোৱা বুলি বিশেষ চৰ্চা চলিছে এই কেইদিন\nUpdated:October 30, 2019, 6:27 PM IST\nUpdated: October 30, 2019, 6:27 PM IST\nহতবাক বলীউদ! গোৱাৰ এখন বিচ্চৰ ক্লাৱত বলীউদৰ অভিনেত্ৰী উৰ্বশী ৰৌতেলা বিক্ৰী হোৱা বুলি বিশেষ চৰ্চা চলিছে এই কেইদিন। বিষয়টো এতিয়া বলীউদৰ ভিতৰচৰাতো প্ৰায়ে চৰ্চিত। কিন্তু সঁচাকৈয়ে বিক্ৰী হ’ল নে অভিনেত্ৰীগৰাকী। আচলতে অভিনেত্ৰীগৰাকীৰ নামেৰে গোৱাৰ এটা ক্লাৱত বিক্ৰী কৰা হৈছে বিলাতী সুৰা।\nমিডিয়া ৰিপৰ্টচৰ ভিত্তিত গোৱাৰ ডিস্ক বাৰ এখনত এই কেইদিন বিক্ৰী কৰা হৈছে অভিনেত্ৰীগৰাকীৰ নামেৰে সুৰা। নাম দিয়া হৈছে ‘উৰ্বশী ৰৌতেলা চট’।\nদৰচলতে গোৱাত ইতিমধ্যে আৰম্ভ হ’ল ইয়েৰ এণ্ডিংৰ পাৰ্টী। বহুকেইটা আগশাৰীৰ ক্লাৱত এতিয়া সন্ধিয়া হ’লেই হয় জনসমাগম। তাৰে এটা ক্লাৱত অভিনেত্ৰীগৰাকীৰ নামেৰে বিক্ৰী কৰি থকা হৈছে এবিধ সুৰা। অভিনেত্ৰীগৰাকীৰ নামেৰে বিক্ৰী কৰা ‘উৰ্বশী ৰৌতেলা চট’এ ক্লাৱটোত লাভ কৰিছে বিশেষ জনপ্ৰিয়তা। অভিনেত্ৰীগৰাকীয়েও কোনো আপত্তি কৰা নাই নিজৰ নামত সুৰা বিক্ৰী কৰাৰ বাবে।


ক্ৰমাৎ বৃদ্ধি কোৰোনাৰ সংক্ৰমণ! দেশত ২৪ ঘন্টাত ৮৮,৬০০জন নতুনকৈ আক্ৰান্ত... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nক্ৰমাৎ বৃদ্ধি কোৰোনাৰ সংক্ৰমণ! দেশত ২৪ ঘন্টাত ৮৮,৬০০জন নতুনকৈ আক্ৰান্ত…\nডিজিটেল ডেস্কঃ ভাৰতসহ সমগ্ৰ বিশ্বতে ক্ৰমাৎ বৃদ্ধি পাবলৈ ধৰিছে কোৰোনা ভাইৰাছৰ সংক্ৰমণ। প্ৰায় ১৮০খন দেশে এই মহামাৰীৰ বিৰুদ্ধে যুঁজ দি আছে। সমগ্ৰ বিশ্বত বৰ্তমানলৈ ৩.২৮ কোটিৰো অধিক লোক আক্ৰান্ত হৈছে এই ভাইৰাছত। আৰু এই ভাইৰাছে কাঢ়ি নিছে ৯.৯৪ লক্ষাধিক লোকৰ প্ৰাণ।\nএই ভাইৰাছৰ সংক্ৰমণ ভাৰততো প্ৰতিদিনাই বৃদ্ধি পাবলৈ ধৰিছে। দেশত কোৰোনাত আক্ৰান্ত লোকৰ সংখ্যা ৫৯,৯২,৫৩২জনলৈ পাইছে কোৰোনা ভাইৰাছত আক্ৰান্ত লোকৰ সংখ্যা। স্বাস্থ্য মন্ত্ৰণালয়ৰ তথ্য অনুসৰি, যোৱা ২৪ ঘন্টাত (শনিবাৰৰ পুৱা ৮ বজাৰ পৰা দেওবাৰৰ পুৱা ৮ বজালৈ) দেশত আকৌ ৮৮,৬০০জনৰ দেহত ধৰা পৰে এই ভাইৰাছৰ উপস্থিতি।\nব্ৰহ্মপুত্ৰৰ জলপৃষ্ঠ বৃদ্ধি, নিমাতী ঘাটত ফেৰীৰ চলাচল বন্ধ…\nকৃষক বিৰোধী আইনঃ বিজেপিৰে মিত্ৰতা ছেদ শিৰোমণি আকালী দলৰ…


'তাইলৈ মনত পৰিছে'- কোৰোণাৰ ভয়াৱহতাৰ মাজতে প্ৰেমিকাক লগ কৰাৰ অনুমতি বিচাৰি প্ৰেমিকৰ টুইট! আৰক্ষীয়ে ক'লে-' দুৰত্বই দুখন অন্তৰক অধিক ওচৰ চপাই আনে' mumbai-police-answers-netizens-query-on-meeting-girlfriend-amid-covid– News18 Assam\n'তাইলৈ মনত পৰিছে'- কোৰোণাৰ ভয়াৱহতাৰ মাজতে প্ৰেমিকাক লগ কৰাৰ অনুমতি বিচাৰি প্ৰেমিকৰ টুইট! আৰক্ষীয়ে ক'লে-' দুৰত্বই দুখন অন্তৰক অধিক ওচৰ চপাই আনে'\nUpdated:April 22, 2021, 5:04 PM IST\nদেশৰ ভিতৰতে সৰ্বাধিক আক্ৰান্তৰ সংখ্যা বৰ্তমান মহাৰাষ্ট্ৰত।\nLast Updated: April 22, 2021, 5:04 PM IST\nকোৰোণাৰ ভয়াৱহ পৰিস্থিতি মহাৰাষ্ট্ৰত। ৰাজ্যখনত বতাহৰ গতিত বাঢ়িছে কোৰোণাত আক্ৰান্তৰ সংখ্যা। পৰিস্থিতি সম্পূৰ্ণৰূপে নিয়ন্ত্ৰণৰ বাহিৰত। দেশৰ ভিতৰতে সৰ্বাধিক আক্ৰান্তৰ সংখ্যা বৰ্তমান মহাৰাষ্ট্ৰত।\nৰাজ্যখনত কোৰোণাৰ সংক্ৰমণ ৰোধ কৰাৰ বাবে কঠোৰ নীতি নিয়ম নিৰ্ধাৰণ কৰা হৈছে। কেৱল অত্যাৱশ্যকীয় কাম-কাজৰ বাবেহে সাধাৰণ লোকক ঘৰৰ পৰা ওলোৱাৰ অনুমতি প্ৰদান কৰিছে চৰকাৰে। এনে সময়তে মুম্বাই আৰক্ষীৰ এটা টুইটে ব্যাপক চৰ্চা লাভ কৰিছে।\nএজন লোকে নিজৰ প্ৰেমিকাক লগ কৰাৰ অনুমতি বিচাৰিছিল মুম্বাই আৰক্ষীৰ পৰা। তেওঁ টুইটাৰত লিখিছিল যে, 'কিদৰে মই ঘৰৰ বাহিৰলৈ গৈ প্ৰেমিকাক লগ কৰিব পাৰিম? তাইলৈ বৰকৈ মনত পৰিছে।'\nলোকজনক লগে লগে টুইটাৰত উত্তৰ দিয়ে মুম্বাই আৰক্ষীয়ে। 'আমি বিশ্বাস কৰিছো, এয়া এচেনচিয়েল। কিন্তু বৰ্তমান জৰুৰী অত্যাৱশ্যকীয় সেৱাৰ ভিতৰত ই অন্তৰ্ভুক্ত হৈ থকা নাই! দুৰত্বই দুখন অন্তৰক অধিক কাষলৈ চপাই আনে। আমি আপোনালোক চিৰদিন একেলগে থকাতো বিচাৰো। এটা মাত্ৰ এটা পৰ্যায়।'\nFirst published: April 22, 2021, 5:04 PM IST\nবঙাইগাঁৱত সুৰাৰ হোম ডেলিভাৰী ! ঘৰে ঘৰে সুৰা যোগান ধৰিবলৈ গৈ জালত হোটেল ব্যৱসায়ী।


dibrugarh-renown-photographer-w-da-s-health-condition-is-now-critical-tvtomas– News18 Assam\nঅমিতাভ বচ্চনৰ পৰা ঐশ্বৰ্য ৰায়লৈকে, কাৰ সান্নিধ্যলৈ অহা নাই তেওঁ! পিছে এতিয়া বিচনাখনেই লগৰি হৈ পৰিছে ‘W’ দাৰ\nUpdated:June 5, 2020, 12:35 PM IST\nসত্তৰ-আশী দশকৰ ডিব্ৰুগড়ৰ এগৰাকী চুটি চাপৰ জনপ্ৰিয় ব্যক্তি। ডিঙিত এটা কেমেৰালৈ ফুৰা ষ্টাইলিছ ব্যক্তি জনক ল’ৰাৰ পৰা বুঢ়ালৈকে সকলোৱেই চিনি পায় "W দা"বুলি।\nসত্তৰ-আশী দশকৰ ডিব্ৰুগড়ৰ এগৰাকী চুটি চাপৰ জনপ্ৰিয় ব্যক্তি। ডিঙিত এটা কেমেৰালৈ ফুৰা ষ্টাইলিছ ব্যক্তি জনক ল’ৰাৰ পৰা বুঢ়ালৈকে সকলোৱেই চিনি পায় "W দা"বুলি। যদিও তেওঁৰ প্ৰকৃত নাম হৰিবিনোদ বাৰ্মা। সকলোৰে প্রিয় আৰু আকৰ্ষণীয় ব্যক্তিত্বৰ অধিকাৰী তেওঁ। চহৰৰ ঝালোকপাৰাত থকা এটা ফটো ষ্টুডিঅ’ৰগৰাকী তেওঁ।ষ্টুডিয়াটোৰ নাম "W ষ্টুডিঅ’।\n১৯৬৯ চনতেই স্থাপন কৰা এই ষ্টুডিঅ’টোৰ নামেৰেই তেওঁ জনপ্ৰিয় হৈ পৰিল ‘W’দা ৰূপে।নিজ ষ্টুডিঅ’ৰ সন্মুখত সদায় ষ্টাইলত ৰৈ থকা W দাক কোনেও এবাৰ ঘূৰি নোচোৱাকৈ নাযায়।কাৰণ, তেওঁ ডিব্ৰুগড়ৰ এক পৰিচয়।\nভাৰত ৰত্ন মাদাৰ টেৰেছা, লাতা মংগেশকাৰ, ভূপেন হাজৰিকা, বিখ্যাত ৰাজনীতিবিদ জৱাহৰলাল নেহৰু, ইন্দিৰা গান্ধী, ৰাজীৱ গান্ধী, শংকৰ দয়াল শৰ্মা, এল কে আডৱানী, মনমোহন সিং, ভেংকাইয়া নাইডু, হিতেশ্বৰ শইকীয়া, প্ৰফুল্ল মহন্ত,তৰুণ গগৈ, প্ৰখ্যাত গায়ক কিশোৰ কুমাৰ, মহম্মদ ৰফি, মহেন্দ্ৰ কাপুৰ, জয়ন্ত হাজৰিকা, অভিনেতা দেৱ আনন্দ, অমিতাভ বচ্চন, ঐশ্বৰ্য ৰায়, ৰিচি কাপোৰ, আচৰাণী, হেমা মালিনী কাৰ সান্নিধ্যলৈ অহা নাই তেওঁ, কাৰ ফটো তোলা নাই তেওঁ!\nসত্তৰৰ পৰা নব্বৈ দশকলৈকে ডিব্ৰুগৰলৈ অহা এনে এগৰাকী বিখ্যাত লোক নাছিল যি জনক কেমেৰাত আবদ্ধ কৰা নাছিল এই চুটি চাপৰ ষ্টাইলিছ ফটো গ্ৰাফাৰ গৰাকীয়ে।এৱেই আছিল উত্তৰ পূৰ্বাঞ্চলৰ ফটো গ্ৰাফিত ডিপ্লোমা লোৱা প্ৰথম গৰাকী ব্যক্তি। ক’বলৈ গলে তেখেত আছিল ডিব্ৰুগড়ৰ ফটো গ্ৰফীৰ এটা ব্ৰেণ্ড W ।কেৱল ফটোগ্ৰাফীয়েই নহয় তেখেত আছিল এগৰাকী অভিনেতাও।\nবৃষ্টি, আজলী নবৌ, সোণমইনা, মধুচন্দ্ৰা, ৰতনলাল আদি বোলছবিত W দাই কৰিছে সুন্দৰ অভিনয়। ইয়াৰ উপৰিও তেখেতে হিন্দী চেণ্টিনেল আৰু পূৰ্বাঞ্চল প্ৰহৰীৰ দৰে আগশাৰীৰ বাতৰি কাকতৰ স্থানীয় সাংবাদিক ৰূপেও সেৱা আগবঢ়াই আহিছে। এইগৰাকী প্ৰখ্যাত ফটোগ্ৰাফাৰ,অভিনেতা তথা সাংবাদিক আজি ৰোগাক্ৰান্ত।\nমধুমেহ, হৃদৰোগ, কিডনী, ডিমেনচিয়া আদি কেইবাটাও গুৰুতৰ ৰোগত আক্ৰান্ত ডিব্ৰুগড়ৰ এইগৰাকী জনপ্ৰিয় ব্যক্তি। ৰোগে জৰ্জৰিত কৰা ব্যক্তি গৰাকীৰ ইতিমধ্যে ভৰিৰ দুটা আঙুলি কাটি পেলাব লগীয়া হৈছে। যোৱা আঠটা মাহে তেওঁ কেৱল বিচনাখনকে লগৰি কৰিবলগীয়া হৈছে।ভালদৰে চিকিৎসা কৰিবলৈ তেওঁৰ অৰ্থৰ অভাৱ। স্মৃতিশক্তি হৈছে বিলুপ্ত। পূৰ্বৰ বহু কথা পাহৰি গৈছে যদিও তেওঁ পাহৰা নাই বোলছবিত অভিনয় কৰা কথা। তেওঁৰ সহ অভিনেতা সকলৰ কথা\nচৰম আৰ্থিক সংকটতে জুৰুলা কৰা এইগৰাকী জনপ্ৰিয় ফটোগ্ৰাফাৰ, শিল্পী তথা সাংবাদিকে কিন্তু আজিলৈকে চৰকাৰৰ পৰা একোৱেই নেপালে।কি শিল্পী পেঞ্চন, কি সাংবাদিক পেঞ্চন , কি চৰকাৰী আৰ্থিক সাহাৰ্য একোৰেই মুখ নেদেখিলে এইগৰাকী শিল্পী সাংবাদিকে।


L Divon in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - L Divon ar byavahar, ppali, parshwakriya, upkaar, kriya-pratikriya aaru satarkatabani\nL Divon ৰ মূল্য আৰু পেকৰ চাইজ - L Divon Price and Pack Size in Assamese - L Divon ar mulya aaru pakor size\nL Divon की जानकारी\nL Divon ৰ লাভ আৰু ব্যৱহাৰসমূহ- L Divon Benefits & Uses in Assamese- L Divon ar laabh aaru byavaharsamuh\nL Divon ৰ পালি আৰু সেয়া কেনেদৰে ল'ব- L Divon Dosage & How to Take in Assamese - L Divon ar paali aaru xeya kenedore lobo\nL Divon ৰ পাৰ্শ্চক্ৰিয়াসমূহ- L Divon Side Effects in Assamese- L Divon ar parshwakriyasamuh\nL Divon সংক্ৰান্ত সতৰ্কতাবাণীসমূহ- L Divon Related Warnings in Assamese- L Divon xonkranta xatarkatabanisamuh\nঅইন দৰৱৰ সৈতে L Divonৰ গুৰুতৰ ক্ৰিয়া-প্ৰতিক্ৰিয়া- Severe Interaction of L Divon with Other Drugs in Assamese- Oinor xoite L Divon ar gurutor kriya-pratikriya\nL Divon মতভেদসমূহ- L Divon Contraindications in Assamese- L Divon nishedhsamuh\nL Divon ৰ বিষয়ে সততে সোধা প্ৰশ্নসমূহ- Frequently asked Questions about L Divon in Assamese- L Divon ar bikhoye satate xodha prashnasamuh\nখাদ্য আৰু মদৰ সৈতে L Divon ক্ৰিয়া-প্ৰতিক্ৰিয়া- L Divon Interactions with Food and Alcohol in Assamese- khadya aaru modor xoite L Divon kriya-pratikriya\nL Divon ৰ লাভ আৰু ব্যৱহাৰসমূহ - L Divon Benefits & Uses in Assamese - L Divon ar laabh aaru byavaharsamuh\nL Divon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nL Divon ৰ পালি আৰু সেয়া কেনেদৰে ল'ব - L Divon Dosage & How to Take in Assamese - L Divon ar paali aaru xeya kenedore lobo\nL Divon-ৰ উপাদানসমূহ - L Divon Active Ingredients in Assamese - L Divon-ar upadaansamuh\nL Divon ৰ পাৰ্শ্চক্ৰিয়াসমূহ - L Divon Side Effects in Assamese - L Divon ar parshwakriyasamuh\nগৱেষণাৰ ভিত্তিত, L Divon ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nL Divon সংক্ৰান্ত সতৰ্কতাবাণীসমূহ - L Divon Related Warnings in Assamese - L Divon xonkranta xatarkatabanisamuh\nL Divon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nL Divonএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nL Divon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই L Divon সেৱন কৰিব পাৰে। ইয়াৰ পাৰ্শ্ব-প্ৰতিক্ৰিয়া প্ৰায় নাই বুলিলেই হয়।\nবৃক্কত L Divon কি প্ৰভাৱ দেখা গৈছে?\nL Divonএ আপোনাৰ বৃক্ক ৰ ক্ষেত্ৰত সুতীব্ৰ প্ৰভাৱ দেখুৱাব পাৰে, গতিকে আপোনাৰ চিকিতসকৰ পৰামৰ্শ নোহোৱাকৈ গ্ৰহণ নকৰিব।।\nযকৃতত L Divon কি প্ৰভাৱ দেখা গৈছে?\nL Divon গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত L Divon ৰ কি প্ৰভাৱ দেখা গৈছে?\nL Divonৰ ব্যৱহাৰ হৃদয় ৰ বাবে ক্ষতিকৰ হব পাৰে। চিকিতসকৰ পৰামৰ্শ অবিহনে গ্ৰহণ নকৰিব।\nঅইন দৰৱৰ সৈতে L Divonৰ গুৰুতৰ ক্ৰিয়া-প্ৰতিক্ৰিয়া - Severe Interaction of L Divon with Other Drugs in Assamese - Oinor xoite L Divon ar gurutor kriya-pratikriya\nL Divon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nL Divon মতভেদসমূহ - L Divon Contraindications in Assamese - L Divon nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে L Divon লোৱা অনুচিত যাতে -\nL Divon ৰ বিষয়ে সততে সোধা প্ৰশ্নসমূহ - Frequently asked Questions about L Divon in Assamese - L Divon ar bikhoye satate xodha prashnasamuh\nএই L Divon-এ অভ্য়াস বা নিচাৰ সৃষ্টি কৰে নেকি?\nনহয়, L Divonয়ে অভ্যাসৰ সৃষ্টি নকৰে।\nহয়, আপুনি L Divon লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, আপুনি ডাক্তৰৰ পৰামৰ্শৰ পিছতহ L Divon লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত L Divon ব্যৱহৃত নহয়।\nখাদ্য আৰু মদৰ সৈতে L Divon ক্ৰিয়া-প্ৰতিক্ৰিয়া - L Divon Interactions with Food and Alcohol in Assamese - khadya aaru modor xoite L Divon kriya-pratikriya\nখাদ্য আৰু L Divonৰ ক্ৰিয়া-প্ৰতিক্ৰিয়া\nL Divonৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু L Divonৰ মাজৰ প্ৰতিক্ৰিয়া\nL Divon লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nL Divon ৰ অনুকল্প - Substitutes for L Divon in Assamese\nআপুনি বা আপোনাৰ পৰিয়ালৰ কোনোবাই L Divon লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা L Divon ব্যৱহাৰ কৰিছিল নেকি?\nআপুনি কিমান পৰিমাণে L Divon সেৱন কৰিছিল?\nআপুনি L Divon ভোজন কৰাৰ আগত নে পাছত সেৱন কৰিছিল?\nআপুনি কোন সময়ত L Divon সেৱন কৰে?


একান্ত ব্যক্তিগত: ফটো হৈ যোৱা মানুহবোৰ (ৰঞ্জু শৰ্মা) - সাহিত্য ডট অৰ্গ\nএকান্ত ব্যক্তিগত হ’লেও কেতিয়াবা কিছুমান অনুভৱে আমাৰ সকলোৰে হৃদয়তন্ত্ৰীত একে সুৰতেই ঝংকাৰ তোলে৷ ঠিক যেন উশাহত লোৱা বতাহৰ সুগন্ধিখিনি, পূৰ্ণিমা ৰাতি দেখা জোনটোৰ শীতলতাখিনি, ফুল দেখি উৎফুল্ল হোৱা মনতো, নতুবা কোনোবা আপোনজনক হেৰুওৱাৰ ব্যথাখিনি৷ ব্যক্তিভেদে এই অনুভৱৰ ভাষা পৃথক হ’লেও প্ৰভাৱ একেই৷\nঘৰৰ ওচৰৰ সদায় চাউল দালি লোৱা দোকানখনৰ মালিক গুপ্তাজী৷ বয়স প্ৰায় সত্তৰ বছৰমান হ’লেও মানুহজনক ঠিক বুঢ়া বুলিব নোৱাৰি৷ মৰমিয়াল মুখখনত অনবৰতে লাগি থাকে এমুখ হাঁহি৷ “অউৰ ক্যা হাল হ্যে বেটাজী? ” গুপ্তাজীৰ দোকানলৈ গলেই তেওঁ প্ৰথমেই তেনে এটি সম্বোধনেৰে কথা আৰম্ভ কৰে যেন ঘৰলৈ অহা কোনোবা অতিথিহে৷ তাৰ পিছত তেনেই সাধাৰণ সৰু সুৰা এটা দুটা খৱৰ৷ কথা কৈ কৈ বস্তু দিয়া, পইছা লোৱা কামবোৰ হৈ যায়৷ এনেকৈয়ে অচিনাকি হ’লেও লাহে লাহে মানুহজনৰ লগত যেন এক বেনামী সম্পৰ্ক গঢ়ি উঠিল৷ হৃদয়ৰ পৰা হৃদয়লৈ গঢ়ি উঠা এক অনামী সম্পৰ্ক৷\nএবাৰ এমাহমানৰ বাবে ঘৰলৈ গ’লো৷ ঘৰৰ পৰা আহি গতানুগতিক ভাৱে সৰু সুৰা বস্তু কেইটামান লবলৈ গ’লো গুপ্তাজীৰ দোকানলৈ৷ গুপ্তাজী নাই৷ তেওঁৰ ঠাইত দেখিবলৈ প্ৰায় তেওঁৰ নিচিনাই বয়সত সৰু অইন এজন অচিনাকি মানুহে গুপ্তাজীৰ দায়িত্ব চম্ভালি আছে৷ বোধহয় তেওঁৰ পুতেকেই হ’ব৷ যন্ত্ৰবৎ, আৱেগহীন এখন মুখ- গ্ৰাহকৰ চকুৰ পিনে চোৱাৰো প্ৰয়োজনবোধ কৰা নাই মানুহজনে৷ যেন বেচোতাৰ লগত কিনোতাজনৰ সম্পৰ্ক মাথো বস্তু আৰু মূল্যতহে৷ দোকানখনৰ ভিতৰত গুপ্তাজীৰ অভাৱ বাৰুকৈয়ে অনুভৱ হ’ল৷ অৱশেষত মানুহজনক সুধিয়েই পেলালো গুপ্তাজী ক’লৈ গ’ল বুলি৷ যন্ত্ৰৰ দৰে চলি থকা হাতদুখন প্ৰথমবাৰৰ বাবে ৰৈ গ’ল৷ তেতিয়াহে মন কৰিলো আগতে গুপ্তাজী বহা ঠাইডোখৰৰ অলপ ওপৰতে গুপ্তাজীৰ ফটো এখন বন্ধাই থোৱা আছে৷ বগা মালা এধাৰিৰে সজাই থোৱা ফটোখনৰ সন্মূখত কঁপি কঁপি জ্বলি আছে এগছি চাকি৷ এমুখ হাঁহি ভৰি থকা মুখখনে যেন তেতিয়াও মোক সুধিব “অউৰ ক্যা হাল হ্যে বেটাজী?” কিবা এক অচিন বেদনাত মনটো গধুৰ হৈ আহিল৷ গুপ্তাজীক ফটোখনৰ মাজত বিচাৰি ফুৰিবলৈ যেন বহুত কষ্ট হ’ল৷ এনেকৈয়ে জানো সদায় দেখা মানুহবোৰ ফটো হৈ যায় হঠাৎ! কিছুমান সম্পৰ্ক গঢ়ি উঠিবলৈ হয়তো তেজৰ পৰিচয়ৰ প্ৰয়োজন নাথাকে৷ ভৰি অহা চকুহাল কোনোমতে লুকুৱাই ঠাইখিনিৰ পৰা আতঁৰি আহিলো৷\nসৰুৰে পৰা দেখি অহা ঘৰৰ একেবাৰে ওচৰৰ খুড়ীগৰাকী, কোনোদিনে পৰ বুলি নভৱা খুড়ীৰ ঘৰখন, নিজৰ বুলিয়েই দাবী কৰা তেওঁৰ চোতালখন৷ ভাইটিৰ বিয়ালৈ গৈ এসপ্তাহ খুড়ীৰ ঘৰতে বাহৰ পাতি থাকি আহিলোহে মাথো, পিছৰবছৰ গৈ সেইগৰাকী খুড়ীৰ ফটোখনৰ চকুত চকু থৈ এপলকো চাই থাকিব নোৱাৰিলো৷ নোৱাৰো প্ৰিয় মানুহবোৰ এনেকৈ হঠাৎ ফটো হৈ যোৱা কথাবোৰ কিয় জানো মই সহজে মানি ল’ব নোৱাৰো৷ তাৰ পিছত এদিন এনেকৈয়ে মৰমিয়াল মামীগৰাকীও নোহোৱা হ’ল৷ মামীৰ ফটোখনত চকু থোৱাৰ সাহস নহয় এতিয়াও৷ এই যেন ফটোখনেও মোক আহি কব’হি ‘আইজনী অ’ আজি তই ভাল পোৱা কচুৰ তৰকাৰীখন ৰান্ধিম দেই’৷ বুজি নাপাওঁ মনৰ মানুহবোৰ ফটো হৈ যোৱাটোত এইয়া মোৰ মনৰ অভিমান নে বুজিও নুবুজাৰ মিথ্যা আখৰা মাত্ৰ৷\nহৃদয়ৰ ওচৰৰ কিমান মানুহ যে এনেকৈয়ে শেষবাৰৰ বাবে দেখা নোপোৱাকৈয়ে ফটো হৈ গ’ল৷ এতিয়া যেতিয়া মামাৰ ঘৰলৈ যাও বয়সে প্ৰায় অলৰ কৰি অনা মামাৰ ওচৰত গাতে গা লগাই কিছুপৰ বহি আহো৷ সৰুতে কোচত সোমাই সাধু শুনা মামাৰ গাৰ সেই চিনাকি গোন্ধটো, এতিয়াও যেন একেই আছে৷ মন যায় দীঘল উশাহ এটিত যেন ভৰাই লৈ আনিম সেই গোন্ধ লাগি থকা এবুকু বতাহ! কোনে জানে হৃদয়ৰ কোঁহে কোঁহে গুজি ৰখা মানুহবোৰ কেতিয়ানো হঠাৎ মাথো এখন নিৰ্জীৱ ফটো হৈ যায়৷\nককা আইতাৰ মৰম কি মই অনুভৱ কৰিবলৈ সুবিধা পোৱা নাই কোনোদিনে৷ কিন্তু মোৰ একমাত্ৰ বৰমা বৰদেউতাৰ ৰূপত মই ককা আইতাৰ লগতে নিজৰ মা দেউতাৰো চেহেৰা দেখিছো৷ ঘৰৰ পৰা আতঁৰি থকাৰ পিছৰে পৰা মাৰ নিচিনাকৈ বৰমায়ো সদায় ফোন কৰি মোৰ খৱৰ-খাতি লয়৷ আনকি কেতিয়াবা কিছুমান কথা মাক নকৈ মই বৰমাকহে কওঁ৷ মুঠতে বৰমা যেন মোৰ বাবে আলাদিনৰ চাকিহে৷ মোৰ যিকোনো অসুবিধাৰ সহজ সমাধান৷ সিদিনাখনো আনদিনাৰ দৰেই ৰাতিপুৱাই বৰমাৰ ফোন আহিল, ল’ৰাটোৰ পানীলগাত নহৰু তেলৰ মালিচ দিবলৈ উপদেশ দি লগতে ইটো সিটো খৱৰ খাতি লৈ দৌৰাদৌৰিকৈ ফোনটো থৈ দিলে৷ কিছুপৰ পিছত আকৌ ফোনটো বাজি উঠিল৷ একেদিনাই, সেই একেটা ফোনেৰেই দুঘণ্টামানৰ পিছত এইবাৰ বৰমা ঢুকুৱাৰ খৱৰ আহিল৷ দুঘণ্টা আগলৈকে কাম বন কৰি থকা মানুহগৰাকী ব্ৰেইন ষ্ট্ৰক হৈ চিৰজীৱনৰ বাবে নিথৰ হৈ যাবলৈকে দহ মিনিটৰো প্ৰয়োজন নহ’ল৷ এনেকুৱাওনে বাৰু মৃত্যু৷ মৃত্যু যদি এনেকুৱাই তেন্তে কেনেকৈনো হ’ব পাৰে মৃত্যু এটি শিল্প?\nবৰমা ঢুকুৱাৰ দুবছৰ হৈ গ’ল৷ কাজলৈ গৈ ঘূৰি আহোতেই ঘৰৰ মানুহে বৰমাৰ ডাঙৰকৈ বন্ধোৱা ফটো এখন লগত দি পঠিয়ালে৷ ৰঙা ফোঁটটিৰে, আধা পকা, আধা কেঁচা চুলিৰে হাঁহি থকা ধুনীয়া এখনি মুখ৷ পিছে এইখন এখন ফটোহে, যিটো কথা আজি দুবছৰে মই নিজৰ মনটোকে বুজাই তুলিব পৰা নাই৷ কথা কৈ কৈ হঠাৎ ফটো হৈ যোৱা বৰমাজনীক কেতিয়াবা মই গোসাই ঘৰত থওঁ, কেতিয়াবা চ’ৰাঘৰতে ফুলৰ মালা এধাৰিৰে সজাই থওঁ, আকৌ দুদিনতে আঁতৰাই দিওঁ৷ নোৱাৰো, মোৰ বৰমাজনী ফটো হৈ যোৱাটো কিয় জানো মই মানি ল’ব নোৱাৰো, এতিয়াওঁ৷ সেইবাবেই এদিন মনটোক মিছা এটিৰে সান্তনা দি বৰমাৰ ফটোখনক কেতিয়াও দেখা নোপোৱাকৈ বাকচ এটাৰ তলিতে ঠাই দি থলো৷ নালাগে, ফটোখনত থকাতকৈ বৰমাজনী মোৰ মনৰ মাজতে সোমাই থাকক৷\nচাবলৈ গ’লে মোৰ মনলৈ অহা এই ব্যক্তিগত কথাবোৰ অবাস্তৱ, অৱান্তৰ৷ কিন্তু তথাপিও কেতিয়াবা ভাৱো কালিলৈকে আমাৰ মাজৰ এজন হৈ আমাৰ হিয়া মন উপচাই থকা মানুহবোৰ কেনেকৈ যে হঠাৎ নিথৰ হৈ এখন মাত্ৰ চাৰিচুকীয়া ফ্ৰেমত সোমাই পৰে, এখন নিৰ্জীৱ ফটো হৈ পৰে৷\nবছৰত এবাৰ কিছুদিনৰ বাবে অসমৰ ঘৰলৈ যাওঁ৷ সাধ্য অনুসুৰি আপোন মানুহবিলাকক, ওচৰ চুবুৰীয়া সকলোকে এবাৰ হ’লেও লগ পোৱাৰ চেষ্টা কৰো৷ বিশেষকৈ বয়সিয়াল বৰমা বৰতা সকলক এবাৰ হ’লেও দেখা কৰি আহো৷ মনে মনে ভয় হয় ইয়াৰ পিছৰ বছৰ আহিলে যদি মানুহবোৰ ফটো হৈ যায়৷\n← মাটি (বিদ্যুৎৰঞ্জন বৰা)\nএকেবোৰ কথাকে ঘূৰাই পকাই (মৌচুমী বৰি) →


শালুমাৰাদা থিম্মাক্কা - অসমীয়া ৱিকিপিডিয়া\n২০১১ চনত শালুমাৰাদা থিম্মাক্কা\nগুব্বি, তুমাকুৰু জিলা, কৰ্ণাটক ষ্টেট\nউমেশ (তুলি লোৱা)\nশালুমাৰাদা থিম্মাক্কা বা আলাদা মাৰাদা থিম্মাক্কা এগৰাকী ভাৰতীয় পৰিৱেশবিদ। তেওঁ হুলিকাল আৰু কুদুৰৰ মাজৰ চাৰি কিলোমিটাৰ দূৰত্বত ৩৮৫ জোপা বট গছ ৰোপণ কৰি প্ৰতিপালন কৰাৰ বাবে বিশেষভাৱে বিখ্যাত। এতিয়ালৈকে তেওঁ প্ৰায় ৮০০০ গছ ৰোপণ আৰু প্ৰতিপালন কৰিছে। তেওঁলোকৰ কোনো সন্তান নথকাৰ বাবে সমাজৰ পৰা বহু কটু বাক্য শুনিবলগীয়া হৈছিল। এইবোৰৰ পৰা অতিষ্ঠ হৈ তেওঁ ৪০ৰ দশকত আত্মহত্যাৰ পথ বাচি লবলৈ বিচাৰিছিল। কিন্তু পিছলৈ তেওঁ আৰু তেওঁৰ স্বামীয়ে গছপুলিক নিজৰ সন্তানৰ দৰে প্ৰতিপালন কৰিবলৈ আৰম্ভ কৰিলে। কন্নড় ভাষাত শালু মানে বৃক্ষ আৰু মাৰাদা মানে শাৰী, অৰ্থাৎ শালুমাৰাদা মানে বৃক্ষৰ শাৰী। তেওঁক স্থানীয় লোকে তেওঁক বৃক্ষমাতা হিচাপে সম্বোধন কৰে।\nতেওঁ কোনো আনুষ্ঠানিক শিক্ষা গ্ৰহণ কৰা নাছিল আৰু সাধাৰণ বনুৱা হিচাপে জীৱন নিৰ্বাহ কৰিছিল। তেওঁৰ নিঃস্বাৰ্থ অৱদানৰ বাবে নেছনেল চিটিজেনছ এৱাৰ্ডৰে সন্মানিত হৈছিল। ভাৰত চৰকাৰে তেওঁক ২০১৯ চনত পদ্মশ্ৰী প্ৰদান কৰে।\nআমেৰিকা যুক্তৰাষ্ট্ৰৰ লছ এঞ্জেলেছ আৰু অকলেণ্ড, কেলিফৰ্ণিয়াৰ পৰিৱেশ সচেতনতাৰ সন্থা থিম্মাক্কাছ ৰিচৰ্চেছ ফৰ এনভাৰমেণ্টেল এডুকেচনৰ নাম তেওঁৰ নামৰ পৰা লোৱা হৈছে।\n2 বৰ্তমান ক্ৰিয়া-কলাপ\nশালুমাৰাদা থিম্মাক্কাৰ কৰ্ণাটক ষ্টেটৰ তুমাকুৰু জিলাৰ গুব্বি তালুকত জন্ম হৈছিল। পিছলৈ তেওঁ ৰামনগৰ জিলাৰ মাগাদী তালুকৰ অন্তৰ্গত হুলিকাল গাঁৱৰ চিক্কাইয়াহৰ লগত বিবাহপাশত আবদ্ধ হয়। তেওঁৰ কোনো আনুষ্ঠানিক শিক্ষা নাছিল আৰু তেওঁলোক সাধাৰণ বনুৱা হিচাপে জীৱন নিৰ্বাহ কৰিছিল। দুৰ্ভাগ্যক্ৰমে তেওঁলোকৰ কোনো সন্তান জন্ম নহল। সেয়ে তেওঁলোকে সন্তানৰ সলনি গছৰ প্ৰতিপালন আৰম্ভ কৰিছিল।\nগুগুল মেপত শালুমাৰাদা থিম্মাক্কায়ে ৰোপন কৰা হুলিকাল আৰু কুদুৰৰ মাজৰ গছৰ শাৰী\nতেওঁলোকে বাৰিষা কালত গছপুলি ৰোপণ কৰিছিল। ইয়াৰ লগতে গছপুলিক সময়মতে পানী দিয়া আৰু আন জীৱ-জন্তুৰ পৰা ৰক্ষা কৰা ইত্যাদি কাম সমূহ কৰিছিল। বৰ্তমান তেওঁলোকে লগোৱা গছৰ মুঠ অৰ্থমূল্য প্ৰায় ১৫ লাখ টকা। প্ৰথমে তেওঁলোকে এই গছ সমূহৰ চোৱাচিতা কৰিছিল যদিও বৰ্তমান কৰ্ণাটক চৰকাৰে ইয়াৰ চোৱাচিতা কৰে।\nবৰ্তমান ক্ৰিয়া-কলাপ[সম্পাদনা কৰক]\nশালুমাৰাদা থিম্মাক্কাৰ স্বামী বিকালু চিক্কাইয়াহ ১৯৯১ চনত মৃত্যুবৰণ কৰে। বৰ্তমান তেওঁক বিভিন্ন সভা-সমিতি আদিত বনানিকৰণৰ ওপৰত বক্তৃতা দিবলৈ নিমন্ত্ৰণ কৰা হয়। ইয়াৰ লগতে তেওঁ আন আন সমাজসেৱা মূলক কাৰ্যৰ লগত জড়িত। তেওঁ তেওঁলোকৰ গাঁৱত বৰষুণৰ পানী সংৰক্ষণ কৰিবলৈ এটা টেংক নিৰ্মাণ কৰিছিল। তেওঁ তেওঁৰ স্বামীৰ স্মৃতিৰক্ষাৰ বাবে তেওঁলোকৰ গাঁৱত এক চিকিৎসালয় স্থাপন কৰাৰ উদ্দেশ্যৰে এক ন্যাসৰ গঠন কৰিছে।\nশালুমাৰাদা থিম্মাক্কায়ে বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা লাভ কৰিছে। তাৰে ভিতৰত উল্লেখযোগ্য সমূহ হ'ল:\n২০১৯ চনৰ ১৬ মাৰ্চ তাৰিখে পদ্মশ্ৰী বঁটা প্ৰদান অনুষ্ঠানত ভাৰতৰ ৰাষ্ট্ৰপতি ৰাম নাথ কোৱিন্দৰ সৈতে শালুমাৰাদা থিম্মাক্কা\nহাম্পী বিশ্ববিদ্যালয়ৰ নাদজা বঁটা, ২০১০\nনেছনেল চিটিজেনছ এৱাৰ্ড, ১৯৯৫\nইন্দিৰা প্ৰিয়দৰ্শনী বৃক্ষমিত্ৰ বঁটা, ১৯৯৭\nবীৰচক্ৰ প্ৰশস্তি বঁটা, ১৯৯৭\nকৰ্ণাটক চৰকাৰৰ মহিলা আৰু শিশু কল্যাণ বিভাগৰ পৰা সন্মানীয় প্ৰমাণপত্ৰ,\nবেংগালুৰুৰ ৰাষ্ট্ৰীয় কাঠ বিজ্ঞান আৰু প্ৰযুক্তিবিদ্যা প্ৰতিষ্ঠানৰ পৰা প্ৰমানপত্ৰ\nকৰ্ণাটক কপাভাল্লী বঁটা, ২০০০\nগডফ্ৰে ফিলিপছ সাহসিকতা বঁটা, ২০০৬\nআৰ্ট অফ লিভিং ফাউণ্ডেচনৰ বিশালক্ষী বঁটা\nহুভিনাহল ফাউণ্ডেচনৰ বিশ্বত্মা বঁটা, ২০১৫\nবিবিচিৰ ২০১৬ চনৰ শ্ৰেষ্ঠ ১০০ গৰাকী মহিলাৰ তালিকাত স্থান লাভ\nপৰিসৰ ৰত্ন বঁটা\nগ্ৰীণ চেম্পিয়ন বঁটা\n↑ "About Thimmakka". Thimmakka Foundationthimmakkafoundation.org. http://thimmakkafoundation.org/about%20thimmakka.html। আহৰণ কৰা হৈছে: 14 November 2017.\n↑ "Watch: When The "Mother Of Trees" Blessed President Ram Nath Kovind". NDTV.com. https://www.ndtv.com/india-news/watch-when-mother-of-trees-saalumarada-thimmakka-blessed-president-ram-nath-kovind-2008623। আহৰণ কৰা হৈছে: 2019-03-16.\n↑ 4.0 4.1 4.2 A biography of Thimmakka is provided by B. R. Srikanth. "Thimmakka's Green Crusade Transforms Heat-And-Dust Hulikal". Online Edition of The Outlook, dated 1999-05-03. © Outlook Publishing (India) Private Limited. Archived from the original on 18 February 2008. https://web.archive.org/web/20080218133038/http://www.outlookindia.com/mad.asp?fname=making%5Fa%5Fdifference%2Ehtm&subsubsec=Bangalore&synopsis=Environment&fodname=19990503&personname=Saalumarada+Thimmakka। আহৰণ কৰা হৈছে: 2007-05-23.\n↑ "About Thimmakka". Online Webpage of Thimmakka.org. Thimmakka's Resources for Environmental Education. Archived from the original on 2006-12-31. https://web.archive.org/web/20061231185555/http://thimmakka.org/aboutus/us_r.html। আহৰণ কৰা হৈছে: 2007-05-23.\n↑ Thimmakka started to plant banyan trees to overcome the grief of being childless: Priyanjana Dutta. "Woman plants trees, village thrives". Online webpage of Ibnlive.com. http://www.ibnlive.com/news/woman-plants-trees-village-thrives/35476-3.html। আহৰণ কৰা হৈছে: 2007-05-23.\n↑ Deepa Ganesh. "Mother of 400". Online webpage of The Hindu, dated 2003-12-01. 2003, The Hindu. http://www.hinduonnet.com/thehindu/mp/2003/12/01/stories/2003120101760100.htm। আহৰণ কৰা হৈছে: 2007-05-23.\n↑ "Unsung heroes' hour of glory". Online webpage of The Hindu, dated 2006-03-26 (Chennai, India: 2006, The Hindu). 2006-03-26. http://www.hindu.com/2006/03/26/stories/2006032619010200.htm। আহৰণ কৰা হৈছে: 2007-05-23.\nৱিকিমিডিয়া কমন্সত শালুমাৰাদা থিম্মাক্কা সম্পৰ্কীয় মিডিয়া ফাইল আছে।\nথিম্মাক্কা আৰু তেওঁৰ স্বামীৰ কাহিনী\nশালুমাৰাদা থিম্মাক্কাৰ প্ৰতিচ্ছবি\nশালুমাৰাদা থিম্মাক্কা ইণ্টাৰনেছনেল ফাউণ্ডেচন\n"https://as.wikipedia.org/w/index.php?title=শালুমাৰাদা_থিম্মাক্কা&oldid=216780"ৰ পৰা অনা হৈছে\nএই পৃষ্ঠাখন ১৮ মাৰ্চ, ২০২০ তাৰিখে ১০:১৯ বজাত অন্তিম সংশোধন কৰা হৈছিল।


Niketan Class 8 Social Chapter 21 সংবিধান আৰু ইয়াৰ প্ৰয়ােজনীয়তা » Dev Library\nNiketan Class 8 Social Chapter 21 সংবিধান আৰু ইয়াৰ প্ৰয়ােজনীয়তা\nNiketan Class 8 Social Chapter 21 সংবিধান আৰু ইয়াৰ প্ৰয়ােজনীয়তা is the answer to each chapter is provided in the list so that you can easily browse throughout different chapters Shankardev Shishu Niketan Class 8 Social Chapter 21 সংবিধান আৰু ইয়াৰ প্ৰয়ােজনীয়তা and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class 8 Social Chapter 21 সংবিধান আৰু ইয়াৰ প্ৰয়ােজনীয়তা Solutions for All Subjects, You can practice these here…\nসংবিধান আৰু ইয়াৰ প্ৰয়ােজনীয়তা\n( ক ) ৰাষ্ট্ৰৰ সর্বোচ্চ বিধি কি ?\nউত্তৰঃ সংবিধান ।\n( খ ) আংছান চ্যুকী ক’ৰ মানুহ ?\nউত্তঃ ম্যানমাৰ ।\n( গ ) নেপালত এতিয়া কেনে শাসন চলিছে ?\nউত্তৰঃ গণতান্ত্রিক ।\n( ঘ ) আমেৰিকাৰ সংবিধান দৃঢ় নে শিথিল ?\nউত্তৰঃ দৃঢ় ।\nপ্রশ্ন ২: ৩ নম্বৰৰ বাবে –\n( ক ) আদর্শ সংবিধানৰ তিনিটা গুণ উল্লেখ কৰা ।\nউত্তৰঃ ১। সংবিধান ৰাষ্ট্ৰখনৰ বিশেষ প্রয়ােজন আৰু পৰিবেশৰ লগত খাপ খােৱা হ’ব লাগে ।\n২। সংবিধানত নাগৰিকৰ অধিকাৰ সন্নিৱিষ্ট কৰাটো প্রয়ােজন ।\n৩। সংবিধান সংশােধন কৰাৰ ব্যৱস্থা থাকিব লাগে। কাৰণ আজি প্রয়ােজনীয় বুলি ভবা নীতি এটা ৫০ বছৰৰ পিছত অপ্রয়ােজনীয় হৈ পৰিব পাৰে ।\n( খ ) লিখিত সংবিধান থকা তিনিখন ৰাষ্ট্ৰৰ নাম লিখা ।\nউত্তৰঃ ভাৰতবৰ্ষ , চীনদেশ , আমেৰিকা যুক্তৰাষ্ট্র ।\n( গ ) লিখিত আৰু অলিখিত সংবিধানৰ মাজৰ পার্থক্য বিচাৰ কৰা ।\nউত্তৰঃ সংবিধান এখন যেতিয়া প্রণেতাসকলে পৰিকল্পিত ভাবে প্রস্তুত কৰে , সেই সংবিধানখনক লিখিত সংবিধান বােলে । আনহাতে , আগৰ কালত ৰজাই চলিত প্রথা , পৰম্পৰা , বিচাৰক বা বিজ্ঞজনৰ মতামত আদিৰ সহায়তহে শাসন চলাইছিল । একোখন ৰাষ্ট্ৰত এনেকুৱাকৈ বহুযুগ শাসন চলাৰ পাছত নীতি – নিয়মবােৰৰ , কিছুমান মৌলিক নীতি নিয়ম হিচাপে পৰিগণিত হ’ল । এনেকৈ ক্রমবিকাশৰ ফলত গঢ় লৈ উঠা ৰাষ্ট্ৰ পৰিচালনাৰ নিয়মৰ সমষ্টিক অলিখিত সংবিধান বােলে ।\n( ঘ ) সংবিধান সংশােধন কিয় হ’ব লাগে ?\nউত্তৰঃ সংবিধান ৰাষ্ট্ৰখনৰ বিশেষ প্রয়ােজন আৰু পৰিবেশৰ লগত খাপ খােৱা হ’ব লাগে । আজি প্রয়ােজনীয় বুলি ভবা নীতি এটা ৫০ বছৰৰ পিছত অপ্রয়ােজনীয় হৈ পৰিব পাৰে । নতুন সমস্যা সমাধানৰ বাবে নতুন নীতিৰ প্রয়ােজন হয় । সেয়ে সংবিধান সংশােধন কৰাৰ ব্যৱস্থা থাকিব লাগে ।\nপ্রশ্ন ১: সংবিধান বুলিলে কি বুজা ?\nউত্তৰঃ সংবিধান হৈছে ৰাষ্ট্র প্রশাসন পৰিচালনাৰ লগত সম্বন্ধ থকা বিভিন্ন কার্যকলাপ নিয়মীয়া কৰিবৰ বাবে গ্ৰহণ কৰা কিছুমান মূল নিয়মৰ সংকলন , ই ৰাষ্ট্ৰৰ সর্বোচ্চ বিধি ।\nসহজভাৱে বুজিবলৈ আমি অন্য এটা উদাহৰণ ল’ব পাৰো । পৰিয়াল , শিক্ষানুষ্ঠান , ধর্মানুষ্ঠান , সংঘ , ক্লাব , সমিতি , ৰাষ্ট্র — এই সকলােবােৰেই একো একোটা অনুষ্ঠান । এই সকলােবােৰ অনুষ্ঠানৰে নিজা নিজা কিছুমান নিয়মনীতি থাকে। এই নীতি – নিয়ম বা বিধানবােৰক একেলগে সংবিধান বুলি কোৱা হয় । সংবিধান মানে নিয়ম বা বিধানৰ সংকলন ।\nৰাষ্ট্রও এক প্রকাৰ অনুষ্ঠান । ৰাষ্ট্ৰৰ সংবিধান মানে ৰাষ্ট্র শাসনৰ নিয়ম নীতিৰ সমষ্টি ।\nপ্রশ্ন ২: নাগৰিকৰ বাবে সংবিধানৰ কিয় প্রয়ােজন ?\nউত্তৰঃ সুন্দৰ জীৱন – যাপন কৰিবলৈ ৰাষ্ট্রযন্ত্র বা প্রশাসনৰ পৰা লাগতিয়াল সা সুবিধা পােৱাটো নাগৰিকৰ অধিকাৰ । আনহাতে প্রশাসনক সকলাে প্ৰকাৰৰ সহায় সহযােগ আগবঢ়োৱাতাে নাগৰিকৰ কৰ্ত্তব্য । নাগৰিকে প্রশাসনৰ পৰা কি পাব , প্রশাসনে নাগৰিকক কেনেকৈ নিয়ন্ত্ৰণত ৰাখিব , নাগৰিকে প্রশাসন কেনেকৈ নিয়ন্ত্রণ কৰিব এই সকলাে কথা সংবিধানত বিস্তৃতভাবে ব্যাখ্যা কৰা আছে ।\nসংবিধানত ৰাষ্ট্ৰ শাসনৰ নীতি উল্লেখ থাকে । শাসনৰ দায়িত্বত থকা সকলো নীতি নিয়ম মানিহে শাসন চলাব পাৰে । যাৰ যিহকে মন যায় তাকে কৰিব নােৱাৰে । সংবিধানে ৰাষ্ট্রৰ নাগৰিকসকলক অধিকাৰ প্ৰদান কৰাৰ লগতে সেইবােৰৰ সুৰক্ষাৰো ব্যৱস্থা কৰি ব্যক্তি স্বতন্ত্রতা নিশ্চিত কৰাৰ লগতে গণতন্ত্রৰ ভেটি সুদৃঢ় কৰে ।\nৰাষ্ট্ৰ আৰু নাগৰিকৰ মাজৰ এনেবােৰ পাৰস্পৰিক অধিকাৰ আৰু কৰ্তব্যৰ চুক্তি সংবিধানখন নাগৰিকৰ বাবে যথেষ্ট প্রয়ােজনীয় ।


কেচা বাদাম গীতত নৃত্য কৰি ভাইৰেল হোৱা অঞ্জলী আৰোৰাৰ লীক হ'ল এনে ভিডিও! ছচিয়েল মিডিয়াত মুহূৰ্ততে ভাইৰেলtiktok-star-anjali-arora-shared-new-video-on-Instagram-hb– News18 assam\nকেচা বাদাম গীতত নৃত্য কৰি ভাইৰেল হোৱা অঞ্জলী আৰোৰাৰ লীক হ'ল এনে ভিডিও! ছচিয়েল মিডিয়াত মুহূৰ্ততে ভাইৰেল\nকিছুদিন পূৰ্বে কেচা বাদাম গীতত আকৰ্ষণীয় ভংগীমাৰে নৃত্য কৰি ইণ্টাৰনেটত ধুমুহাৰৰ গতিত ভাইৰেল হৈছিল যুৱতীগৰাকী।\nLast Updated : February 26, 2022, 11:22 IST\nৰঙা ৰঙৰ পোছাক পিন্ধা যুৱতীগৰাকী। ইনষ্টাগ্ৰামত প্ৰায়ে ভিডিও আপলোড কৰে যুৱতীগৰাকীয়ে। কিছুদিন পূৰ্বে কেচা বাদাম গীতত আকৰ্ষণীয় ভংগীমাৰে নৃত্য কৰি ইণ্টাৰনেটত ধুমুহাৰৰ গতিত ভাইৰেল হৈছিল যুৱতীগৰাকী। আৰু এই যুৱতীগৰাকীৰ নামেই হল অঞ্জলী আৰোৰা। ছচিয়েল মিডিয়াত অঞ্জলীৰ আছে ১০ মিলিয়নৰো অধিক ফলোৱাৰ্ছ।\nশেহতীয়াকৈ ইণ্টাৰনেটত ভাইৰেল হৈছে অঞ্জলীৰ আন এটা ভিডিও। ভিডিওটো ইতিমধ্যে ৭ লাখৰো অধিক লোকে চাইছে। শ্বেয়াৰ কৰা ভিডিওটোত বহুতে কৰিছে বিভিন্ন ধৰণৰ কমেণ্ট।\nপূৰ্বে টিকটকতো অত্যন্ত জনপ্ৰিয় আছিল অঞ্জলী আৰোৰা। টিকটক বন্ধ হৈ যোৱাৰ পিছত ইনষ্টাগ্ৰাম ৰীল ভিডিও প্ৰস্তুত কৰি লাভ কৰিছে ব্যাপক জনপ্ৰিয়তা। নিজৰ আকৰ্ষণীয় নৃত্যৰ লগতে সৌন্দৰ্যৰে সকলোকে মোহিত কৰি আহিছে অঞ্জলীয়ে।\nAnjali AroraAnjali Arora VideoInstagram VideoViral Video


ৰাৱন বধ (প্ৰদ্যুৎজ্যোতি শইকীয়া) - সাহিত্য ডট অৰ্গ\nআমাৰ গাঁৱত মানে মোৰ আগিয়াথুৰি গাঁৱত প্ৰায়েই ভাও (আমাৰ গাঁৱৰ বুঢ়া সকলে ভাও বুলি কয় কাৰনে ভাও বুলিয়েই কলো আৰু) হয়। ভাও মানে এখন ভগৱন্তৰ মহিমা সমূহৰ বৰ্ণনা কৰা ভাও। বোলো ধিন দাক দাওঁ, খিটি তাকো তাওঁ, তিঘি খিটা, খিটা খিটি ধিন দাক দাওঁ। মানে লাগিলেই নহয় আমাৰ চেঙেলীয়া মখাৰ মাজত উৎসাহ। ভাওনাৰ কথা গাঁৱৰ বুঢ়া মেথাৰ মাজত জু‍ইহালত ওলাবলৈ পালেহে,আমাৰ লালোৱাহঁতে আৰম্ভ কৰিলেই নহয় নৰা কাটি উদং হোৱা পথাৰত কলৰ শুকান ঠাৰিৰে যুদ্ধ। “আহ পাষণ্ড তোৰ শোনিতেৰে ধুৱাওঁ পাচালীৰ (পাঞ্চালী শব্দটো সিহঁতৰ মুখত নুফুটে) শিৰৰ খোলা চুলি। হওঁক মোৰ প্ৰতিজ্ঞা পূৰণ। আহ পাষণ্ড আহ।।” লালোৱা মোৰ ৮ বছৰীয়া ভাই। মানে ল’ৰাৰ পৰা বুঢ়ালৈ সকলোৰে ভাওৰ প্ৰতি আকৰ্ষণ। আমাৰ আকৌ লাভটো বেলেগ। ১৫ বছৰ বয়সতে লুকাই চুৰ কৰি চিগাৰেট এটা খোৱাকেইটাৰ কথাই ধৰক। ম‍ই নাখাওঁ। লগৰকেইটাক উচতাই জোল খাওঁ। আমি মখাই ভাওনাৰ কামৰ নামত আৰু কি কৰিবলৈ পাবা! সেই ৰভা সজা আৰু জংঘল বনোৱা। ভাও নোপোৱাই। বয়স নাই হোৱা। ভাও পোৱাৰ ভিতৰত ছোৱালীৰ চেহেৰা থকা, মাইকী মুৱা গোবিন্দ গায়নৰ পুতেক নিৰানন্দ‍ই পোৱালি কৃষ্ণৰ ভাওটো পায়। তাকো স্কুলত হেজাৰটা ঠাট্টা সহ্য কৰিব লাগে। গতিকে ভাওৰ ভাওলৈ পিঠি।\nসেইবিলাক হোৱাৰ আগতেই আহে পাৰ্ট বিতৰণৰ সমস্যাটো। আমাৰ গাঁৱত আকৌ দুটা শ্ৰেণী আছে। ক’বলৈ লাজ নালাগে মোৰ। দেখি আহিছো। এচাম শংকৰ সংঘ। আৰু এচাম অ সংঘ। মানে বামুনীয়া। কিন্তু এচামেও অকলে ভাও পাতিব নোৱাৰে। কাৰোবাৰ যদি গায়নীয়া আছে। কাৰোবাৰ আকৌ বায়নীয়া। কাৰোবাৰ যদি ভাল অসুৰৰ বচন গোৱা মানুহ আছে, তেন্তে সিটো পাৰ্টিৰ আকৌ নায়কৰ পাৰ্ট কৰিব পৰা ৰাজকুমাৰজন আছে। গতিকে লেঠা ডাঙৰ হয়। দুই পাৰ্টিয়ে বিচাৰে দুইটা ডাঙৰ বচন নিজৰ ফালে। প্ৰথমেটো দুইটা পাৰ্টিয়ে বেলেগকৈয়ে ভাওনা পাতিম বুলি কয়। লগ হ’বলৈকো নাহে। পিছে সাহসে নুকুলাই বাবে প্ৰথমে শংকৰ সংঘৰ পাৰ্টিটোৱেই মিটিং পাতি ভাওনা কমিটি বনাবৰ বাবে ৰাইজক আমন্ত্ৰন কৰে। তাতে নাটকৰ চিলেকচন আৰু পাৰ্ট বিতৰণ হয়। তেতিয়াই দুই পাৰ্টিৰ ডিমাণ্ড আৰম্ভ হয়। সংঘৰ মখাই এবাৰ অসংঘৰ ভাল অসুৰৰ পাৰ্ট গোৱা বা ৰাজকুমাৰৰ পাৰ্ট গোৱাটোলৈ আঙুলিয়াই ক’ব, “সি দেখোন গোটেই দিনটো মদতে ডুবি থাকে। সি কেনেকৈ মেইন পাৰ্ট গাব?” অসংঘৰ কেইটাও কম নহয়। তপৰাই এটাই মাজৰ পৰা মাতিব, “অ বোলো সেইটো যদি কথা তেন্তে তহঁতৰ নাৰদৰ পাৰ্ট গোৱা নন্দ কাইটিয়ে যোৱা বছৰ গাঞ্জা খাই কি বচন মাতিছিলে পাহৰিলি নেকি?” বহুত বাক-বিতণ্ডাৰ মূৰত ভাও পাতিবলৈ ৰাজি হয় ৰাইজ। পাৰ্টবোৰো সেই দৰেই হয়। অসুৰৰ ভাও যদি সংঘৰখিনিয়ে পালে তেন্তে ৰাজকুমাৰৰ ভাও অসংঘৰ খিনিয়ে। মুঠতে ভাও পতাৰ কথা ঠিৰাং হয়। পিছে তাৰ পাছতো লেঠা। ৰিহাৰ্চেলৰ সময়ত সংঘৰখিনিয়ে চাহ-বুট দিলে ইমখাই নাখায়। অসংঘৰখিনিয়ে দিলে সি মখাই নাখায়। মাজতে অসংঘৰ দুই এজনে এটুপি ধৰিহে ভাওৰ আখৰা কৰিবলৈ আহে। তাতো গণ্ডগোল। কেতিয়াবা আখৰা নহয়েই। পিছে চলি থাকে তেনেকৈয়ে। তাৰ মাজতে নিয়ক পলুৱাই অসংঘৰ এটাই সংঘৰ এজনী। হ’লেই আৰু আখৰা বন্ধ ৪ বা ৫ দিন। মাজতে এবাৰ কেচ দিয়া দি হৈছিল আমি সৰু থাকোতে। পিছে আজিকালি অলপ কম।\nএই বছৰো খেতি উঠাৰ পাছত ভাও পতাৰ সিদ্ধান্ত হ’ল। নাটক “ৰাৱণ বধ।” ৰামৰ চৰিত্ৰত ভাও শংকৰী মখাৰ ফালৰ পৰা বদন। এনেও সি যোৱা বাৰ “নিজম্ভাসুৰ বধ” নাটকত “চন্দ্ৰবীৰ” নামৰ ৰাজকুমাৰৰ চৰিত্ৰটো বৰ ভাল কৰিছে। সি তেনেই ঠাণ্ডা মুণ্ডা ল’ৰা। ৰাইজে ভাবিলে পাৰিব। ৰাইজে ভাবিলে মানে? তাৰ বাহিৰে সেইটো কৰিব কোনে? হাঃ হাঃ হাঃ। পিছে তাৰ আকৌ এটাই দুৰ্বলতা, নিশা! নিশা দেৱী। তাৰ লগৰে নিশাক সি ভাল পায়। মানে অসীম প্ৰেম! গতিকে তাইক ইমপেৰেছ কৰাৰ কথা এটাও আছে। পিছে তাৰ দুৰ্কপাল নে সুকপাল ক’ব নোৱাৰি, ৰাৱন হ’ল নিশাৰ ককায়েক। যদিও সি ৰামৰ চৰিত্ৰহে বিচাৰিছিল। নাপালে। তাৰ অৰিজিনেল নামটো‍ও ৰাৱন। আমি ৰাৱনদা বুলিয়েই মাতো। নামে কামে ধামে সকলো মিল আছে। সাহসো সিমান। নহ’লেনো সি গাওঁবুঢ়াৰ জীয়েক পুহেশ্বৰীকনো ঘৰত সোমোৱাব পাৰেনে? গাঁৱৰ ডেকামখাৰ মাজত তাৰ এটা সুনাম আছেই। তিনি বটল চোকা চুলাই খালেও কথাৰ হেৰফেৰ নহয় বুলি। গতিকে হৃষ্ট-পুষ্ট ভাবি আৰু আগতে গোৱা “জম্ভাসুৰ”ৰ পাৰ্টখনলৈ চাই দি দিলে ৰাইজে তাক ৰাৱনৰ চৰিত্ৰ। বাকী পাৰ্ট ভগোৱা হ’ল ভাগে ভাগে। আখৰাও আগতে কোৱাৰ নিচিনাকৈ খোৱা নোখোৱাৰ মাজেদি আগবাঢ়িলে। ভাও বৰ ভাল হ’ব যেন বোধ হ’ল। বায়নীয়াইও ক’লে, “যুদ্ধবোৰ বৰ ভাল হ’ব এইবাৰ।” আখৰাৰ মাজতে অখিল কাণ্ডটো গ’ল। ৰাইজে হুমুনিয়াহ কাঢ়িলে আখৰাথলীতে। অখিলৰ বাবে নহয়। নিজৰ বাবে। নিজৰ ভৱিষ্যতৰ বাবে। কিজানি সকলো ‘৮৩ৰ দৰে হয়! ফুলকুমলীয়া ছাত্ৰ মখাক গাদীত বহুৱাই ভাল শিক্ষা পালে ৰাইজে। গতিকে হুমুনিয়াহ কাঢ়িলেও শেষত মোখনী মাৰে এইদৰে, “দেখা যাওক কি হয়? খেতি খোলাৰ কথাই পাতিছে ল’ৰাটোৱে।” মানে আবেগত ডুব নেযায় এইবাৰ ৰাইজ। পিচে সিফালে আখৰা চলি থাকে। ধিন দাক দাওঁ। সীতাৰ প্ৰবেশ। বাহিৰত আমাৰ লগৰ মখাৰ কিৰিলী আৰু ডাঙৰ মখাই নেদেখাকৈ ফ্লেক চিগাৰেটৰ এহোঁপ। কি যে আমেজ পায় এই কেইটাই! ম‍ই কোনোবা আহিছে নেকি পহৰাত থাকোঁ। বাকীবোৰে টানি থাকে। ভাও হ’ব মাঘৰ পূৰ্ণিমাত। আখৰাও চলিব বহুত দিন। গতিকে এই কেইদিন আমাৰ ৰাম ৰাজ্য চলিব‍ই।\nভাও পালেহিয়েই। বৰ আখৰাৰ দিনাও খেলি মেলি। কোনে নাম প্ৰসঙ্গ কোনে কৰিব? আগৰ দৰে সলনা সলনিকৈ এইবাৰ পাল পৰিল শংকৰ সংঘৰ নামৰীয়াৰ। পিছে সংঘৰখিনিয়ে ঔ হৰি বুলিলে অসংঘৰখিনিয়ে ঔ ৰাম বুলি কয়। তথাপিও কিন্তু ভাও হয়। ভাওৰ নিচাই সকলোকে মোহে। ভাও হ’ব‍ই। ৰাতিলৈ বৰ আখৰা আৰম্ভ হ’ল। পিছে নাৰদ নাই। নন্দ কাইটি নন্দীৰাজৰ লগত গাঞ্জা খাই মত্ত। “গাঞ্জা খায়া মত্ত হৈয়া নাচে ভোলা নাথ।” তথাপিও ভাও চলে। বৰ আখৰা চলে। তাৰ পাছৰ দিনা আমাৰ কাম আৰম্ভ হ’ল। ৰভা দিয়াৰ পৰা কাপোৰ অনালৈকে। জেনেৰেটৰ অনা, স্ক্ৰীণ টেষ্ট কৰা, সকলো। মোক আকৌ বেচি কামৰ দায়িত্ব দিয়ে। ভালেই পাওঁ। ঘৰত থকাতকৈ এই মখা কৰি থকাই ভাল। পাছৰ দিনা ৰাতিপুৱাই জংঘল বনোৱাৰ কাম আৰম্ভ কৰিয়েই দিলো। শেষ হ’ল তিনি বজাত। কাৰণ ল’ৰা আমি দুইটাহে। বাকীবোৰ ভলণ্টিয়াৰ সংঘৰ হেনো। গতিকে নাহিল। পিছে এইবোৰ হ’লেও আমাৰ ভাও আৰম্ভ হ’ল ৭ টামান বজাত। গায়ন বায়ন শেষ হওঁতেই ৮.৩০ হ’ল। আৰম্ভ হ’ল ভাও কৃষ্ণৰ প্ৰৱেশেৰে। চলি থাকিল ভালকৈ প্ৰায় শেষ মূহুৰ্তলৈকে। ৰাম আৰু ৰাৱনৰ যুদ্ধহে বাকী ৰ’ল। ৰাৱন বধ আৰু তাৰ পাছত ভাও শেষ। পিছে ৰাৱনদাই ইতিমধ্যে চাৰি ফুল ফটিকা শেষ কৰিলেই ভাওনাৰ মাজতে। ৰাম ৰূপী বদন কিন্তু ধীৰ স্থিৰ। সংঘৰ মানুহযে! তাতে প্ৰম্পটাৰৰ কাষতে নিশা বহি আছে। ডাইল’গবোৰ আৰু স্পষ্ট হৈ উঠিছে বদনৰ। শেষ যুদ্ধ ঘোষণা কৰাৰ লগে লগে জকি উঠিল মনে মনে ৰামৰ চৰিত্ৰ বিচাৰি থকা ৰাৱনদা। ৰামৰ চৰিত্ৰ নাপাই সেই সময়তে বিদ্বেষ ঘোষণা কৰিলে ৰাৱনদাই। “ম‍ই নমৰো। আজিকালি ৰাৱন নমৰে। ৰামহে মৰে। ম‍ই নমৰো। হাঃ হাঃ হাঃ।” নিজস্ব ডাইলগ কেইফাঁকি ‘বিহাইণ্ড দা স্ক্ৰীণ’ মাতিলে বুলিহে! ৰাইজৰ আগত মতা হ’লে কামেই শেষ হ’লহেঁতেন। ইফালে যুদ্ধ শেষ হ’ব লাগে বুলি প্ৰম্পটাৰে ঘোষণা কৰি আছে। ইফালে খোলত যুদ্ধৰ চেওঁ “ধিন খিতি তাক তাক খিতি তাক।” খোলীয়াৰ এনেও ভাগৰ লাগিছে। তাতে আকৌ ৰাৱনদাই যুদ্ধ লাগিয়েই আছে। গীত গাই থকা লীলা কাইটিয়ে মাজতে গাঞ্জা এচিলিম টানি অহা কাৰণে যুদ্ধৰ গীত খুব ফুটি উঠিছে মুখত “ঐ দুই বীৰে যুদ্ধ কৰে…..” পৰিচালক মণিৰাম কাইটিৰ চিন্তা হ’ল ৰাৱনক কেনেকৈ শান্ত কৰা যায়। ইফালে ৰাম ৰূপী বদনৰ অৱস্থা শেষ। বাৰে বাৰে তৰোৱাল উফৰি পৰিছে। নিশাৰ আগত পৰিও দিব নোৱাৰে। মাজতে চকু চৰহা এটাই ৰাৱনক বদনৰ লগত নিশাৰ পিৰীতিৰ কথাও কৈ গ’ল। জ্বলা জুইত ঘিউ। এইবাৰ মঞ্চত ৰাৱনদাৰ নিজৰ বচন চলিল, “ঐ পাষণ্ড ৰাম, সীতাক এৰি ভণ্টি নিশাৰ স’তে প্ৰণয়! আহ ইয়াতে শেষ কৰোঁ তোৰ প্ৰাণ।” ৰাইজে কথাটো ভালকৈ ধৰিব নোৱাৰিলে বুলিহে! যুদ্ধ চলিয়েই থাকিল। প্ৰৱেশ কৰি যুদ্ধ কৰি কৰি প্ৰস্থান হৈ যায় বাৰে বাৰে ৰাৱনদা। শেষ কৰাৰ নামেই নলয়। পিছে মণিৰাম কাইটিক আমোঘ মন্ত্ৰ ফাঁকি শিকাই দিলে ৰাৱনদাৰ লগৰ কনপিতৌয়ে। কথা মতেই কাম। মণিৰামদাই ৰাৱনৰ ওচৰলৈ গৈ ক’লে, “তোক কি লাগিব ক? দিম। কিন্তু যুঁজ শেষ কৰ। বদনৰ হাতত মৰি দে।” ৰাৱনদাই লগালগ মিচিকিয়াই ক’লে, “অ.চি.ৰ হাফ এটা দে,লগালগ মৰি দিম, কিন্তু মোক দেখুৱাব লাগিব।” মণিৰাম কাইটিৰ পৰা টকা ১০০ লৈ কনপিতৌৱে হৰেনকাইটিৰ ধাবাৰ পৰা আনি দিলে হাফ এটা। ‘ধিন খিতি দাওঁ’ ৰাৱনদাই এবাৰ যুঁজৰ মাজতে স্ক্ৰীনৰ আঁৰত হাফটো খুলি ঘোট্‌কৈ ঢালি দিলে ডিঙিত অলপ। পানী লোৱাৰ সময় নাই। এইবাৰ যুদ্ধত পৰি দিলে ৰাৱনদাই। ‘ধিন দাওঁ খিত দাওঁ খিত।’ বদনে তৰোৱালখন ডাঙি ৰাৱনদাৰ গাত সোমোৱাবলৈ নাপালেই। ৰাৱনদা ফ্লেট। ৰাইজৰ গিৰ্জনি মৰা হাঁহিৰ লগতে হাত তালি। ভাওনা তাতেই শেষ। ৰাৱনদাৰ শৰীৰ ডাঙি অনা হ’ল। ইফালে হাফটোৰ বাকীখিনি কনপিতৌৱে কৃত্ৰিম জংঘলৰ মাজত শেষ কৰিলে। আমাৰ “ৰাৱন বধ” তাতেই সামৰণি পৰিল। আকৌ এবাৰ ৰাৱন বধ হ’ল আগিয়াথুৰি গাঁৱত।\n← অলিখিত ডায়েৰী (ডা: দীপুল চন্দ্ৰ হালৈ)\n”আন্দোলিত আকাশ” (লেখিকা – মনালিছা শইঁকীয়া) (গ্ৰন্থ আলোচনা – প্ৰদ্যুৎজ্যোতি শইকীয়া) →\nপৰিবৰ্তন (শশাংক মেধি)


আইআইটিৰ অধ্যাপক, ইংৰাজী আৰু মই – ধৰিত্ৰী শৰণীয়া – ফটাঢোল\nলটিঘটি আৰু মই! এটা মুদ্ৰাৰ যেন দুটা পিঠি। লটিঘটিয়ে মোক নেৰে নে মই লটিঘটিৰ পিছ নেৰোঁ ভগৱানেহে জানে। কোনোবাদিন যদি বাছত পাৰ্ছ পেলাই বিপদত পৰিছোঁ, কোনোদিন হয়তো ঘৰলৈ আহি চাবিৰ গাঠটো(য’ত মোৰ স্কুটি,ৰূম,স্কুল সকলোৰে চাবি থাকে) ঘৰত এৰি থৈ ৩০০ টকা ওপৰুৱাকে ভৰি অটো ভাড়া কৰি স্কুললৈ গৈ আকৌ চাবি আনিবলৈ প্ৰায় ১০০ কি:মি: বাট উভটি আহিব লগা হৈছে। মই লিখিব লোৱা ঘটনাটো মোক ইংৰাজীয়ে জ্বলা-কলা কৰা ঘটনাবোৰৰ মাজৰ এটা। মোৰ ইংৰাজী মানে গৌৰৱ গগৈৰ অসমীয়াৰ দৰে। এই ইংৰাজীয়ে এবাৰ আইআইটি ৰ অধ্যাপক এজনৰ সন্মুখত মোক বাৰ বজাই দিছিল।\nঘটনাটো বিশ্ববিদ্যালয়ত আইন পঢ়ি থকা সময়ৰ। সেইসময়ত মোৰ ৰূমমেট পনি আছিল আছিল মোৰ ছাঁ। ইজনীয়ে সিজনীক এৰি থকাৰ কথা ভাৱিবও পৰা নাছিলোঁ। দুয়ো বান্ধৱী লগহৈ মাজে মাজে চাকৰিৰ বাবে ইণ্টাৰভিউ দি থাকোঁ। তেনে সময়তেই ওলাল আইআইটি ৰ কাৰ্যালয়ৰ নিম্নবৰ্গৰ সহায়িকা পষ্টৰ বিজ্ঞাপন। প্ৰ-পত্ৰ জমা দিব লাগিব আইআইটি ৰ কাৰ্যালয়ত। সেয়ে দুয়ো এদিন ওলালোঁ আইআইটি অভিমুখে। আইআইটিৰ চাকৰিৰ লোভত প্ৰখৰ ৰ’দত সিজি সিজি দুয়োৰে পদযাত্ৰা। আইআইটি পাইহে দুয়োৰে লাগিল হাঁহাকাৰ, গোটেই বিল্ডিংবোৰ দেখোন একেই! আক-তাক সুধি কিবাকৈ কাৰ্যালয় পালোঁগৈ। তাত গৈহে পনিৰ মুখৰ মাত হৰিল। তাইৰ চাৰ্টিফিকেটবোৰ ‘এটেষ্টেড’ কৰা হোৱা নাই! উপায়বিহীন হৈ দুয়ো আইআইটিৰ প্ৰফেচৰ এজনৰ কেবিনৰ সন্মুখত হাজিৰ হ’লো। নাম জনৈক ড° তিৱাৰী ….নামৰ পিছত এগালমান ডিগ্ৰী। তেখেতৰ কেবিনৰ দুৱাৰখনো বন্ধ। কি কৰিম কি নকৰিম বুলি ভাৱি থাকোতেই পোন্ধৰ মিনিটমান সময় পাৰ হৈ গ’ল। পনিয়ে বোলে,\n“কেনেকৈ সোমাৱ সোমা এতিয়া?ইউনিভাৰ্চিটিত পৰ্দা দাঙি দাঙি চাই ফুৰিছিলি নহয় পাইছনে মজা?”\nতথাপি বুকুত সাহস গোটাই লাহেকৈ দুৱাৰখন ঠেলি দিলোঁ আৰু দুৱাৰখন খোল খাই গ’ল।ভিতৰত থকা প্ৰফেচৰজনে মূৰ তুলি চোৱাত লাহেকৈ “মে আই কাম ইন ছাৰ?” বুলি মাত লগালোঁ।\nতেখেতে”য়েচ কাম ইন” বোলাত সাহস পাই ভিতৰলৈ সোমাই গ’লো, হাতত পনিৰ চাৰ্টিফিকেটবোৰ। তাই বদমাছে মোক আগত পঠাই নিজে বাহিৰতে ৰৈ দিলে, মই তাইক এতিয়া মাতিবও নোৱাৰোঁ। অগত্যা ময়েই পনি হৈ তেখেতৰ মুখামুখি হ’ব লগা হ’ল। এইবাৰহে মোৰ আচল পৰীক্ষা আৰম্ভ হ’ল। মহাশয়ে দেখোন ইংৰাজীতে কথা আৰম্ভ কৰিলে আৰু এইফালে ইংৰাজীত শিয়াল পণ্ডিত মোৰ “ফাট মেলা বসুমতী পাতালে লুকাও” অৱস্থা। বাহিৰৰ প্ৰচণ্ড গৰমে মোক যি কৰিব পৰা নাছিল মহাশয়ে মোক পোন্ধৰ মিনিটতে কৰিলে। কিবাকৈ বুজালো যে মই আইআইটি ৰ সহায়িকা পষ্টৰ বাবে প্ৰ-পত্ৰ জমা দিব আহিছো, তেখেতে মোৰ চাৰ্টিফিকেটখিনিত ‘এটেষ্টেড’ কৰি দিব লাগে। মই যিমানে সোনকালে পাৰো তাৰ পৰা বাহিৰ ওলাব বিচাৰি থাকিলোঁ, মহাশয়ৰ দেখোন মোক কথা সোধাৰ কোব সিমানে চৰিল! তেখেতে বৰ্তমান মই কি কৰি আছোঁ বুলি সোধাত ক’লো যে …”মই স্নাতক, আৰু বৰ্তমান ঘৰত এনেয়ে আছোঁ”। লাজতে ভুলতো আইনৰ ছাত্ৰী বুলি নক’লো। মইবা কি ইংৰাজী ক’লো আৰু তেখেতেবা কি বুজিলে নাজানো, মুঠৰ ওপৰত মহাশয়ৰ লগত তামাম ইংৰাজীত কথা পাতিলোঁ শেষত ‘এটেষ্টেড’ কৰি তাৰ পৰা কিবাকৈ ওলাই আহি স্বস্তিৰ নিশ্বাস ত্যাগ কৰিলোঁ। বাহিৰ ওলাই দেখিলোঁ জ্বলা জুইত ঘি ঢালিবলৈ পনিৰ মুখত মিচিক-মাচাক হাঁহি। বোলে “তই দেখোন তামাম ইংৰাজীত কথা পাতিলি অ!”\nখঙত একো নাই হৈ তাইক গালি পাৰি থাকিলোঁ আৰু তাই হাঁহি থাকিল। দিনটো ৰ’দ আৰু ইংৰাজীৰ লগত লটিঘটি হৈ কিবাকৈ প্ৰ-পত্ৰ জমা দি আৰু আইআইটিক বাই বাই দি গুচি আহিলোঁ।\n« লথৌ খুড়াৰ কাহিনী-বিনয় কৃষ্ণ তামুলী ফুকন\nনাম বিভ্ৰান্তি – কাজল প্ৰীয়া »\nইউনিভাৰ্ছিটিত পৰ্দা দাঙি চোৱা মজা পালে। ভাল লাগিল।\nএনকৈ ইংৰাজী কোৱাৰ পাছত নিজৰে মনত নাথাকে কিনো পাতিলো বুলি, নহয়নে?\nভাল লাগিল পঢ়ি। লটিঘতিয়ে তেন্তে ঘটিয়ে ঘটিয়ে পানী খুৱাই থাকে ন। সুন্দৰ।\nবঢ়িয়া লটিঘটি, প্ৰকাশ মজা হৈছে


গুগল ব্লগাৰত কেনেকৈ ব্লগ খুলিব?\nHomeজ্ঞান-বিজ্ঞানগুগল ব্লগাৰত কেনেকৈ ব্লগ খুলিব?\nAdmin - September 01, 2020\nনমস্কাৰ বন্ধু-বান্ধৱীসকল, আজি আমি আলোচনা কৰিম গুগল ব্লগাৰ (Google Blogger) কি, কেতিয়া গুগল ব্লগাৰ মুকলি কৰা হৈছিল, কোনে গুগল ব্লগাৰৰ সৃষ্টি কৰিছিল, গুগল ব্লগাৰত কেনেকৈ ব্লগ তৈয়াৰ কৰিব ইত্যাদি। তেন্তে আহকচোন আমি আৰম্ভ কৰোঁ।\n■ গুগল ব্লগাৰ কি?\n=> গুগল ব্লগাৰ হৈছে ব্লগ প্ৰকাশ কৰা মাধ্যম। গুগল ব্লগাৰত গুগল একাউন্ট থকা(gmail account) সকলোৱে বিনামূলীয়াকৈ sub domain name ব্যৱহাৰ কৰি নিজা নিজা ব্লগ তৈয়াৰ কৰিব পাৰিব। গুগল ব্লগাৰ সৃষ্টি কৰিছিল Pyra Labs নামৰ প্ৰতিষ্ঠান এটাই আৰু মুকলি কৰিছিল ২৩ আগষ্ট, ১৯৯৯ চনত। Pyra Labs ৰ প্ৰতিষ্ঠান আৰু ব্লগাৰ ২০০৩ চনত গুগলে গ্ৰহণ কৰে। পিছলৈ গুগল ব্লগাৰ ( Google Blogger ) নামেৰে জনপ্ৰিয় হয় আৰু বিনামূলীয়া। sub domain name ব্যৱহাৰ কৰি আৰু Custom Domain Name ব্যৱহাৰ কৰি গুগল ব্লগাৰত ব্লগ তৈয়াৰ কৰিব পাৰে। গুগল ব্লগাৰত sub domain name ব্যৱহাৰ কৰিবলৈ ব্লগৰ URL ৰ শেষত blogspot.com ব্যৱহাৰ কৰিব পাৰিব।\n■ গুগল ব্লগাৰত কেনেকৈ ব্লগ খুলিব?\n=> Step 1:- গুগল ব্লগাৰত ব্লগ খুলিবলৈ www.blogger.com ত ক্লিক কৰি Blogger ৰ ৱেবচাইটত প্ৰৱেশ কৰি Create your Blog ত ক্লিক কৰিব।\nStep 2:- Create your Blog ক্লিক কৰাৰ পিছত Google Account বাচনি কৰি লব, তাৰ পিছত ChooseaName for your Blog ওলাব তাত ব্লগৰ নাম দি Next কৰিব।\nStep 3:- ChooseaURL for your Blog ত কি নাম দি ব্লগৰ URL দিব Address ত লিখি দিব (ব্লগৰ নামৰ সৈতে URL দিলে ভাল হয়) / উদাহৰণ স্বৰূপে :- যদি ব্লগৰ নাম Techno India হয় তেন্তে ব্লগৰ URL ৰ নাম technoindia.blogspot.com দিব। / ব্লগৰ URL নাম দিয়াৰ পিছত Next কৰিব।\nStep 4:- Confirm your display name ত Blog Author ৰ নাম লিখিব পাৰে বা Admin বুলিও লিখি দিব পাৰে, তাৰ পিছত Finish ক্লিক কৰিব।\nFinish ক্লিক কৰাৰ পিছত আপোনাৰ ব্লগ তৈয়াৰ হৈ যাব।\nGoogle Blogger Control Panel\nসামৰণি:- আজি আমি জানিবলৈ সক্ষম হলো গুগল ব্লগাৰ (Google Blogger) কি, কোনে সৃষ্টি কৰিছিল, গুগল ব্লগাৰত ব্লগ কেনেকৈ খুলিব লাগে। গুগল ব্লগাৰত বিনামূলীয়াকৈ ব্লগ তৈয়াৰ কৰি জ্ঞান ভাগ-বতৰা কৰাৰ লগতে টকা উপাৰ্জনৰো পথ মুকলি কৰিব পাৰি গুগল এডচেন্সৰ যোগেদি আৰু আন বহু উপায়ৰ জৰিয়তে। গুগল ব্লগাৰত বিনামূলীয়াকৈ sub domain name ব্যৱহাৰ কৰি ব্লগ তৈয়াৰ কৰাৰ উপৰিও Custom Domain Name ব্যৱহাৰ কৰিও ব্লগ তৈয়াৰ কৰিব পাৰে। Domain Name Extension সমূহ যেনে:- .in, .com, .co.in, .org, .xyz আৰু বহুতো ব্যৱহাৰ কৰিব পাৰে। গুগল ব্লগাৰৰ হোষ্টিং যিহেতু গুগল প্ৰতিষ্ঠানে কৰে সেয়ে হোষ্টিংৰ বাবদ গুগল ব্লগাৰত টকা দিব নালাগে আৰু গুগল ব্লগাৰত সীমাহীন দৰ্শক হলেও ব্লগ কোনো কাৰণতে বাধাগ্ৰস্ত নহয় সেয়ে গুগল ব্লগাৰ প্ৰাথমিকভাৱে উত্তম বুলিব পাৰি।\n● ফটোৰ পৰা আখৰবোৰ ইউনিক'ডলৈ ৰূপান্তৰ কেনেকৈ কৰিব?\n● গুগল ব্লগাৰত ফেচবুক কমেন্ট বক্স কেনেকৈ লগাব (How to add Facebook Comment Box in Google Blogger)\nNITUL MEDHI August 9, 2021 at 9:15 PM\nAssamese Shayari Love Assamese Shayari | Shayari https://www.shayarilovedosti.com/web-stories/shayari-love-assamese/\nBS November 4, 2021 at 11:37 PM\nNice Post.Thanks for sharing.Visit Blogging করোতে Page আৰ Post কেনেকৈ বনাব লাগে